
CORRIGENDA 


P.  13.  1.  15-16.  —  Pro  :  «  Ludonicus  »,  lege :  a  Ludouicus  » 

P.  15.  1.  17.  —  Pro :  «  Siluestris  »,  \ege:  «  Siluestri  ». 

P.  20.  1.  20.  —  Pro  :  «  Liber  Pontificalis . . .  ortus  sit  »,  lege  :    o  Librum  Ponti- 

ficalem...  esse  ortum  ». 
P.  23.  1.  21.  —  Pro  :  «  Autissiodorensis  »,  lege  :  «  Autissiodorensis  codicibus  ». 
P.  23.  1.  23.  —  Pro :   «  apparebit  cum  »,  lege  :  «  ei  apparebit  dum  modo  ». 
P.  31.  1.  9  et  12  et  28.  —  Pro :  «  Siluestris  »,   et  «  Siluestre  »,  et   «  Siluestrem  «, 

lege  :  «  Siluestri  »,  et  «  Siluestro  »,  et  «  Siluestrum  ». 
P.  40.  1.     7.   —  Pro  :  «  docente  agitur  »,  lege  :  «  docente  ». 
P.  42.  1.  22.  —  Pro  :  «  ad  Inferos  »,  lege  :  «  in  Inferos  ». 
P.  45.  1.  26.  —  Pro  :  «  epistola  »,  lege :  «  epistula  ». 

P.  46.  1.  14.  —  Pro :  «  Apostolorum  memoria  »,  lege :  «  Apostolorum  Memoria  ». 
P.  46.  1.   18.  —  Pro  :  «  pura —   germana...,    recepta  ».    lege  :  «  purae...,  ger- 

manae. . .,  receptae  ». 
P.  49.  I.     3.  —  Pro  :  «  scribendum  »,  lege :  «  scribendum  ut  opinor  «. 
P.  57.  I.     7.  —  Pro  :  «  sollicitudin  »,  lege  :  «  sollicitudini  ». 
P.  59.  1.  10.  —  Pro  :  «  Manichaei  »,  lege  :  «  Manichaei  in  ». 
P.  63.  1.  27.  —  Pro  :  «  praelati  »,  lege  :  «  praefati  ». 
P.  64.  1.     6.  —  Pro  :  «  recipicndo  »,  lege:  «  recipienda  ». 
P.  65.  1.  11.  —  Pro  :  «  haereiicos  »,  lege  :  «  dubiae  autorilatis  ». 
P.  66.  I.  1-2.  —  Pro  :  «  suspicatur. . .,  uult  ».  lege :  «  sine  dubio  suspicatus  est..., 

uoluit  ». 
P.  66.  1.   10.  —  Pro  :  «  uolumine  ».  lege  :  «  codice  *. 
P.   71.  1.  26.   —  Pro  :  «  libris  suis  »,  lcge  :  in  libros  suos  ». 
P.  72.  1.  20.  —  Pro  :  «  editionem  »,  lege  :  «  editionem  proferendam  » 
P.  76.  1.     3.   —  Pro  :  «  assentit »,  lege :  «  assflnlitur  ». 
P.  77.  n.  2.  I.  1.  —  Pro  :  «  praeliclum  »,  lege  :  «  praefixum  d. 
P.   78.  I.     2.  —  Pro  :  «  secunda  »,  lege  :  «  altera  ». 
P.  80.  I.     9.  —  Pro:  »  Siluestris  »,  lege :  «  Siluestri  ». 
P.  83.  I.     3.    —  Pro  :  «  quod  »,  lege :  «  atque  ». 
P.  84.  1.  13.  —  Pro  :  «  Silueslris  ».  lege  :  «  Silueslri  ». 
P.  86.  1.   13.  —  Pro  :  «  arctissime  »,  lege  :  «  artissime  ». 
P.  90.  I.  23.  —  Pro :  «  eodem  »,  lege  :  <c  eodem  utraque  ». 
P.  91.   n.   7.  I.  3.  —  Pro  :  a  Romanis  »,  lege  :  «  a  Romanis  ». 
P.  97.  n.  2.  I.   1    ' —  Pro.  «  Monacensis  ».  lege  :  Monacensis  14469  v. 
P.  99.  I.  26.  —  Pi'o  .  «  Xerces  »,  lege  :  «  Xerxes  ». 
P.  101.  1.   17.  —  Pro  :  «  lecuin  »,  lege  :  «  tibi  tecum  ». 
P.  102.  I.     8.  —  Pro  :  «  prologus  »,  lege  :  «  prologum  ». 
P.  103.  1.  18.  —  Pro  :  «  si  aliqua  »,  lege  :  «  siqua». 
P.  104.  1.  19.  —  Pro  :  «  Aguilfo  »,  lege  :  «  Agiulfo  » 
P.  105.  n.  1.  1.  1.  —  Pro  :  «  Siluestris  »,  lege  :  «  Siluestri  ». 
P.  110.  1.  18.  —  Pro  :  «  compraessere  »,  lege :  «  conpraessere  » . 
P.  111.  1.  23.  et  28.  —  Pro :  «  reprehendit  »  et  «  reprehensione  »,  lege :  «  reprae- 

liondit  »  et  «  repraehensione  ». 
P.  111.  I.  31.  Pro  :  «  epistulis  »,  lege  :  «  epistolis  ». 
P.   111.  paen.  1.    —  Pro  :  «  nos  »,  lege  :  «  uos  ». 

CONSPECTUS   RERUM 


Procemium P.    9 

Pars  Prior. 

Caput  prius  :  A  Leone  Magno  usque  ad  Hormisdam, 
Gothorum  fere  temporibus,  aliquot  libri  historici  a 
Catholicis  editi  sunt,  cognatione  quadam  inter  se  iuncti : 
qua  de  causa  ea  aetate  simul  prodierint  in  lucem 
quaeritur.  Romanae  sedis  auctam  esse  gloriam  post  Chal- 
cedoniam  uictoriam  imperiumque  lapsum  cuncti  aperte 
testantur P.    11 

Caput  alterum.  —  Ab  Augustino  usque  ad  Leonem  Magnum 
libri  alteri  sunt  editi,  historias  priscas  de  Apostolis  et 
de  Christo  tradentes.  Cuncti  ab  haereticis  quibusdam  — 
Manichaeis  uulgo  dictis  —  sunt  conscripti,  qui  doctrinam 
suam  pseudo-christianam  historia  quasi  inuoluere  stude- 
bant.  Nonne  manichaei  illi  libri  causa  altera  exstiterunt 
cur  catholici  iam  dicti  redacti  sint? P.     32 

Pars  Altera. 

Caput  primum.  —  Manichaeorum  ecclesiae  enumerantur. 
In  Manichaeos  persecutiones  describuntur,  cum  a  princi- 
pibus,  tum  ab  episcopis  edictae.  Utrique,  ut  uidetur, 
ut  ecclesiae,  ita  ciuitatis  utilitatem  communem  cogita- 
bant.  De  uera  noui  Manichaeismi  postaugustiniani  indole 
coniectura  proponitur P.     50 

Caput  segundum.  —  Manichaeismus  ille  cum  Catholicis 
minaretur,  eos  ad  historiam  rerum  suarum  scribendam 
coegit.    Damasianum  —  uulgo    Gelasianum  —  concilium 

explicatur :  de  illius  aetate  et  duplici  catalogo.  1°  De 
libris  prohibitis;  2°  De  libris  rursus  editis,  theologicis  et 
canonicis :  de  nova  hieronymianae  Vulgatae  editione 
pseudo-hieronymiana P.    62 

Caput  tertium.  —  De  libris  apocryphis  a  Gatholicis  retrac- 
tatis.  Apocrypha  de  Iesu  Ghristo ;  de  Apostolis  « leucianis  » ; 
de  Apostolis  reliquis  recensentur.  Exstitit  apostolicorum 
gestorum  romana  collectio,  libris  in  capite  priore  prioris 
partis  descriptis  aequalis;  re  uera  Manichaei  libri  altera 
causa  fuerunt  propter  quam  apocrypha  catholica  gothicae 
aetatis  tum  sunt  composita P.     80 

Libri  illi,  plerique  romani,  in  Gallia  saepius  retractati, 
testantur  quanta  auctoritate  Romana  sedes,  saeculo  sexto, 
apud  Latinos  polleret. 

Libri  illi  Manichaeismo  obstiterunt :  propter  quod  ano- 
nymis  auctoribus  qui  eos  conscripserunt,  laudes  cunctis 
sunt  habendae. 

PROGEMIUM 

Sicut  recentiores  auctores  qui  referre  studuerunt  qualem 
exitum  apud  Latinos,  post  obitum  beati  Augustini,  habuerit 
historia,  scriptorum  qualis  Orosius  exstitit  et  Senator 
atque  illorum  quales  Prosper  Tiro  et  Victor  Tennonensis 
uidentur  saepius  tantum  meminisse  —  apocrypharum  his- 
toriarum  obliti  *,  —  ita  hos  alteros  qui,  quomodo  adoleuerit 
et  quae  euaserit,  eadem  aetate  et  apud  eosdem,  Christia- 
norum  ecclesia  exponere  sunt  conati,  nihil  aliud  spectasse 
credas  quam  tempestatem  illam  a  Pelagio  monacho 
excitatam  —  et  Manichaeismum  postaugustinianum  non 
esse  recordatos  2.  —  Vt  opinor  uero,  in  utrorumque  scriptis 
illis  quae  notantur  rimae,  eae  semel  expleri  possunt :  rem 
autem  tantam  totam  explicare  non  ausus,  opus  tamen  ita 
aggressus  sum  ut  summa  rerum  cacumina  inspicere  et 
quam  maxime  breuiter  ac  dilucide,  his  in  intricatissimis 
rebus,  dicere  studerem. 

1.  Patrologie  von  Otto  Bardenhewer  (Freiburg  im  Brisgau,  Herder,  1894,  in-8°), 
492  et  sq.,  553  et  sq. 

2.  Lehrbuch  der  Dogmengeschichte  von  Dr  Adolf  Harnack  (dritte... 
Anllage)  (Freiburg  im  Brisgau  und  Leipzig,  1894,  in-8°),  I,  797-798,  et  III, 
2-25-240. 


PARS    PRIOR 


CAPUT  PRIUS 

QUAK    HISTORIAE    APOCRYPHAE    LATINAE    A    LEONIS    MAGNI 
TEMPORE    COMPOSITAE    SINT? 

Multa  iam  sunt  saecula,  ex  quo  Dionysiana  collectio 
eiusque  aetas  est  nota.  Stephano  Salonitano  episcopo 
rogante,  amicus  Senatoris l  in  corpus  quod  inscribitur 
«  Codex  Canonum  Ecclesiasticorum  »  canonica  scripta  collegit 
quae,  exeunte  saeculo  quinto,  inter  Latinos  circumfereban- 
tur;  codex  autem  e  tribus  partibus  constare  dici  potest, 
quarum  in  prima  «  graeca »  seruabantur  canones  concilio- 
rum  Nicaeni,  Ancyrani,  Neocaesarensis,  Gangrensis,  Antio- 
cheni,  Laodicensis,  Constantinopolitani,  canones  concilii 
Chalcedonii  separatim  notati  atque  unus  et  uiginti  Sardi- 
censes ;  in  secunda  «  africana  »  hos  ponemus  Carthagine 
VIIII.  Kal.  Ian.  anno  D.  419promulgatos;  in  tertia  denique 
«  apostolica  »  quinquaginta  ex  Apostolicis  Constitutionibus 
excerptos.  Cuius  codicis  prima  et  secunda  recensio  Sym- 
machi  temporibus  (498-514),  tertia  Hormisdae  (514-523) 
plerumque  tribuitur. 

Symmacho  papa,  Dionysius  idem  Exiguus  opus  alterum 
necnon  simile  aggressus,  suadente  Iuliano  presbytero 
tituli  Anastasiae,  in  unam  «  Collectionem  Decretorum  Pon- 
tificum  Romanorum  »  redegit  octo  et  triginta  «  decretales  y>  a 
septem  romanis  episcopis  editas,  Siritio,  Innocentio,  Zosimo, 

1.  Cassiodorus,  fnst.  diuin.  lit.,  23  :  «  Fuit  enim  nostris  tempoi  ibus  et  Diony- 
sius  monachus,  Scytha  natione,sed  moribusomnino  Romanus...  »  (P.L.  70,1137.) 

Boniiatio,  Caelestino,  Leone  et  Anastasio  (384-498).  Ex  eo 
libro  cum  prioris  illius  recensione  secunda  iuncto  constat 
quae  dicitur  cc  Dionysiana  Gollectio  ». 

Haec  referre  placuit  paucis  uerbis,  ut  a  termino  iam  certo 
ad  opera  incertae  aetatis  gradus  paulatim  tuto  fieri  posset. 


1 


Quo  tempore  romani  pontifices  tantum  ualebant  ut 
eorum  decretales  cum  conciliorum  canonibus  aequarentur, 
minime  mirandum  est  eorum  gesta  accurate  narrata  esse. 
Quod  quidem  hos  uiginti  annos  certius  iam  nouimus : 
nam  anno  D.  1877  Ludouicus  Duchesne  Pontiflcalem 
librum,  Anastasio  bibliothecario  olim  adscriptum,  ante 
aetatem  Felicis  quarti  (530)  esse  conscriptum  asseruit  et 
comprobauit1.  Nuperrime  tamen  Theodorus  Mommsen 
librum  illum  multo  serius,  post  Gregorium  magnum 
(f  604),  compositum  esse  confirmauit,  istis  praesertim 
notitiis  haud  magni  sane  pretii  fretus  quae  ad  episcopos 
inter  Agapetum  et  Gregorium  (536-590)  ordinatos  spectant2. 
Ludouicus  Duchesne  autem,  plurimas  ob  causas  librum 
iam  dictum  Theodorici  Gothorum  regis  temporibus  esse 
scriptum  haud  immerito  ratus,  cum  rei  sibi  obiectae 
rationem  reddere  studeret,  suspicatus  est  pontificum  gesta, 
Agapeto  mortuo  (536),  interrupta  pependisse,  deinde, 
Pelagii  et  Gregorii  fortasse  temporibus,  iterum  esse  scripta 
episcoporumque  historiam  huius  aetatis  e  pessimis  fon- 
tibus  haustam  tum  demum  esse  narratam 3.  Equidem 
fateor,  cum  Theodoricus,  bis  in  Symmachi  notitia,  in 
Ioannis  I  quater,  Athalaricusque  semel  in  Bonifatii  notitia 

1.  L.  Duchesne,  Etude  sur  le  «  Liber  Pontificalis  »  (Paris,  1877).  Le  «  Liber 
Pontificalis  »;  texte,  introduction  et  commentaire  (Paris,  1886-1892,  2  vol.  in-4°). 

2.  Th.  Mommsen,  Gesta  Pontificum  Eomanonmi,  I  (Berlin,  1898). 

3.  La  nouvelle  edilion  du  Liber  Pontificalis,  a  L.  Duchesne  (Melanges  d'ar- 
cheologie  ct  dliistoire...,  Ecole  de  Rome,  XVIII  (1898),  381,  400  sq.). 

haereticus  appelletur,  iure  Theodorum  Mommsen  mirari 
quod  Gothorum  regem  minime  ueritus  e  Romanis  quidam 
maledictis  istiusmodi  uexare  ausus  sit.  Attamen  gesta 
nostra,  ad  romanam  plebem  destinata,  Gothos  offendere 
non  poterant,  quippe  quae  ab  iis,  ut  uidetur,  minime 
legerentur;  tum  uerisimile  est  recensionem  primigeniam 
textum  nostrum  non  praebere  eoque  tantum  tempore,  quo, 
Graecis  uictoribus,  res  Gothorum  minus  florerent,  extitisse 
amanuenses  qui  suo  in  eos  odio  indulgere  aliquando  sint 
ausi.  Nonnumquam  enim  textus  primigenius  in  codicibus 
apparet,  cum  in  notitiis  Felicis  tertii,  Gelasii,  Anastasii 
secundi,  Hormisdae  quartique  Felicis  Theodoricus,  in 
Ioannis  secundi  et  Felicis  quarti  Athalaricus  haeretici 
nomine  non  afficiantur. 

Ceterum,  praeter  ea  quae  Theodoro  Mommsen  Ludo- 
nicus  Duchesne  obiecit,  textus  quidam,  huc  usque  ut 
uidetur  negiectus,  ad  duchesnianam  rationem  confirmandam 
adduci  potest.  Epistula  enim  haec  Libro  Pontifwali  prae- 
figitur  : 

Beatissimo  papae  Damaso  Hieronimus.  Gloriam  sanctitatis  tuae 
nostra  humilitas  deprecatur  ut  secundum  apostolicae  sedis  quam 
cognouimus  gubernari  per  tuam  sanctitatem,  hoc  curui  precamur  ut 
actus  gestorum  a  beati  Petri  Apostoli  principatum  usque  ad  uestra 
tempora  quae  gesta  sunt  in  sedem  tuam  nobis  per  ordinem  enarrare 
digneris  :  quatenus  nostra  humilitas  sentire  cognoscat  qai  meruit  de 
episcoporum  supradictae  sedis  martyrio  coronari  uel  qui  contra 
canones  apostolorum  excessisse  cognoscatur.  Ora  pro  nobis,  beatis- 
sime  papa1. 

Paenultimam  phrasim  qui  legerit  facile  perspiciet  quan- 
tum  anonymus  auctor  qui  Hieronymi  nomine  utitur,  de 
apostolorum  canonibus  et  de  martyrum  coronis  curauerit. 
Apostolorum  uero  canones  et  Martyrum  gloria  quantum 
Romanorum  mentes  ad  se  conuerterint  Symmachi  tempo- 
ribus,  nobis  testimonio  sunt  et  Dionysiana  collectio  illa  de 

1.  Duchesne,  Liber  Pontificalis,  I,  117. 

qua  iam  actum  est  et  haec  Martyrum  gesta  de  quibus  mox 
sumus  dicturi, —  quae  scripta  ambo  Gothorum  aetate  sunt 
composita.  Nonne  igitur  isto  fere  tempore  gesta  pontificum 
composita  sunt,  quo  Dionysiana  Gollectio  et  Martyrum 
gesta?  Quis  uero  libros  illos  post  Gregorium  Magnum  esse 
confectos  contendere  audebit? 


II 


Antequam  autem  ad  Martyrum  gesta  uenimus,  ad  uetus- 
tissimum  Sacramentarium  romanum  prius  accedamus,  quod 
in  codice  Veronensi  saeculo  sexto  septimoue  exarato 
Iosephus  Bianchini  anno  D.  1735  reperit,  cum  quarto 
uolumine  Anastasii  bibliothecarii  ab  auunculo  Francisco 
editi  composuit  typisque  mandauit,  rursus  Muratorius  (1748) 
et  Ballerini  fratres  ad  lucem  protulerunt,  nuperrime  autem 
Garolus  Feltoe1.  Godex  autem  initio  mutilus  —  ianuarius 
enim,  februarius,  martius  et  aliquantum  aprilis  desideran- 
tur  —  missarum  preces  amplectitur  ita  incipientes  Preces, 
seu  Orationes,  seu  Orationes  et  Preces,  seu  In  Natale 
Sancti,  seu  Super  J)efunctos  uel  de  siccitate  temporis, 
seu  in  leiunio,  et  plerasque  Ghristianorum  festivitates 
continet  :  infeliciter  autem  mamialia  Paschae  desunt. 

Guius  codicis  originem  romanam  aperte  declarant  Sancti 
romani  coemeteriaque  romana  diligenter  prolata  : 

VI  id.  iul.  natale  sanctorum  Felicis,  Philippi  in  cymiterio 
Priscillae,  Vitalis  et  Martialis  in  cymiterio  Iordanorum;  et  Silani 
in  cymiterio  Maximi  uia  Salaria;  et  Ianuarii  in  cymiterio  Praetex- 
tati,  uia  Appia;  —  III  non.  aug.,  natale  sancti  Stephani  in  cymiterio 
Gallisti,  uia  Appia;  —  VII  id.  aug.  natale  sancti  Xysti  in  cymiterio 
Gallisti ;  et  Felicissimi  et  Agapiti  in  cymiterio  Praetextati,  uia  Appia; 
—  pridie  Kal.  oct.  natale  basilicae  Angeli  in  Salaria. 

1.  Cambridge,  University  Press,  1896.  Sacramcntarium  Leonianum.  —  Cf. 
Duchesne,  Origines  du  Culte  chretien  (w2e  edition,  Paris,  1898),  129.  —  Probst, 
Die  ciltesten  rdmischen  Sacramentarien  und  Ordines (Miinster  i.  W.,  1892),  153. 

Preces  fere  cimctae  beatis  Petro  et  Paulo  adhibitae 
primariae  sedis  arrogantiam  redolent.  «  Omp.  semp.  Deus 
qui  ineffabili  sacramento  ius  apostolici  principatus  nominis 
arce  posuisti,  unde  se  euangelica  ueritas  per  tota  mundi 
regna  difmnderet  *;...;  »  —  «  quod  sedes  illa  censuerit  quam 
tenere  uoluisti  totius  ecclesiae  principatum2...».  Nonnum- 
quam  in  precibus  romanam  superbiam  deprehendes  :  «  sic 
hostes  romani  nominis  et  inimicos  catholicae  professionis 
expugna  per3...;» —  «  romani  nominis  securitas4;  » — 
« statum  romani  nominis5.  »  Denique,  in  Petri  festis, 
romanam  originem  suam  codex  expresse  testatur  :  «  qui 
hanc  sedem  regimen  ecclesiae  totius  efficeres6...  » 

Pontificali  Libro  fere  aequalis,  Gothorum  tempore  codex 
noster  compositus  est,  cum,  in  Simplicii  papae  (468-483) 
nomine,  quod,  mense  octobri,  sub  fme  missae  quintae 
super  defunctos,  leges,  errorem  qui  ad  Gothorum  tempus 
nos  reuocat  irrepsisse  liceat  suspicari,  siquidem  Siluestris 
episcopus  sernper  hac  in  missa  invocatur.  —  Satis  autem 
aperte  apparet  beatae  Gaeciliae  missam  ex  eius  gestis 
pendere  : 

Quae  dum  humanis  deuota  nuptiis  thalamos  temporales  contem- 
neret,  sponsum  sibi  qui  perpetuus  esset,  praesumpto  praemio 
castitatis,  adhibuit  et  aeternitatem  uitae  maluit  quam  ut  mundo 
procrearet  originem;  in  cuius  gloriam  etiam  illud  accessit  ut 
Vralerianum,  cui  fuerat  matrimonii  iure  copulanda,  in  perpetuum 
sibi  socians  martyr  casta  consortium  secum  duceret  ad  coronam 
per7... » 

Caeciliae  autem  gesta  ex  historia  persecutionis  Africanae 
prouinciae...  pendent,  quae  post  annum  484  a  Victore  est 

1.  Feltoe,  38,  cf.,  40,  37. 

2.  Id.,  45. 

3.  Id.,  27. 

4.  Id.,  63. 

5.  Id.,  75. 

6.  Id.,  46  (xx),  cf.,  47-40  (vm)  (x). 

7.  Id.,  149. 

scripta1  :  post  annum  igitur  illum,  sacramentarium  nostrum 
compositum  est. 

Sacramentarii  eiusdem  aetas  strictius  definiri  potest. 
Cum  enim  sanctos  in  eo  memoratos  recenses,  inter  non 
paucos  martyres  romanos,  duos  a  Roma  alienosdeprehendis, 
discipulos  Christi,  beatum  Andream  et  beatum  lohannem 
Euangelistam2 ,  quorum  cultus,  quo  tempore  et  quo  modo 
Romam  sit  inuectus  ex  scriptis  infra  allatis  certo  planeque3 
perspicies :  hic  igitur  iam  proposito  sufficiat  asserere, 
Hilario  papa  primo  (461-468)  Iohannis  Euangelistae  orato- 
rium,  Simplicio  papa  (468-483)  Andreae  basilicam,  Gelasio 
papa  (492-496)  eiusdem  Andreae  oratorium  (lauicanum  in 
uilla  Pertusa)  Romae  tum  primum  aedificata  esse.  Cum 
autem  haud  immerito  suspiceris  romanam  apostolorum 
illorum  missam  primam  non  ante  quam  oratorio  romano 
proprio  usi  sint  esse  conscriptam,  ex  eo,  ut  opinor, 
colliges  Sacramentarium  Romanum  Veronae  repertum 
ante  Gelasii  aut  Symmachi  tempora  difficilius  esse  scriptum. 

Cum  uero  in  sacramentario  nostro  beatus  Thomas 
apostolus  desideretur,  quamquam  in  kalendario  diebus  iulii 
et  iunii  3  et  decembris  21  et  28  occurrit,  cum  ex  altera 
parte,  Symmachi  papae  (498-514)  temporibus  primum  a 
Romanis  sollemni  religione  sit  cultus,  ex  re  ea  utraque 
conficitur  Sacramentarium  Symmachi  temporibus  poste- 
rius  non  esse  Gelasiique  aut  Symmachi  aetati  esse  adscri- 
bendum. 

Verum  nihil  est  causae  cur  mireris  quod  damasiano 
concilio,  in  Petri  Paulique  mortis  anno4,  contradicat  cuius 
acta  esse  apocrypha  infra  apparebit5.  Facile  contra  intelleges 
cur  uocabula  in  Apostolorum  Breuiario  occurrentia,  sicuti 

1.  Erbes,  Die  heilige  Ciicilia  im  Zusammenhang  mit  der  Papstcrypta 
(Zeitschrift  fitr  Kirchengeschichte,  IX,  1888,  1-66). 

2.  Feltoe,  156,  164. 

3.  Part.  II,  cap.  m. 

4.  «  Sic  dispensatione  diuersa  unam  Cliristi  familiani  congregantes  tempore 
licet  discreto,  recurrens  una  dies  in  aeternum  et  una  corona....»  (Feltoe,  149.) 

5.  Part.  II.  cap.  m.  Damasianum  scriptum  sacrarnentario  fortasse  recentius  est. 

illud  quadriformis,  ibi  quoque  deprehenderis  aut  quare  falsos 
confessores1,  falsos  fratres  «animales  atque  carnales  quae 
sunt  spiritus  Dei,  stulta  mente  non»  capientes,  «subdolos 
operarios»2,  Manichaeos  scilicet,  anonymus  nonnumquam 
lacessat:  temporibus  illis,  nonne  Manichaei  isti  fidelibus 
curae  maximae  erant3? 


III 


Constat  inter  omnes,  africanorum  martyrum  actis  sepo- 
sitis,  fere  cuncta  martyrum  gesta  latina  in  codicibus  seruata 
minus  esse  genuina,  atque  inter  apocrypha  recensenda:  quae 
pleraque  quinto  sextoque  saeculis  esse  composita  facile 
suspiceris. 

Quod  ad  romanos  martyres  pertinet,  ad  librum  meurn4 
liceat  benignum  delegare  lectorem,  ex  quo  gesta  ea,  pon- 
tificum  gestis  aequalia,  Gothorum  quoquej  temporibus 
Romae  esse  scripta  nouerit. 

Etsi  de  reliquis  Italiae,  de  Gallkrum  et  de  Hispaniarum 
martyribus,  nil  certi  afferri  poterit,  eorum  tamen  gesta 
pleraque  saeculo  sexto  exeuute  esse  antiquiora,  ex  galli- 
cana  illa  missa  a  Germano  Parisiensi  descripta  uerisimiliter 
apparebit,  qui  a.  D.  576  morte  absumptus  est : 

Actus  autem  Apostolorum  uel  Apocalypsis  Iohannis  pro  nouitate 
gaudii  paschalis  leguntur,  seruantes  ordinem  temporum,  sicut 
historia  Tesfamenti  Veteris  in  Quinquagesim,  uel  gesta  sanctorum 
confessorum  ac  martyrum  in  solemnitatibus  eorum  ut  populus 
intelligat 5. » 

1.  Feltoe,  9,  68. 

2.  Id.,  68. 

3.  Cf.  infra  Part.  II.  Obsidiones  quas  Romani  tolerauerunt,  non,  ut  opinor, 
tam  penitus  nouimus  ut  loeis  a  Ludouico  Duchesne  allatis  (Origines  du 
culte,  131)  tuto  uti  liceat;  deinde,  preces  istae  in  editione  prineipe  deerant 
fortasse. 

4.  Etude  aur  les  «Gesta  Mctrtyrum*  romains,  Paris,  Fontemoing,  UKK). 

5.  Duehesne,  Origines  du  culte,  185. 

Quae  uerba  ut  fortasse  ad  lugdunenses  tantum  prouincias 
spectant  ita  et  in  gallica  cuncta  gesta  possunt  cadere  cum 
coniecturae  nihil  obstet,  cuncta  faueant.  Nam  inter  eos 
qui  Gregorii  Turonensis  libros  euoluerunt,  quis  in  dubium 
uocare  sibi  assumet,  quin  martyres  ab  omnibus,  ea  aetate, 
sollemni  religione  culti  sint?  An  cum  romanorum  martyrum 
gesta  et  reliquias  tam  curiose  requireret,  proprios  negle- 
gebat?  Passiones  igitur  martyrum  si  nondum  erant  scriptae, 
tum  certo  scriptae  sunt.  Hoc  denique  nouimus  Gerau- 
nium  episcopum  parisiensem  saeculo  vn  ineunte  cum 
Eusebio  a  Warnhario  esse  comparatum,  quod  «  sanctorum 
martyrum  gesta...  congregare...  intenderet1  »,  unde,  nisi 
iallor,  aperte  declaratur  gestorum  iam  satis  accreuisse 
numerum.  Nonne  igitur  saeeulum  sextum  occidens  ter- 
minus  acl  quem  duci  potest? 

Terminus  a  quo  diflicilius  quidem  statuetur.  Si  tamen 
qualem  apud  Romanos  euentum  martyrum  traditiones 
habuerint  attenderis,  analogiae  ratione  fretus,  facile  credes 
« traditiones  »  eas,  aetate  constantiniana,  quasi  effloruisse, 
cum  omnes  undique  ad  martyrum  Ghristi  reliquias  colendas 
conueniebant  atque  easdem,  qualia  Lazari  et  Mariae 
Magdalenae  gesta2,  saeculis  sequentibus  quinto  et  sexto, 
codicibus  manu  scriptis  esse  mandatas  3.  Quae  autem  res 
ad  gesta  illa  componenda  fortasse  dederint  ansas,  infra 
perspicies. 

1.  «  Sancto  et  a  me  pontificali  apice  praeferendo  Domino  Oraunio  papae, 
Warnharius  salutem...  Nunc  sanctorum  martyrum  gesta  ad  laudis  tuae  cumu- 
lum  pro  amore  religionis  congregare  in  urbe  Parisiaca  deuotus  intendis.  Unde 
s.Eusebio  Caesariensi  in  aemulationis  studio  coaequandus  es  et  pari  gloriae  dono 
peipetualiter  memorandus...  »  Acta  Sanctorum,  17  janvier  76. 

2.  lam  comprobatum  est  historiam  Lazari  et  Mariae  Magdalenac  Lazaro 
episcopo  recentiorem  esse,  cuius  Lazai  i  epitaphium  Peiresc  asseruauit  et  qui 
Zosimo  romano  papae  aequalis  erat.  (G.  Morin,  Saint  Lazare  et  Saint  Maximin, 
Paris,  1897.  Extrait  des  Memoires  de  la  Societe  nattonale  des  Antiquaires 
de  France,  lome  LVI).  Un  martyrologc  dWrles  anterieur  d  la  «  Tradition  de 
Provence  ».  Revue  d'histoire  et  de  litterature  religieuscs,  111, 1898, 10  —  Georges 
deManteyer,  Les  legendes  saintes  de  Provence et  le  ))iarlijrologe  d" Arles-Toulon 
(vers  1120).  Melanges...  Ecole  de  Rome,  XVIII,  1897,  467". 

3.  Eam  aelatem  plerisque  gestis  tribuunt  quoque  L.  Duchesne  (Bulletin 
Cvilique,  1897,  305,383,  471,  473,  476.—  Fastes  episcopaux  de  Vancienne  Gaule, 

IV 


Geterum  quaedam  est  causa  adhuc  ignota  cur  pleraque 
martyrum  gesta  quinto  sextoue  saeculo  tribuas,  cum  librum 
repererim  quo  comprobalur  ea  aetate  fideles,  historiis  ex 
ore  traditis  non  iam  contentos,  eas  codicibus  mandatas 
uoluisse  :  martyrologium  enim  eusebianum  quoddam  loquor 
—  non  feriale  dico,  quale  hieronymianum,  sed  martyro- 
logium  germanum  quale  adonianum,  —  quod  in  Italia, 
Gothorum  tempore,  compositum  est. 

In  Gassiodori  libro  qui  inscribitur  «  de  institutione  diui- 
narum  litterarum  » ,  legimus  : 

Nolite  amare  desidiam...;  ideo  futurae  beatiludinis  memores, 
uitas  Patrum,  confessiones  fidelium,  passiones  martyrum  legite 
constanter  —  quas  inter  alia  in  epistola  sancti  Hieronymi  ad  Chro- 
matinm  et  Heliodorum  destinata  procul  dubio  reperitis,  —  qui  per 
totum  orbem  terrarum  floruere  ut  sancta  imitatio  uos  prouocans 
ad  caelestia  regna  perducat.  Scientes  quia  non  solum  in  agone  san- 
guinis  aut  in  uirginitate  carnis  positae  sunt  coronae1...» 

Monachos  Viuarienses  sic  Senator  alloquitur  iisque,  ut 
desidiam  peccatorum  parentem  fugiant,  libros  aliquot,  ad 
animum  confirmandum  aptos,  quales  sunt  rufinianae  uitae 
Patrum,  indicat.  Ex  quo  adducimur  ut  passiones  quas  dicit 

t.  I,  passim)  et  F.  Savio  (Gli  antichi  uescovi  tfltalia  dalle  origini  al  1300 
descritti  per  regioni.  II  Piemonte,  1899).  —  Biuno  Krusch  sane  gesta  plurima 
saeculis  viii  et  ix  conficta  esse  comprobare  conatus  est  (Passiones  uitaeque 
sanctorum  aeui  merouingici  et  antiquorum  aliquot,  Hanovre,  4896)  :  quod  ei, 
ut  uidetur,  saepissime  non  bene  successit  (Duchesne,  Bulletin  Critique,  1897, 
301 ;  1899,  6'±2, 681,  701  et  1900,  6.  -  Morin,  Bevue  Benedictine,  mars  1899, 97.  — 
Kunstle,  Historisches  Jahrbuch,  XX,  2  und  3  Heft.  426-441). 

Hispanica  martyrum  gesta  minime  noscuntur.  Florez,  eamdem  uiam  quam 
Tillemontius  ingressus  erat,  secutus,  aetatem  iis  assignare  non  curauit. 
S.  Augustinus  gestis  t.  Vincentii  utitur  et  difficile  credes  textum  eum  ab 
Africanis  notum  Hispanos  fugisse.  Braulio  autem  qui  Caesaraugustanus  epis- 
copus  luit  (c.  631-651),  cum  narret  se  .-Emiliani  passionem  scripsisse  «ut  posset 
in  missae  eius  celebratione  quantocius  legi  »  ueterem  satis  legendi  morem  ideoque 
textus  non  recentes  uidetur  testari. 

1.  Inst.  diuin.  lit.,  32  (P.  L.  70, 1147). 

martyrum  narrationes  quasdam  esse  putemus  productas 
satis  quae  lectoris  mentem  mouere  eumque  sancta  imita- 
tione  prouocatum  ad  caelestia  regna  perducere  ualeant. 
Gesta  martyrum  autem,  quaha  romana  legimus,  eum 
minime  intellegere  apparet,  quippe  quae  in  ecclesia 
romana,  —  cuius  mores  Senator  nouisset,  —  damasiano 
concilio  teste,  minus  legerentur.  —  Id  quoque  certius  ex 
eo  conficitur  quod  Senator,  postquam  martyrum  passiones 
nominauit,  ita  pergit  :  «  Quas  inter  alia  in  epistola 
sancti  Hieronymi  ad  Chromatium  et  Heliodorum  destinata 
procul  dubio  reperitis».  Scriptum,  nisi  fallor,  unum  in 
promptu  habemus,  ad  quod  locus  ille  pertinere  possit, 
feriale  hieronymiaxium  dico,  de  quo  mox  agetur.  In  illo 
autem,  nomen  martyris,  locus  in  quo  colitur,  anniuersaria 
dies  tantum  notantur  :  unde  colligas  necesse  est,  textum 
huius  ferialis  nostrum,  ad  animos  dubios  confirmandos 
minus  aptum,  eum  non  fuisse  quem  ut  legerent  Cassiodorus 
monachis  suaderet  suis.  Quae  cum  ita  sint,  facile  suspicer 
quemadmodum  ex  catalogo  pontificali  iusta  incrementa 
capiente  Liber  Pontificalis  paulatim  ortus  sit,  ita  ex  feriali 
hieronymiano  paulatim  accrescente  et  mox  fusiore  facto 
ortum  esse  martyrologium  uerum  notitias  breues  de  uita  et 
morte  martyrum  componens. 

Huius  martyrologii  in  altero  scripto  descriptionem  singula 
persequentem  deprehendere  mihi  videor.  In  litteris  enim 
feriali  hieronymiano  praemissis  libri  duo  describuntur, 
quorum  alter  ipsum  est  feriale  : 

Singulorum  mensium  singulorumque  dierum  festa  conscripsimus 
ut  iubere  dignati  estis...;  et  quoniam  plus  quam...  oclingentorum 
martyrum  nomina  sunt  nominanda...  considerans  inter  innumeras 
turbas  lectorum  animum  intra  unum  mensem  posse  lassescere, 
ne  id  eveniat  succincte  et  breviter  eorum  qui  sunt  in  amplissima 
fesliuilale  in  suis  locis  tanlum  pro  omnibus  memoratus  sum1. 

1.  Martyrologium  hieronymianum,  ad  fidem  codicum,  adiectis  prolegomenis 
ediderunl  Joh.  Dup.  de  Russi  et  Ludov.  Duehesne  (Oruxellis,  18'Ji,  in-f»), 
LXXXII. 

Ante  illa  uero,  anonymus  auctor  priorem  librum  diligen- 
tissime  describit;  nam,  cum  Ghromatius  et  Heliodorus 
«  famosissimum  feriale  de  arciuis  sancti  Eusebii  Gaesariae 
Palestinae »  Hieronymo  indicarent,  ex  quo  « martyrum 
festa  »  exciperet,  respondit  eis  : 

Constat  Dominum  nostrum  omni  die  martyrum  suorum  triumphos 
excipere,  quorum  passiones  a  sancto  Eusebio  Caesariensi  episcopo 
scribtas  repperimus.  Nam  Gonstantius  Augustus  cum  Gaesaream 
fuisset  ingressus  et  diceret  memorato  antestiti  ut  peteret  aliqua 
beneficia  Gaesariensi  aecclesiae  profutura,  legitur  respondisse  Euse- 
bium  opibus  suis  ditatam  aecclesiam  nulla  petendi  beneficii  neces- 
sitate  conpelli,  sibi  tamen  desiderium  immobile  exstitisse  ut 
quicquid  ubique  in  republica  Romana  gestum  sit  erga  sanctos  dei 
iudices  iudicibus  succedentes  in  uniuerso  orbe  romano,  sollicita  per- 
scrutatione  monumenta  publica  discutiendoperquirerent  et  quis  mar- 
tyrum,  a  quo  iudice,  in  qua  prouincia  uel  ciuitate,  quo  die  quaue 
passione  perseuerantiae  suae  obtinuerit  palmam  de  ipsis  arciuis 
sublata  ipsi  Eusebio  regio  iussu  diregerent.  Unde  factum  est  ut 
idoneus  relator  exsistens  aecclesiasticam  historiam  retexere,omnium 
pene  martyrum  prouinciarum  omnium  Romanorum  diligens  historio- 
grafus  declararet. 

Anonymus  ergo  <x  passiones  martyrum  »  nouit  quae  ab 
Eusebio  scriptae  dicebantur  nomenque  martyris,  nomen 
iudicis,  nomen  prouinciae  uel  ciuitatis,  diem  mortis, 
tormentorum  genus  (quaue  passione)  referebant.  Qua  tam 
certa  descriptione  excluduntur  simul  et  martyrum  gesta 
et  hieronymianum  feriale  :  in  hoc  enim  nomina  iudicum  et 
passionum  genus  frustra  quaeres,  in  illis  autem  permulta 
reperies,  in  primis  quaestiones  et  miracula  de  quibus 
anonymus  ne  uerbum  quidem  facit.  Tertium  igitur  opus, 
generis  cuiusdam  permixti,  inter  utrumque  praedictum 
quasi  interiectum  anonymus  recordatur  —  quale  scilicet 
Senator  commemorat1. 

Immo  martyrologii  illius  reliquiae  ad  nos  usque  peruene- 

1.  Iluius  martyrologii  eusebiani  mentionem  reperi  in  prologo  gestorum  beati 
Vincentii  lugdunensis  (ex  Cod.  Palat.  Vindob.  lat.,  48i,  XI,  i°  Iv).  Cf.  Martyr. 
Hieron.  (Rossi-Duchesne),  IIII  Non.  Jun.  72-73. et  Acla  iSanctorum, 2 juin  168. 

runt.  In  codicibus  enim  quos  Iohannes  Baptista  de  Rossi  et 
Ludouicus  Duchesne  in  editione  sua  adbibuerunt,  quaedam, 
perpauca  sane,  fusiora  notantur.  Ut  exemplum  ponam, 
hunc  locum  referamus  : 

IIII.  non.  mai.  In  Nicomed.  Antonine  Nimiu  torte.  et  uariis 
tormentis  afflicte.  ab  uno  brachio  trib;  dieb;  suspense  et  in  carcere 

biennio  recluse  Apriscilliano  preside.  flammis  exusta  obiit Et  in 

Nurico  Ripense  loco.  Lauriaco.  natale.  FJoriani.  et  principi  officii. 
presidis.  ex  cuius  iussu.  ligato  saxo.  collo  eius  deponente  in  fluuio 
anisomis  suse  oculis.  crepantib;  precipitatu  uidentib;  omnib.; 
circumstantibus * . . . 

Quid,  quod  a.  D.  188*2  E.  Steuenson  in  bibliothecae 
Vaticanae  latebris  codicis  cuiusdam  octauo  nonoue  saeculo 
scripti  fragmentum  reperit2,  quem  olim  Emm.  Schelstrate 
doctis  expendendum  designauerat3,  cuius  errore  in  anno- 
tatione  codicis  palatini  (283  pro  238  scribebatur)  Rossii 
inuestigationes  in  irritum  ceciderant.  Fragmentum  illud 
Laureshamense  dictum  ex  quinque  paginis  constat  atque 
martyrum  historias  breuissime  narratas  exhibet  qui  ab 
VIII  Kalendas  ianuarias  ad  III  nonas  eiusdem  mensis 
coluntur.  Omnes  autem  unius  cuiusque  diei  martyres  non 
eodem  modo  celebrantur,  nec  miror.  Compilator  enim 
anonymus,  prout  testimonia  in  promptu  habebat,  iis  usus 
sanctorum  breuiter  referebat  gesta :  testimoniis  nullis, 
ferialis  uerba  nuda  rursus  scribebat : 

IIII.  Kl.  ianuar  in  Africa  Domici  Victurini  Crescenti...  4. 

testimonia  uero  cum  adessent,  adnotationes  historicas  feriali 
adiciebat : 

II.  Nona  Ianuar...  \  In  ciu  Tomis  Glaudionis  Eugeni  Rodi  et 
trium  fratrum  Argei  Narcissi  et  Marcellini  pueri  Xpiani  Fili  epi  qui 

1.  Rossi-Duchesne,  54. 

2.  Bull.  Archeol.  Crist.,  4882,  109. 

3.  Ms.  Saint-Marc,  XIV,  78.  —  37-41,  apud  Rossi-Duchesne,  p.  x. 

4.  Rossi-Duchesne,  2. 

5.  Id.,  5. 

sub  licinio  inter  tyrones  conphensus  cum  nollet  militare  cesus  ad 
mortem  carcere  mancipatus  missus  in  ceppo  est  donec  relatione  esset 
responsu  dimersoq.  in  mare  delafo  corpore  eius  in  litore  a  reli^io- 
sissimis  uiris  depositu  e  in  uilla  Amauti  religiosi  uiri  ubi  fiunt 
orationes  magne. 

Adnotationes  autem  illae  non  sunt  «addititiae,  id  est 
secunda  manu  in  eum  codicem  uel  in  aliquem  alium,  unde 
directe  pendeat,  insertae  et  alienae  a  textu  archetypo...  sed 
huius  ab  origine  propriae  et  genuinae.  Nam  praeter  harum 
adnotationum  stilum,  de  earum  antiquitate  satis  testantem, 
ad  diem  pridie  non.  ian.  manifestum  est  compendium  acto- 
rum  martyris  Cyziceni  eo  loco  prius  exstitisse,  deinde  esse 
resectum.  Nempe  unus  codex  Wissenburgensis  eo  loco 
seruauit  uerba  qui  sub  Licinio,  unde  incipit  adnotatio 
historica  :  quae  in  rehquis  exemplaribus  omnibus  sunt 
omissa1. » 

Quae  adnotationes  ex  romanis  et  pannonicis  traditionibus 
pendebant  atque  fortasse,  aliquando,  ex  eusebiana  SovaYwy^ 
twv  ap^aiwv  {jLapxjpwv 2;  cum  autem  de  coemeteriis  romanis 
ibi  plenius  uideantur  seruatae  adnotationes  topographicae 
quam  in  ceteris  familiae  Autissiodorensis,  originem  roma- 
nam  martyrologio  nostro  tribuere  licet.  —  Si  quis  nunc  de 
aetate  inquiret,  feriali  hieronymiano  recentius  apparebit  cum 
litteras  feriali  praefixas  a  martyrologii  eusebiani  compilatore 
compositas  et  dispositas  esse3  arbitretur  atque  easdem  non- 
numquam  martyrologio  ipsi  esse  praemissas :  ex  quo  facile 
intelleget  cur  Senator  idem  « epistolam  Hieronymi  ad 
Ghromatium  et  Heliodorum  destinatam*  appellauerit  et 
cur  praefator  anonymus  non  solum  de  feriali  egerit  suo, 
sed    etiam    de    martyrologio    nostro,    neque    pontificalis 

1.  Rossi-Duchesne,  Proleg.  XI. 

2.  Unde  fit  fortasse  ut  «  nornina  judicum  »  aliquando  recte  memorentur. 
Gf.  Valentini  gesta,  in  quibus  Furiosus  Placidus,  consul  a.  D.  273,  citatur. 

3.  Ferialis  hieronymiani  exstitisse  recensiones  quae  litteras  conficlas  non 
praeberent,  ex  eo  suspicari  licet  quod  Gregorius,  cum  Eulogio  scribit,  eust> 
bianam  collectionem  se  ignorare  ostendit :  feriale  autem  nouit  et  eusebian.)t> 
collectionis  in  hieronymianis  epistolis  mentio  fit. 

praefatoris  uiam  secutus,  propria  tantummodo  curauerit  : 
anonymus  enim  opus  suum  commendatum  uoluit  dum 
idem  tamquam  beatae  memoriae  Hieronymo  notum  osten- 
dit  et  in  huius  ueneranda  origine  Constantino  principi  et 
Eusebio  episcopo  adscripta,  libentissime  est  immoratus. 
Antiquius  igitur  Cassiodoro,  martyrologium  italicum  Romae 
compositum  est  post  Leonem  papam,  ineunte  fortasse 
saeculo  sexto  et  Eusebio  assignatum. 


Restat  ut  de  feriali  hieronymiano  illo,  ingenti  labore  a 
Iohanne  Baptista  de  Rossi  et  Ludouico  Duchesne  nuper 
edito,  quae  in  prolegomenis  suis,  rem  totam  dilucide  expli- 
cantes,  iam  dixerunt,  ea  paucissimis  uerbis  repetam,  ut 
cursum  propositum  absoluam.  Codicum  omnium  omnigena 
uarietate  sublata,  communis  apparet  textus  in  quo  uetustis- 
simum  Ecclesiae  Kalendarium  reperis. 

Maioris  momenti  est  quod  gallicanorum  sanctorum  festiuitates 
quottidie  fere  annuntiantur,  neque  eorum  tantum  qui  sub  impera- 
toribus  martyrio  claruerunt,  aut  mox  post  redditam  Ecclesiae  pacem 
iloruerunt  quales  Hilarius  et  Martinus,  sed  eorum  qui  usque  ad 
saeculum  vi  adultum  uel  senescens  honore  aliquo  apud  suos 
fruebantur....  Quo  Galliae  loco  recensio  ea  facta  sit,  non  obscure 
indicant  ipsi  sancti,  pro  ciuitatibus  pauciores  uel  numerosiores. 
Multae  sunt  ecclesiae  quae  nullum  ibi  sanctum  contulerunt,  paucae 
uero  quae  multos...;  Autissiodorum,  Augustodunum,  Lugdunum 
longe  praestant,  Autissiodorum  maxime.  Id  eo  magis  mirum  est 
quod  ea  ciuitas  prae  duobus  aliis  ignobilis  certe  fuit.    De  ea  rara 

mentio  fit  apud  Gregorium  Turonensem Lugdunenses   (autem) 

episcopi  14  uell5  recensentur,  Augustodunenses  15,  Autissiodorenses 
17...:  Autissiodori  recensitum  est  (feriale)  sub  episcopatu  Aunacharii, 
uiuente  etiam  tum  Syagrio  Augustodunensi,  id  est  circa  finem 
saeculi  vi,  atque  ex  ea  recensione  pendent  omnes,  quotquot  habemus, 
codices. 

Autissiodorensis  autem  illa  recensio  non  est  recensio  pri- 
migenia,  nam  aeque  ac  martyrologium  eusebianum,  feriale 
hieronyrnianum  Romae  compositum  est.  Saepissime  enim 
in  eo  recurrit  mentio  Roma,  sub  qua  ordinantur  festa  tam 
urbana  quam  suburbana;  «  urbanae  basilicae  saepe  armo- 
tantur,  eae  scilicetin  quibus  sacrae  stationes  celebrari  consue- 
uerant;  extra  urbem,  coemeterium  indicatur  adiecto  uiae 
nomine;  si  quando  agitur  de  basilicis  longe  positis,  etiam 
quot  milliariis  ab  Vrbe  distent  admonemur.  »  Tanta  autem 
ubertas  documentorum  romanorum  nisi  a  romano  fonte 
fluere  non  potest,  quo  Romanus  facilius  aptiusque  quam 
quilibet  usus  est:  Romae  enim,  in  sede  apostolica,  eccle- 
siarum  omnium  principe  et  capite,  et  syriacum  Kalendarium 
et  notitias  de  italicis  et  africanis  et  aliis  festiuitatibus  anony- 
mus  nullo  negotio  colligere  poterat,  Leonis  magni  ut  suspi- 
cor  aetate. 

Romanum  enim  Kalendarium  quod  in  feriale  insertum 
est,  d  uno  omisso  Zosimo  »  (f  418)  ad  Ronifatium  usque 
producitur,  cuius  depositio  prid.  non.  sept.  sollemniter 
annuntiatur  : 

Romae  in  cymiterio  Maximi  ad  s.  Felicitatem,  uia  Salaria,  depo- 
sitio  Bonifatii  episcopi. 

De  sequentibus  pontificibus  nulla  amplius  mentio  fit,  nisi 
Leonis  Magni,  qui  pro  singulari  fama  facile  adici  potuit  et 
adiectus  est  sine  ulla  loci  commemoratione.  Sistendum 
igitur  in  Ronifatio  :  ibi  ponendus  terminus  romani  Kalen- 
darii  quo  ferialis  catholici  hieronymiani  auctor  anonymus 
usus  est.  —  Cuius  ad  opus  si  redimus,  nonnullas  ecclesiarum 
dedicationes  mire  legimus,  quae  Sixti  papae  tertii  (432-440) 
aetate  sunt  consecratae  : 

III  Kl.  iul...  dedicatio  baptisterii  antiqui  Rome1. 
Kl.  aug...  Romae  dedicatio  ecclesie  a  beato  Petro  constructe  et 
consecrate2. 

1.  Rossi-Duchesne,  84. 

2.  Id.,99. 

Non.  aug...  Romae  dedicatio  basilice  sce  Marie1. 

IIII  Non.  nou...DedicatiobasiIicescoiTiSyxti,Yppoliti  et  Laurentii2. 

Nonne  credendum  est  has  notitias  a  ferialis  auctore  in 
farraginem  suam  esse  insertas?  Post  Sixtum  papam  (432-440) 
igitur,  Leonis  scilicet  aetate,  librum  suum  componebat. 

Quod  eo  propius  ad  fidem  accedere  uidetur  quod,  in  feriali, 
Africa  in  duas  regiones  quasi  diuisa  esse  apparet,  quarum 
prior  Proconsularem  et  Africam  et  Byzacenam  et  Numidiam, 
altera  Mauritaniam  ceterasque  occidentales  prouincias 
amplectitur;  africanae  autem  regiones  in  septentrionem 
uergentes  ita  numquam  partitae  sunt,  nisi  cum  inter  Gense- 
ricum  et  Imperatorem,  hunc  Mauritaniam  regentem,  illum 
Numidiam  et  Garthaginienses  terras  tenentem,  ab  anno  435 
usque  ad  annum  455  fueruntdiuisae3.  Ecclesiae  igitur  catho- 
iicae  Feriale  sub  episcopatu  Leonis  Magni  est  compositum. 


Libri  autem  illi  cuncti,  quos  ab  Hormisdae  temporibus 
usque  ad  Leonis  Magni  aetatem  carptim  deprehendimus  ac 
recensuimus,  quamquam  diuersi,  quadam  cognatione  inter 
se  coniuncti  uidentur  esse.  Nam  et  omnes  praeteriti  tempo- 
ris  quasi  imaginem  relatam  uolunt,  et  eorum  qui  eos 
conscripserunt,  nomina  penitus  ignorantur,  et  auctores 
anonymi  doctoris  aut  episcopi  alicuius  clarissimi  nomen 
usurpant,  ut  Liber  Pontificalis  Damaso,  Feriale  Hieronymo, 
Sacramentarium  fortasse  Leoni,  Martyrologium  et  non- 
nulla  gesta  Eusebio  ascribantur,  Dionysianaque  collectio 
ipsa  Apostolorum  patrocinio,  ut  ita  dicam,  utatur.  «  Histo- 
rica,  y>  igitur  «  anonyma,  »  «  psendepigraphica  »  apocrypha 

1.  Rossi-Duchesne,  101. 

2.  Id.,138. 

3.  Duchesne,  Les  sources  du  marlijrologc  hieronymien  (Melangrs,  V,  1885, 
153).  —  B.  Krusch,  NeuesArchiv,  XXIV,  C2S9,  337.  —  Duchesne,  Analecta  Jiollan- 
diana,  1898,  421. 

illa  ((  popularia  »  quoque  et  «  catholica  »  dici  possunt,  ut- 
pote  quae  ad  uuJgi  sensum  pleraque  sint  accommodata 
atque  cum  Catholicorum  nomina  illustria  prae  se  ferant, 
tum  saepius  aperte  testentur  quanta  fuerit  apud  lectores  et 
scriptores  apostolicae  sedis  auctoritas. 

Quae  res  nos  adducunt  ut  apocryphorum  istorum  commu- 
nem  causam  inquiramus  et  cur  cunctaGothorum  fere  tempo- 
ribus  simul  sint  composita,  rationem  reddere  studeamus1. 

Romanae  ecclesiae  auctoritas  tum  maxime  adolescebat 
quia,  Barbaris  imminentibus  Italiae,  romanum  prolabebatur 
imperium  demumque  ruebat,  dum  episcopus  romanus 
ecclesiarum  fidem  intesrram  incolumemaue  seruabat.  Post- 
quam  enim  Barbari  fines  imperii  ingressi  sunt,  respublica 
ubique  minus  confusa  fortasse  et  perturbata  stabat  quam 
saepius  creditur,  cum  depopulatio  et  uastitas  in  nonnullos 
quidem,  certos  autem  pagos,  illatae  essent  neque  pro- 
uinciae  omnes  totae  longe  lateque  afflictae  essent  atque 
incensae;  ex  altera  parte,  post  eorum  incursiones  sicuti  ante 
easdem,  siue  una  ditione  Romanus  princeps  prouincias 
regebat,  siue  iam  aliquot  regna  imperii  in  locum  succes- 
serant,  ciuitates  aut  pagi  utique  uigebant  et  in  ciuita- 
tibus  eis  cuncta  semper  agebantur  et  versabantur  ita  ut 
regiones  circa  Mare  Internum  ad  occidentem  sitae  speciem 
antiquam  suam  «. municipalem»,  iis  quoque  temporibus, 
retinuisse  uiderentur.  «Pax  romana»  contra  euanuerat, 
beneficiumque  illud  ingens  quod  Romanorum  pensauerat 
iniurias  eorumque  imperium  quasi  sacrum  reddiderat,  erat 
abolitum,  cum  Vrbs  cuius  potestati  dii  ipsi  terras  subiecisse 
uisi  erant,  eorum  numine  destituta  iaceret,  et  cultus  ille 
laberetur  quem  prouinciarum  incolae,  beneficio  quasi  reli- 
giose  uincti,  Romae  et  Augusto  adhibuerant :  nunc  contra  eos 
quasi  facinore  ingenti  perturbatos  defigebat  stupor.  Si  enim 


1.  De  rebus  illis  ne  uerbum  quidem  facit  Georgius  Pfeilschifter  :  Der  Ostgo- 
then-Konig  Theoderich  der  Grosse  und  die  Katholische  Kirche  (Miinster  i. 
W.,  Schoningh,  1896,  in-8°). 

Radegasius  Faesulis  a  Stilicone  profligabatur,  Alaricus 
Yrbem  ingrediebatur  et  Gensericus  iterum  hoc  infandum 
scelus  patrabat,  dedecus  utrumque  ferente  imperatore 
ignauo  inter  rauennates  paludes  profugo;  quod  denique 
Vrbem  Attila  non  uiolabat,  Romani  episcopo  suo,  non 
principi  acceptum  referebant.  Quid,  quod  imperii  gloriam 
principum  in  libidines  eiiusorum  ac  potentiae  auidorum 
llagitia  quoque  imminuebant?  Maximus  Valentinianum  III 
occidit  qui  eius  uitiauerat  uxorem  (455);  imperator  autem 
factus,  a  Genserico  quem  appellauerat  Eudoxia  Valentiniani 
uxor,  quam  inuitam  in  matrimonium  duxerat,  regno 
pellitur;  Auitus  qui  in  eius  locum  cedit  (456),  procul  a 
Gothis  qui  eum  crearunt  aliquamdiu  stare  nequit,  utpote 
qui  Romae  ualeant  nihil.  Nam  Ricimer,  potentiam  ibi 
consecutus,  Maiorianum  imperio  ornat  (457)  eumque  moite 
afficit,  Libium  Seuerum  principem  constituit  (461)  eiusque 
successorem  Anthemium  regno  pellit  (472).  Quem  sane 
Orientis  imperator  Leo  Thrax  creauit,  qui  secundum  Iulio 
Nepoti  Occidentis  assignauit  imperium  (474) :  penes  Barba- 
rorum  uero  duces,  primum  Orestem  dein  Odoacrum,  summa 
erat  potentia,  ut,  cum  hic  Romulum  Augustulum  illius 
filium  imperium  deponere  coegit,  quae  iam  dudum  fieri  cce- 
perant  et  in  aeternum  erant  mansura,  tantummodo  com- 
probaret  et,  ut  ita  dicam,  sanciret :  quasi  dii  tantam  rerum 
commutationem  demum  ratam  habuissent.  Cum  Romulus 
in  Palatino  Romam  quadratani  condiderat,  uultures  duo- 
decim  supra  geminum  montem  apparuerant  quorum 
numerus,  si  quid  Vettio  creditur,  saeculorum  numerum 
per  quos  Vrbs  imperii  sceptrum  teneret,  "testantihus 
auguribus,  aperte  significabat;  minime  igitur  errauerant 
augures,  siquidem  octo  et  uiginti  annis  ex  quo  duodecimum 
ab  Vrbe  condita  saeculum  elapsum  erat  nondum  peractis, 
ceciderat  Occidentis  imperium  (474). 

Dum  autem  illa   fiunt,   romani   pontilicis   auctoritas   et 
potentia   crescit.    Quae  enim   a   beato    Petro    condita  est 

ecclesia,  principatus,  quem  inter  apostolos  Petrus  tenebat, 
ea  haeres  fuit :  qui  principatus  eo  confirmatus  et  quasi 
munitus  est  quod  Roma  sedes  principis  orbisque  caput 
exstabat.  Ex  utraque  autem  parte  sic  constituta  romana 
potestas  ita  adoleuit  prout  tempora  poscebant :  quodcumque 
vero  de  Dionysio  in  primis  et  Iulio  «  papae  »  partes  agentibus 
dici  potest  et  quamquam  apud  Ennodium  Ticinensem  et 
apud  Senatorem  uocabulum  «papa»  ad  unum  romanum 
episcopum  referri  primum  est  cceptum,  quo  tempore  occi- 
dentale  imperium  cadit,  primus  uere  «  Papa  »  Petri 
cathedram  tenet  cum  Leo  papa  primus  Magnus  (440-461) 
Theodosii  nepote^s  regno  pulsos  uidet. 

Is  enim  Galidonii,  Vesuntini  episcopi,  cognitionem  exci- 
pit,  quem  arelatensis  synodus  cui  Hilarius  metropolita 
praeerat,  a  sede  deposuit,  synodalia  decreta  rescindit, 
Hilarium  de  honore  metropolitarum  deicit,  Galidonium 
in  sedem  reuocat  (445),  dum  Valentinianus  III  edictum 
thessalonicense  (380)  rursus  edit : 

Gunctos  populos...  in  tali  uolumus  religione  servari,  quam 
diuinum  Petrum  apostolum  tradidisse  Romanis  religio  usque  ad 
nunc  ab  ipso  insinuata  declarat,  quamque  pontificem  Damasum 
sequi  claret... 

(C.  Th.  XVI,  i,  2.  —  Haenel,  1476.) 

Similiter  autem  in  dogmaticis  et  in  ecclesiasticis  rebus 
se  gerit  Leo  :  nam  postquam  Eutychiani  in  Ephesia  synodo 
uicerunt  (449),  huius  decreta  damnat,  synodumque  alteram 
indicit,  quae,  probante  Marciano,  Chalcedone  congre- 
gatur.  Gum  autem  papa  rogatur  ut  huc  conueniat, 
postquam  episcopos  duos  et  presbyteros  duos  misit,  ita 
respondet  : 

Nec  necessitas  temporis,  nec  ulla  poferat  consuetudo  permittere. 
Tamen  in  his  fratribus...,  qui  ab  apostolica  sede  direcfi  sunt,  me 
synodo  uestra  fralernitas  aestimet  praesidere,  non  abiuncta  a  nobis 
praesentia  mea  qui  nunc  in  uicariis  meis  adsum  et  iam  dudum  in 

fidei  catholicae  praedicatione  non  desum  :  ut  qui  non  potestis  ignorare 

quid  ex  antiqua  traditione  credamus,   non  possitis  dubitare  quid 

cupiamus. 

(Leonis  Epistola  93,  ad  Synodum  quae  Nicaeara  primum  indicta, 
postea  uero  Chalcedone  congregata  est,  I,  P.  L.  54,937.) 

De  qua  epistula  haud  immerito,  ut  uidetur,  dictum  est : 

Haec  sunt  uere  ducis  magistrique  uerba...;  gravissimam 
quaestionem  post  nicaenum  symbolum  receptum  propositam  Papa 
profligauit  nec  disputationem  ingredi  dignatus  est :  haud  multum 
iam  tunc  distat  quin  magislerium  romani  pontificis  in  dogmaticis 
rebus  infallibile  doceatur  et  deiiniatur. 

Natura  ita  comparatum  est  ut,  qui  qualia  Leo  Magnus 
loquuntur,  ii  apud  homines  plurimum  auctoritatis  habeant, 
et  suos  quamquam  humillimos,  suae  altitudinis  animi  quasi 
participes  efficiant  et  ad  imaginem  suam  aliquid  infor- 
ment.  Credendum  est  igitur  ecclesiae  romanae  episcopos, 
beati  Petri  antecessoris  potestatem  « pascendi  et  confir- 
mandi »  ecclesias  a  Iesu  Christo  traditam  semper  esse 
recordatos  munerique  non  defuisse  suo  prout  rerum  et 
temporum  condicio  poscebat :  nihil  est  uero  cur  putemus 
eiusdem  ecclesiae  clericos  et  fideles,  ante  Leonis  pontifi- 
catum,  Romanorum  episcoporum  honoris  conscios  exstitisse 
et  de  illo  esse  gloriatos.  Leone  papa  contra,  in  uulgus 
emanauit  apostolicae  sedis  primariae  superbia;  nec  miror  : 
cum  uictoria  dux  extollitur,  haud  raro  fit  ut  milites  idem 
atque  ille  loquantur  et  sentiant,  praesertim  cum,  quod 
eorum  animos  intlat,  ducis  minus  proprium  sit  et  cunctis 
in  commune  quasi  hereditas  gloriae  sanctissimae  eueniat. 
Aut  certe,  si  ita  res  se  habet,  facile  intelleges  humilis 
alicuius  romanae  ecclesiae  clerici  mentem  subiisse  studium 
Ecclesiae  uniuersalis  feriale  et  martyrologium  componendi, 
neque  solum  apostolorum  et  pontificum  et  martyrum 
propriorum  gesta,  eumdemque  aemulumue  antiquas  preces 
Romae    recitatas    collegisse    quasi    eas    cunctis    ecclesiis 

exempla  proponere  cogitaret;  Scytham  denique  mona- 
chum,  ut  iam  dictum  est,  conciliorum  canones  et  paparum 
decreta  in  unum  eumdemque  codicem  redegisse  et  tenuis- 
simum  fortasse  clericum  in  Petri  Paulique  gestis  Petrum 
ita  loqui  retulisse  : 

Multi  sunt  anni  per  quos  accepi  litteras  ab  episcopis  nostris 
qui  sunt  in  orbe  romano1... 

Neque  miraberis,  ea  fere  aetate,  anonymum  quemdam 
beati  Siluestris  gesta 2  ad  maiorem  ecclesiae  romanae 
gloriam  duobus  libris  singillatim  exsecutum  esse;  cum 
enim  de  gestis  eius  ex  Leonis  Magni  historia  existimet, 
siluestrianae  aetatis  historiam  in  Siluestre  totam  uersari 
fingit,  ab  eo  Gonstantinum  lepra  sanatum  refert  et  eumdem, 
per  imperatorem  ideo  gratum,  pace  donauisse  ecclesias; 
quamquam  igitur  martyrio  non  est  coronatus,  eius  tamen 
historiam  miris  sane  ex  Oriente  transvectis  narratiunculis 
adornare  studet  :  quis,  nisi  nequissimus  diaboli  filius, 
dubitare  possit  quin  maximis  miraculis  romani  episcopi 
pontificatus  claruerit,  qui,  Deo  concedente,  persecutionibus 
uniuersis  imposuit  finem? 

1.  Lipsius,  Acta  Petri...  (Lipsiae,  1891,  in-8°),  153. 

2.  Ea  gesta  latina  (apud  Mombritium  ea  leges)  post  concilium  Ghalcedonium 
fuisse  conscripta  indicat  locus  in  quo  duae  substantiae  Ghristi  cum  lana  tincta 
compaianlur;  ante  damasianum  autem  concilium  sunt  scripta,  quo  notantur. 
Gognationem  certam  inter  ea  et  Petri  Paulique  gesta  intercedentem  significant 
mentio  magi  Zambris  in  aurem  tauri  —  ad  instar  Simonis  —  locuti,  locus  quo 
cum  Adamo,  e  terra  «  uirgine  »  facto,  comparatur  Ghristus  (Lipsius,  op.  cit.,  127), 
di-putatio  de  nuptiis  inter  Siluestrem  et  Iubal.  Cognationem  alteram  cum 
Matthaei  Euangelio  ostendunt  nomina  Abiathar  et  Isachar,  cum  gestis  Orienta- 
lium  Apostolorum  (cf.  infra)  nomina  Crato  et  Zambres,  cum  Libro  Pontificali 
fortasse  locus  quo  de  colobio  et  dalmatica  agitur. 


ALTERDM    CAPUT 

QUAE    HISTORIAE    APOCRYPHAE    LATINAE    AB    AUGUSTINI 
TEMPORE    COMPOSITAE    SINT  ? 

Ab  Hormisdae  temporibus  cum  derexissem  cursum, 
Leonis  Magni  repetii  aetatem;  scripta  uero  eiusdem 
generis  atque  iam  recensita  frustra  quaeras,  antequam 
Petri  cathedram  Leo  tenuit,  et  chalcedoniam  retulit  uic- 
toriam.  Altera  autem  haud  dissimilia  reperiuntur  quae  mihi 
iam  sunt  recognoscenda :  a  beato  Augustino  usque  ad 
Leonem  Magnum  cuncta  quae  de  prisca  Christianorum  his- 
toria  memoria  proditasunt,  ecclesiae  uero  non  receperunt1, 
ea  ex  graecis  prouinciis  in  quibus  circumferuntur,  in  latinas 
traducuntur  et  quasi  irruunt. 


I 


In  libro  qui,  a.  D.  400  conscriptus,  «  contra  Faustum  » 
inscribitur,  haec  legimus  : 

Legunt  scripturas  apocryphas  Manichaei,  a  nescio  quibus  sutori- 
bus   fabularum    sub    apostolorum    nomine   scriptas,    quae   suorum 

1.  «  Omittamus  igitur  earum  scripturarum  fabulas,  quae  apocryphae  nuncu- 
pantur,  eo  quod  earum  occulta  origo  non  claruit  patnbus,  a  quibus  usque  ad  nos 
auctoritas  ueracium  Scripturarum  certissima  et  notissima  successione  peruenit. 
In  his  autem  apocryphis,  etsi  inuenitur  aliqua  ueritas,  tamen  propter  multa  falsa 
nulla  est  canonica  auctoritas.  Scripsisse  quidem  nonnulla  diuine  illum  Enoch... 
negare  non  possumus...,  sed  non  frustra  non  sunt  in  eo  canone  scripturarum... 
Vnde  illa,  quae  sub  eius  nomine  proferuntur  et  continent  istas  de  gigantibus 
fabulas,  quod  non  habuei  int  homines  patres,  recte  a  prudentibus  indicatur  non 
ipsius  esse  credenda;  sicut  multa  sub  nominibus  et  aliorum  prophetarum  et 
recenliora  sub  nominibus  apostolorum  ab  haereticis  proferuntur,  quae  omnia 
nomine  apocryphoium  ab  auctoritate  canonica  diligenti  examinatione  remota 
sunt.  »  (De  Civilale  Dei,  XV,  k23,  Dombart,  II,  111-112.) 

scriptorum  temporibus  in  auctoritatem  sancfae  ecclesiae  mererentur, 
si  sancti  et  docti  homines  qui  tunc  in  hac  uita  erant  et  examinare 
lalia  poterant,  eos  uera  locutos  esse  cognoscerent...;  a  (Manichaeis) 
illae  scripturae,  quas  canon  ecclesiasticus  respuit,  tamquam  uerae  ac 
sincerae  acceptantur1. 


Eadem  fere  aetate,  Philastrius  Brixiensis,  qui  inter  annos 
383  et  391,  librum  de  Haeresibus  scribebat,  aliquot  ex  illis 
scripturas  apocryphas  carptim  notabat : 


•* 


Habent  Manichaei  et   alii  tales  Andreae  beati   et   Ioannis  actus 
euangelistae,  beati  et  Petri  similiter  apostoli2. 


Augustinus  Thomae  actuum  mentionem  facit: 

Ipsi   autem,    inquit,    legunt   scripturas    apocryphas   quas    etiam 
incorruptissimas  esse  dicunt  ubi  scriptum  est  apostolum  Thomam3... 

1.  Augustin.  contra  Faustum,  XXII,  79  (P.  L.  42,  452). 

2.  «  Haeresis  est  etiam  quae  Apocrypha,  id  est  quae  secreta  dicitur,  quae 
solum  Prophetas  et  Apostolos  accipit  non  scripturas  canonicas  id  est  Legem  et 
Prophetas,  Vetus  scilicet  et  Novum  Testamentum.  Et  cum  uolunt  solum  illa  apo- 
crypha  legere,  studiose  contraria  Scripturis  canonicis  sentiuut. .. ;  e  quibus  sunt 
maxime  Manichaei...  et  alii  quam  plurimi,  qui  apociypha  Prophetarum  et  Aposto- 
lorum  id  est  actus  separatos  habentes,  canonicas  legere  scripturas  contemnunt. 
Propter  quod  statutum  est  ab  Apostolis  et  eorum  successoribus,  non  aliud  legi  in 
Ecclesia  debere  catholica,  nisi  Legem  et  Prophetas  et  Euangelia  el  Actus  Apos- 
tolorum  et  Pauli  tredecim  Epistolas  et  septem  alias,  Petri  duas,  Ioannis  tres, 
ludae  unam  et  unam  Iacobi  quae  septem  Actibus  aposiolorum  coniunctae  sunt. 
Scripturae  autem  absconditae,  id  est  Apocrypha,  etsi  legi  debent  morum  causa  a 
perfectis,  non  ab  omnibus  legi  debent,  quia  non  intelligentes  multa  addiderunt 
et  tulerunt  quae  uoluerunt  haeretici.  Nam  Manichaei  apocrypha  beati  Andreae 
apostoli,  id  est  actus  quos  fecit  ueniens  de  Ponto  in  Graeciam,  quos  circonscrip-  J 
serunt  tunc  discipuli  sequentes  Apostolum  :  unde  et  habent  Manichaei  et  alii 
tdles  Andreae  beati  et  Ioannis  actus  euangelistae,  beati  et  Petri  similiter  apostoli, 

in  quibus  quia  signa  fecerunt  magna  et  prodigia,  ut  pecudes  et  canes  et  bestiae 
loquerentur,  etiam  et  animas  hominum  tales  uelut  canum  et  pecudum  similes 
imputauerunt  esse  haeretici  perditi.  »  (Haeres.  88.  —  P.  L.  12, 1199-1200.) 

3.  «  ...  Ubi  scriptum  est  aposlolum  Thomam  maledixisse  homini  a  quo  per 
imprudentiam  palma  percussus  est,  ignorante  quis  esset,  maledictumque  lllud 
continuo  uenisse  ad  effectum.  »  (Cotitra  Adimantium,  XVII,  2.  P.  L.  42,  158.)  — 
«  Quod  isti  magna  caecitate  uituperant,  cum  in  apocryphis  pro  magno  legant  et 
illud  quoi  de  apostolo  Thoma  commemoraui  (op.  cit.,  XVII,  5,  P.  L.  42,  161).  — 
«  [In  scripturis  npocryphis]  tamen  legunt  apostolum  Thomam,  cum  esset  in 
quodam  convivio  peregrinus  et  prorsus  incognitus,  a  quodam  ministro... 
(Contra  Faustu.n,  XXII,  79,  P.  L.  42,  452.)  CL  Ue  Sermone  Domini  in  monte, 
XX,  65  (P.  L.  34-35, 1263). 

Yetustissimae  igitur  geslorum  Apostolorum  uersiones 
latinae  ante  annos  D.  383  et  400  editae  esse  uidentur  : 
Andreae  et  Iohannis,  Petri  [Paulij  et  Thomae  historiam 
referebant  et  fortasse  in  collectione  quadam  erant  compo- 
sitae.  Quae  coniectura  per  se  verisimilis  hoc  nititur  quod 
graeca  collectio  exstitit  qua  eorumdem  nempe  actus  conti- 
nebantur :  «  aveyvwoOYj  pi6X(ov,  ait  Photius  in  Bibliotheca 
(cod.  114),  <x\  XeYOjxevat  twv  «^cjtoXwv  wepCoSot,  ev  alc  Tueptefyovto 
r.pi^tiq  n^Tpcu,    Iwavvou,    AvBpeou,  0o);j.a,  IlauXou.  )) 

Ea  autem  collectio  modo  anonyma  dicebatur,  modo 
Leucio  cuidam  assignabatur,  teste  Augustino.  Quamquam 
Philastrium  secutus,  eam  «  nescio  quibus  fabularum  suto- 
ribus  »  tribuit,  in  actis  cum  Felice  Manichaeo  II,  6,  dicit : 
« (acta  scripta)  a  Leucio  quae  tamquam  actus  apostolorum 
scribit1...,  »  idemque  in  libro  de  Fide^  contra  Manichaeos 
legitur,  —  qui  ab  Euodio  coaeuo  fortasse  scriptus  est : 

Attendite,  ait,  in  actibus  Leucii  quos  sub  nomine  apostolorum 
scribit...;  ad  audiendum  apostolum  Andream  puerulus  quidam 
speciosus,  quem  uult  Leucius  uel  deum  certe  uel  certe  angelum 
intellegi... 

Ex  Philastrii  igitur  silentio  Augustinique  secum  minus 
congruentibus  dictis  efficitur,  ut  quinque  apostolorum 
actus  latini  Leucii  nomini  haud  certo  uel  necessario  sint 
addicti;  eorum  contra  leucianam  originem  ab  anonymo 
aliquo  assertam  esse  facile  credes,  eique  opinioni,  prout 
ei  res  fauebant,  Christianos  fauisse. 

Hoc  quidem  tuto  dici  potest,  apostolicos  libellos  omnes 
ad  Leucium  numquam  fuisse  relatos  : 

Getera  autem  quae  uel  sub  nomine  Matthaei,  scribit  Innocens  papa 
primus,  siue  Iacobi  minoris  uel  sub  nomine  Petri  et  Iohannis  quae 
a  quodam  Leucio  scripta  sunt  (uel  sub  nomine  Andreae  quae  a 
Nexocharide  et  Leonida  philosophis)  uel  sub  nomine  Thomae,  et  si 

1 .  P.  L.  42,  538-539. 

2.  U<>  Fide,  38  (P.  L.  42, 1150). 

qua  sunt  alia,   non  solum  repudianda,   uerum  etiani  noueris   esse 
damnanda1. 


Pari  modo  Idacio  et  Caponio  Turibius  episcopus  scribit : 

Actus  illos  qui  uocantur  S.  Andreae,  uel  illos  qui  appellantur 
sancti  Iohannis  quos  sacrilego  Leucius  ore  conscripsit,  uel  illos  qui 
dicuntur  S.  Thomae  et  his  similia2. 


Aliquot  denique  actus  a  testibus  qui  rebus  ipsis  interfuis- 
sent  se  scriptos  esse  contendunt : 

Passionem  sancti  Andreae  quam  uidimus  omnes  presbyteri  et 
diacones  ecclesiarum  Achaiae3... 

Qui  Leucius  non  appellabatur  Gharinus,  cum  scriptum 
latinum  nullum  eum  ita  commemoret :  cum  enim  damasiano 
concilio4  libros  « omnes  quos  fecit  Leucius,  discipulus 
diaboli )),  apocryphos  damnante  congruit  Melito5  et  scrip- 
tores  cuncti  quos  iam  protulimus.  Photii  autem  erro- 
rem  qui  dicit  ypzyc.i  ^-  ahtxq  (~xq  T.tpiiocjq)^  thq  SyjXoT  to  auTO 
gi6X(ov,  Aeuxto;  Xaplvos  unde  ortus  sit  intelleges  si  tantum 
aliquam  confusionem  finxeris  a  mentione  Leucii  et  Charini 
in  actibus  Pilati6  fortasse  minus  alienam. 

Quae  opinio  certior  fit  si  rationem  reddere  conaberis  unde 
orta  sit  historia  de  Leucio  apostolicorum  actuum  auctore. 
Patet  enim  Leucium  uirum  fuisse  cuius  auctoritas  maxime 
apud  Christianos  ualeret,  cuius  ergo  nomen  praetendere 
anonymo  haeretico  prodesset  multum.  Immo  Leucium  ali- 
quem  exstitisse  a  Catholicis  magni  aestimatum,  ex  eo  sciri 
potest  quod  catholicus  barcinonensis  episcopus   Pacianus 


4.  Epistola  VI  ad  Exuperium,  43  (P.  L.  20,  502). 

2.  P.  L.  54,  694. 

3.  Max  Bonnet,  Passio  Andreae...  (Lipsiae,  4898),  p.  4. 

4.  P.  L.  59,  175-176. 

5.  Cf.  infra. 

6.  Tischendorf,  p.  369. 

Montanistas  mendacii  arguit,  cum  Leucii  nomine  et  aucto- 
ritate  utantur  : 

Phryges  nobiliores  qui  se  animatos  mentiuntur  a  Leucio,  se 
institutos  a  Proculo  gloriantur1. 

Epiphanius  autem  Leucium  aliquem  commemorat  Iohan- 
nis  euangelistae  discipulum  : 

avTiXsyovTss  yap  zoXq  toO  Xptarou  [j.aOr^Tat^...  dvTsXsyovTO  yap 
TuoXXaxi^  u~o  toD  ay(o'J  'Iwdvvou  y.al  twv  d;^'  auTov  Asuxiou  y.ai 
aXXwv   icoXXwv  2. 

Haud  igitur  immerito  credi  potest  actuum  apostolicorum 
scriptores  anonymos  lectorem  huc  adductum  uoluisse  ut 
Leucium  illum  Iohannis  euangelistae  discipulum  actuum 
horum  auctorem  esse  crederet. 

Horum  actuum,  inter  quos  Petri  et  Pauli,  Ioannis  et 
Andreae,  et  Thomae  actus  certe  nouimus3  quae  propria 
dici  possunt?  Historiam  sinceram  relatam  uolunt,  quippe 
qui  ab  apostolorum  discipulis  ipsis  aut  ab  aliis  illis 
aequalibus  conscriptos  se  fuisse  declarent;  anonymi  et 
pseudepigraphi  et  ad  vulyus  apti  esse  satis  apparent  ut, 
quae  cum  alteris  Leonis  aetate  scriptis  iam  recensitis  libris 
communia  habeant,  facile  deprehendas.  Haec  sunt  autem 
actuum  propria  quod  ueluti  S.  Luciani  Antiocheni*  gesta, 
ab  haereticis  scripta  uidentur  esse. 

Leo  enim  papa  primus  Turibio  scribebat  : 

Apocryphae  autem  litteiae  quae  sub  nominibus  apostolorum  mul- 
tarum  habent  seminarium  falsitatum,  non  solum  interdicendae,  sed 
etiam  penitus  auferendae  sunt  alque  ignibus  concremandae... 
Quamuis  eniin  sint  in  illis  quaedam  quae  uidcantur  speciem  habere 

1.  Ad  Sempronianum  Nouatianum  I,  2  (P.  L.  13,  1053V 

2.  Haeres.,  51,  6.  —  Ex  codiee  Marciano  125  quo  usus  est  Corssen,  apud 
Lipsium,  I,  96,  n.  1. 

3.  Cfsupra. 

4.  Cf.  Batiffol,  tltudes  d'hagiographie  arienne.  La  passion  de  saint  Lucien 
d' Antiochfi  (C.  R.  du  Congres  intemational  dfis  Savants  Catholiques,  1891,  11, 
181). 

pietatis,  numquam  tamen  uacuae  sunt  uenenis  et  per  fabularum 
illecebras  hoc  lalenter  operantur,  ut  mirabilium  narratione  seductos 
laqueis  cuiuscumque  erroris  inuoluant1. 

Haereticos  eosquos  hic  Leo  in  mente  habebat,  Augustinus 
et  Philastrius  Manichaeos  appellant,  Pacianus  Phryges,  id 
est  Montanistas,  Turibius  Priscillianistas.  Quos  Manichaeos, 
Phryges,  Priscillianistas  quadam  cognatione  inter  se  esse 
iunctos  quis  iam  dubitabit,  cum  iisdem  utantur  libris? 
Geterum  tales  esse  dicuntur  :  postquam  enim  Philastrius 
Manichaeos  nominauit,  pergit :  et  alii  tales,  et  beatus  Leo 
Manichaeos  curri  Priscillianistis  cognatos  esse  dilucide 
confirmat2 : 

Faciunt  hoc  Priscillianistae,  faciunt  Manichaei,  quorum  cum  istis 
tam  faederata  sunt  corda,  ut  solis  nominibus  discreti,  sacrilegiis 
autem  suis  inueniantur  uniti*. 

Quid  autem  inter  manichaeismum  latinum  postaugusti- 
nianum  et  graecum  tertii  saeculi  manichaeismum  intersit, 
nihil  incaute  esse  asserendum  inter  doctos  satis  liquebit, 
donec  hunc  graecum  tutius  non  cognoscimus. 

Hoc  contra  tuto  asseri  potest,  duplicem  quandam  speciem 
actus  illos  manichaeos  praebuisse  :  gesta  enim  historice 
narrata  et  theologicas  disputationes  referebant. 

Ut  autem,  ait  Turibius4,  mirabilia  illa  atque  uirtutes,  quae  in 
apocryphis  scripta  sunt,  sanctorum  apostolorum  uel  esse  vel  potuisse 
esse  non  dubium  est,  ita  disputationes  assertionesque  illis  sensuum 
malignorum  ab  haereticis  constat  esse  insertas,  ex  quibus  scripturis 
diuersa  testimonia  blasphemiis  omnibus  plena  sub  titulis  suis 
adscripta  digessi. 

Quae  «  mirabilia  illa  atque  uirtutes  »  Leonis  «  mirabilium 
narratiofnem]  »    in    mentem    uocant    et    locum    alterum 

1.  P.  L.  54,  688. 

2.  P.  L.  54,  689. 

3.  Cf.  infra,  p.  51,  not. 

4.  Turibius  ldacio  et  Ceponio  episcopis,  6  (P.  L.  54,  694). 

magis  clarum  ex  Philastrii  libris  excerptum.  Postquam 
Andreae  et  Ioannis,  Petri  et  Pauli  commemorauit  actus, 
ita  persequitur  : 

In  quibus  quia  signa  fecerunt  magna  et  prodigia,  ut  pecudes  et 
canes  et  bestiae  loquerentur  etiam  et  animas  hominum  tales  uelut 
canum  et  pecudum  similes  imputauerunt  esse  haeretici  perditi1... 

quae  prodigia,  qualia  fuerint,  is  sane  perspiciet  qui  actus 
Petri  cum  Simone  Vercellenses  legerit2. 

De  «  uirtutibus  et  mirabilibus  »  haec  hactenus.  Ula  autem 
de  theologicis  « disputation[ibus]  assertion[ibus]que  illis 
sensuum  malignorum  ab  haereticis...  insertfis]  »  tuto  dici 
possunt.  In  libro  de  Fide  38  legimus  : 

Attendite  in  actibus  Leucii  quos  sub  nomine  apostolorum 
scribit,  qualia  sint  quae  accipitis  de  Maximilla  uxore  Egetis  quae  cum 
nollet  marito  debitum  reddere  (cum  apostolus  dixerit  :  uxori  uir 
debitum  reddat,  simililer  et  uxor  uiro)  illa  supposuerit  marito 
suo  ancillam,  Eucliam  nomine,  exornans  eam,  sicut  ibi  scriptum  est, 
aduersariis  lenociniis  et  fucationibus,  et  eam  pro  se  uicariam  suppo- 
nens,  ut  ille  nesciens  cum  ea  tamquam  cum  uxore  concumberet3. 

Augustini  uerba,  ni  fallor,  ita  sapiunt  ut  ostendant 
Andreae  actus  haec  de  Maximilla  uxore  narrasse  nec 
reprobasse;  fortasse  etiam  illud  uerbum  « attendite  » 
significat  hac  narratione  actus  manichaeos  uxores  impulisse 
ut  uiris  debitum  reddere  nollent.  Quae  quidem  sententia 
cum  uerbis  quibus  Turibiusutitur4, —  eteasensumduplicem 
capientia  uerba  uidentur  significare,  —  satis  apte  congruit. 
Alterum  autem  ex  praedictis  Petri  cum  Simone  actibus 
locum  excerptum  affero  : 

Yna  aulem  forma  formosissima,  Aluini  clarissimi  uiri  amici 
Caesaris  coniunx  nomin  [e]  Xantippe,  cum  alias  matronas  conueniens 

1.  Haeres.,  88  (P.  L.  12,  1200). 

2.  Lipsius,  Acta  Petri,  70. 

3.  P.  L.  42,  1150. 

4.  «  Malignorum  sensuum.  » 

ad  Petrum  de  castitate  seruanda  sustulit  se  a  marito;  ipse  autem 
furiens  et  amans  eam  mirabatur  quod  neque  in  eodem  lecto 
maneret...  multae  autem  conplures  et  aliae  honestae  feminae, 
audientes  uerbum  de  castitate,  recedebant  a  uiris  suis,  et  uiri  a 
mulieribus,  propter  quod  uellent  caste  et  munde  deo  seruire1. 

Plura  huc  conferre  non  decet,  cum  quae  ad  nos  usque 
peruenerunt  scripta,  ea  haereticorum  non  integras  et 
genuinas,  sed  a  Catholicis  retractatas  et  temperatas 
uersiones  referre,  illa  iam  dicta  de  Maximilla  et  Euclia 
historia  ostendat,  quam  ex  Andreae  actibus  excerptam 
nomina  declarant,  quam  tamen  in  uersione  eorumdem  nulla 
reperimus.  Versio  Vercellensis  incorrupta  qua  sumus  usi 
Petri  cum  Simone  actuum,  ab  Adalb.  Lipsio  edita2,  una 
fortasse  a  beati  Augustini  temporibus  repetit  originem, 
cum  in  codice  uno  —  et  manca  —  ita  reperta  sit,  ut  eam 
ab  amanuensibus  fere  numquam  rescriptam,  fere  numquam 
ideo  esse  castigatam  et  mitigatam  ducas.  Hanc  autem  a' 
Philastrio  Brixiensi  et  Ambrosio  Mediolanensi  cognitam 
esse  suspicor  :  Philastrius  enim,  dum  in  loco  supra  dicto... 
prodigia  ut  pecudes  et  canes  et  bestiae  toquerentur  com- 
memorat,  nonne  hunc  indicat  locum  : 

Simon  intus  ad  canem  ita  dixit :  Dic  Petro  intus  me  non  esse. 
Ad  quem  canis  coram  Marcello  ait  :  Improuissime  et  inpudorate 
et  inimicissime  omnium  animantium  et  credentium  in  Jesum 
Ghristum...  Et  cum  dixisset  canis  haec  uerba  discessit3. 

Ambrosius  autem  in  sermone  contra  Auxentium  ita 
loquitur  : 

Idem  Petrus  postea  uicto  Simone,  cum  praecepta  dei  populo 
seminaret,  doceret  castimoniam,  excitauit  animos  gentilium  :  quibus 
eum  quaerentibus,  christianae  animae  deprecatae  sunt  ut  paulispcr 
cederet...  Nocte  muros  egredi  ccepit  et  uidens  sibi  in  porta  Christum 

1.  Lipsius,  Acta  Petri,  87. 

2.  Id.,  id.,  45-403. 

3    Lipsius,  op.  cit.,  59-60. 

occurrere  urbemque  ingredi,  aii :  Domine  quo  uadis?  Respondit 
Gbristus :  Venio  iterum  crucifigi.  Intellexit  Petrus...;  sponte 
remeauit1. 

Dum  illa  refert,  nonne  Ambrosius  ex  uercellensi  uersione 
baurit,  in  qua,  postquam  Simonisuicti  et  in  urbem  «  nomine 
Gastorem  Terracina...  tulti »  mors  narrata  est,  de  Petro 
«  castitatem  »  docente  agitur,  et  de  tumultu  ab  eo  ita  conci- 
tato,  et  de  ira  Albini  agitur  dicentis  «  Occidamus...  illum, 
ut  possimus  coniuges  nostras  possidere». 

Gonlocutio'  itaque  facta  est  a  Sanctippe,  rettulit  enim  Petro  et 
rogabat  eum  ut  exiret  a  Roma  ut  ad  hora  malus  locum  non  haberet, 
haec  et  omnes  fratres  ei  dicebant  quibus 2... 

Cetera  quidem  in  codice  uercellensi  desiderantur,  sed 
qualia  fuerint,  cum  Ambrosiano  textu  plane  congruentia 
Athoii  et  Pathmii  codicum  uersio  graeca  ostendit : 


O' 


Ilei?6et;  8e  -olc,  dceAccT;  e$i)X6ev  tj.cv:;...  o>;  ce  l^yjet  tyjv  x6Xy)V, 
elcev  xbv  y.6p'.cv  e'!cep7c;j.evcv  zlq  tyjv  Pwjjlyjv.  Kai  ictov  auxbv  etTrev 
Kypte,  ttcu  wce;  xat  c  xuptoq  auTW  etrcev  dzipyo\).y.i  dq  tyjv  'PcDjJtYjv 
cTauptoOYJva'. 3... 

Quod  ambrosiana  oratio  ex  liniana  uersione*  non  pendet, 
hoc  ex  eo  certissime  colligitur  quod  in  liniana  «m  custodia 
squalidissima  compedibus»  iam  uinctus  est  Petrus  cum 
Xandips  ad  eum  mittit  «ut  Uoma  (exeat)  et  insidias  paene 
ineuitabiles  (declinet)»  :  in  uercellensi  autem  ueluti  in 
ambrosiana  uersionibus,  eadem  fugam  suadente,  adhuc 
Petrus  est  liber.  Quae  cum  ita  sint,  satis  mihi  causae  uidetur 
esse,  cur  uerisimiliter  ex  uercellensibus  actibus  Ambrosius 
hausisse  habeatur  actusque  iidem  ab  exeunte  saeculo  quarto 
originem  latinam  repetere  putentur. 

1.  Contra  Auxentium,  13,  P.  L.  16,  1007. 

2.  Lipsius,  op.  cit.,  85-87. 

3.  Id.,  id.y  82. 

4.  Id.,2etG.—  Cf.  AlbertDufourcq, Etudesurles  «  Gesta  Martyrum»  romains. 

Inter  omnes  igitur  haereticos  —  uulgo  manichaeos  dictos 
—  Apostolorum  actus,  qui  ab  Augustino  ad  Leonem  papam 
in  latinis  prouinciis  circumferebantur,  actus  Petri  cum 
Simone  Vercellenses  ab  iniuria  temporum  abfuisse  et  uerba 
genuina  sua  ab  omni  catholica  retractatione  pura  huc  usque 
asservasse  uidentur. 


II 


Iisdem  temporibus  suspicandum  est  quae  de  Iesu  Christo 
in  graecis  orientalibusque  regionibus  tradita  erant,  eadem 
ad  Latinos  deuenisse :  quae  in  series  tres  diuidi  possunt 
prout  ad  Mariam  Virginem  aut  ad  Iesum  Ghristum  aut  ad 
doctrinam  christianam  pertinent. 

Haereticorum  librorum  de  Maria  Virgine  recensiones 
latinas,  quae  a  protoeuangelio  Iacobi  graeco  fluxerunt,  —  et 
eas  apud  Gonstantinum  Tischendorf  editas  reperies,  —  caute 
neglegam,  quippe  quarum1  nulla,  ut  uidetur,  aetati  nostrae 
adscribi  et  a  catholicorum  retractationibus  pura  haberi 
possit.  Hoc  contra  certum  confirmare  licet,  Manichaeos 
«ortum  Mariae  uirginis  et  natiuitatem  et  infantiam  domini» 
narrasse  opusque  suum  sub  patrocinio  Matthaei  euangelistae 
protulisse  in  lucem,  cum  recensio  catholica  pseudo-hierony- 
miana  eiusdem  historiae  —  de  qua  infra  agetur  —  id  testetur 
aperte2.  Quomodo  autem  Maria  uita  cesserit,  haeretici 
retulerunt  quoque.  Librum  enim  de  Transitu  Mariae  a 
Leucio  compositum  Melito  profert3,  cuius  aetas  et  origo 
mentione  Leucii  satis  aperte  ostenduntur. 

Saepe  scripsisse  me   memini  de   quodam   Leucio Nec   solum 

sibi  sufficere  arbitratus  est,  uerum  etiam  beatae  semper  uirginis 
Mariae  genitricis  dei  ita  impio  deprauauit  stilo  ut  in  ecclesia  dei  non 
solum  le"rere  sed  etiam  nefas  sit  audire. 


'©' 


1.  Cf.  BibV.otheca  Hagiographica  latina,  fasc.  IV.  p.  791. 

2.  Cf.  Part.  II,  cap.  m,  p.  80-81. 

3.  Cf.  infra,  p.  84  et  85,  not.  1. 

Tractatus  de  pueritia  lesu  secundum  Thomam  infantiam 
Christi  ordine  pandit1.  Incipit  liber  eum  Maria  et  loseph 
in  iEgyptum  fugiunt  cunctaque  narratio  miraculis  satis 
ineptis  quasi  distincta  apparet2;  finis  imponitur  cum 
Iesus  annum  XXXum  complet  et  Pater  declarat :  «  Hic  est 
filius  meus  dilectus  in  quo  acquiesco.  »  —  Huius  uersionis 
aetas  certo  statui  nequit.  Gum  tamen  in  codice  palimpsesto 
saeculi  quinti  a  Tischendorfio  reperta  sit,  cum  ex  altera 
parte  Ambrosius  et  Hieronymus 3  priores  de  eo  sint 
locuti,  credere  est  eam  tum  primum  fuisse  editam;  in  hoc 
etiam  est  attendendum,  ut  hoc  in  libro  ita  in  euangelio 
Matthaei,  cum  Christi  tum  Mariae  tertii  anni  mentionem 
esse  factam,  quae  libros  ab  eodem  fortasse  esse  scriptos 
denuntiare  uidetur. 

Euangelium  quod  apud  Vincentium  Bellouacensem  Nico- 
demi  nuncupatur,  in  utraque  parte  sua  Actibus  scilicet 
Pilati  4  et  Descensu  in  Inferos5  quae  de  Christi  morte 
memorabantur  refert.  In  gestis  Pilati  uidemus  Iesum  ex 
inuidia  Iudaeorum  Pilato  esse  traditum  quia  se  filium  dei 
et  regem  diceret,  eiusque  quoque  passionis  narrationem 
legimus  et  resurrectionis  et  assumptionis.  Cum  Pilati  gestis 
liber  de  Descensu  ad  Inferos  cohaeret  et  nos  docet  Christum 
in  uitam  rediisse  et  alios  secum  ad  uitam  reuocasse  et  eum- 
dem,  postquam  animam  in  cruce  reddidisset  mirabilia  apud 
inferos  gessisse. 

Quaerenti  autem  quando  libellus  uterque  conscriptus  sit, 

1.  Tischendorf,  p.  15(5. 

2.  Id.,  p.  157. 

3.  «Et  aliud  quidem  fertur  Euangelium,  quod  duodecim  scripsisse  dicuntur. 
Ausus  est  etiam  Basilides  Euangelium  scribere  quod  dicitur  secundum  Basilidem. 
Fcrtur  etiam  aliud  Euangelium  quod  dicitur  scribitur  secundum  Thomam.  Noui 
aliud  scriptum  secundum  Matthiam.»  (Ambrosius,  In  Lucam,l.,  P.  L.  15,  1533.)  — 
*  Plures  fuisse  qui  Euangelia  scripserunt  et  Lucas  euangelista  testatur,  dicens...  ; 
et  perseuerantia  usque  ad  praesens  tempus  monimenta  declarant,  quae  a  diuersis 
auctoribus  edita,  diversarum  haereseon  fuere  principia,  ut  est  iliud  iuxta 
/Egyptios,  et  Thomam,  et  Matthiam  et  Bartholomaeum,  duodecim  quoque  apos- 
tolorum,  et  Basilidis  atque  Apellis...»  (Hieronymus.  In  Matthaeum,  I.  P.  7, 17.) 

4.  Tischendorf,  p.  315.  i  Annas  et  Caiphas,  Summas  et  Dalam...» 

5.  Id.,  p.  3G8.  «Et  exsurgens  Joseph  dicit  ad  Annam....  » 

coniecturarum  campus  late  patet.  Tertullianus  enim 
sane,  postquam  multa  de  Pilato  et  Iudaeis  et  Chrislo 
narrauit  quae  fere  eadem  in  nostris  leguntur  actibus,  ita 
loquitur  : 

Ea  omnia  super  Ghrislo  Pilatus  et  ipsa  iam  pro  sua  conscientia 
Gliristianus  Gaesari  tunc  Tiberio  nuntiat1. 

Cum  uero  graeca  uteretur  lingua,  utpote  qui  graeco 
sermone  aliquot  iibros  scripserit,  nihil  est  causae  cur  eum 
gesta  Pilati  latina  nostra  nouisse  contendamus.  Cum  autem 
Orosius,  augustiniana  aetate,  iisdem  Pilati  gestis  utatur8, 
fortasse  euenit  ut  aliquam  tum  nuper  editam  latinam 
uersionem  nouerit  quae  Latinis  fabulam  legendam  praebe- 
ret :  nonne  Longini  militis,  Iamni  et  Mambris  nomina  in 
Petri  Paulique  latinis  tum  lectis  actibus  inueniuntur  et 
prologus  copticus  Theodosii  et  Valentiniani  mentionem 
facit3? 

Haud  aliter  Descensus  ad  Inferos  textus  latinus  a  Constan- 
lino  Tischendorf  prior  editus  ad  aetatem  augustinianam 
fortasse  nos  reuocat,  cum,  etsi  testimonia  desunt  et  stilus 
sane  diuersus  est  a  stilo  librorum  certorum,  hoc  certe 
cogitare  tecum  possis  cur  anonymus  Leucium  aliquem  — 
quem  in  exemplari  graeco  frustra  quaeras  —  in  recensio- 
nem  latinam  induxerit  Simonisque  senis  filium  finxerit; 
Michaelis  autem  archangeli  mentio,  Romae  saeculo 
quinto   sollemni   religione   culti    et    anonymi   nostri  cura 

1.  «  Christum,  hominem  utique  aliquem,  qualem  Iudaei  iudicauerunt,  quo... 
Dehinc  ordinatis  eis  ad  officium  praedicandi  per  orbem,  circumfusa  nube  in 
caelum  est  ereptus,  multo  uerius  quam  apud  nos  asseuerare  de  Romulo  Proculi 
solent.  Ea  omnia  super  Christo  Pilatus  et  ipse  iam  pro  sua  conscientia  christia- 
nus,  Caesari  tum  Tiberio  nuntiauit.  »  (Apol.  21.  —  P.  L.  1.392,  402-403.) 

2.  «At  postquam  passus  est...,  Pilatus  praeses  Palestinae  prouinciae  ad  Tibe- 
rium  imperatorem  atque  ad  senatum  retulit  de  passione  atque  de  resurrectione 
Christi  consequentibusque  uirtutibus  quae  uel  per  ipsum  palam  factae  fuerant, 
uel  per  discipulos  ipsius  in  nomine  eius  fiebant  et  de  eo  quod  certatim  crescente 
plurimorum  fide  Deuscrederetur.  »  (Orosius,  Hist.  VII,  4.  —  P.  L.  31,  10664067.) 

3.  «  Ego  iEnias  prirnum  fui...;  ego  uero  ea  in  ethnicas  litteras  conuerti, 
regnantibus  excelsis  Theodosio  qui  decimum  septimum  consulatum  agebat...» 
(Tischendorf,  313.) 

auctoritatis  uersionis  suae  augendae  cum  Leucii  nomine 
congruere  et  aetatem  manichaeam  uidentur  redolere1.  De 
illis  igitur,  dum  nil  certi  erit  asserendum,  facile  credi- 
derim  latinas  uersiones,  Augustino  uetustiores,  eius  aetate 
rursus  esse  editas. 

Qui  inscribuntur  Thesauri  Manichaeorum,  aut  Liber 
Gigantum  aut  Hymnus  Domini  aut  inprimis  Memoria 
Apostolorum^  libri  theologica  quaedam  opera  fuisse  uiden- 
tur  in  quibus  Iesu  Christi  doctrinam,  qualem  profitebantur 
haeretici,  explicabant. 

Manichaei  et  Priscillanistae...  omnem  haeresem  suam  confirmare 
niluntur...,  maxime  ex  blasphemissimo  illolibroqui  uocalur  Memoria 
Apostolorum  in  quo  ad  magnam  peruersitatis  suae  auctoritatem 
doctrinam  domini  mentiuntur,  qui  totam  destruit  legem  Veteris  Tes- 
tamenti  et  omnia  quaeS.  Moysi  de  diuersis  creaturae  fautoris  diuini- 
tus  reuelata  sunt,  praeter  reliquas  eiusdem  libri  blasphemias  quas 
partaesum  est3... 

Quae  uerba  Leonis  epistulis  et  conciliorum,  quae  iussu 
eius  Toleti  et  in  Gallaecia  habita  sunt,  professione  fidei 
publica  confirmantur  et  illustrantur* :  « Alterum  Deum 
esse  priscae  Legis,  alterum  Euangeliorum  »  contendebant 
atque  mundum  et  diabolum,  qui  ex  Chao  et  Tenebris 
emersisset,  non  ab  eo  Deo  factos  esse  de  quo  scriptum  est  : 
«  In  principio  fecit  Deus  caelum  et  terram;»  duos  igilur 
deos  Manichaei  confitebantur,  quorum  prior  Testamenlum 
Vetus,  quorum  alter  Euangelium  hominibus  ostendisset5. 

De  reliquis  autem  eiusdem  libri  «  blasphemiis »  satis 
liquet.  Orosius  enim  ita  loquitur  in  Gommonitorio  ad 
Augustinum. 

1.  Eaedem  litterae  Pontii  Pilati  in  Descensu  ad  Inferos  (Tischendorf,  392)  et 
in  Petri  Paulique  gestis  (Lipsius,  135)  leguntur. 

2.  In  damasiano  concilio  plures  inuenies. 

3.  Turibius  Irfacio  et  Ceponio  episcopis  (P.  L.  54,  694). 

4.  Denzinger,  Enchiridion...  (VII'  editio,  189.")),  103,  114,  121,  122. 

5.  Cf.  infra  Ioannis  EuangelistaeetSimoaisIudaequegestacatholica,  in  quibus 
haee  Manichaeorum  doctrina  refellitur.  Cf.  Douai.  Revue  Bihlique,  1891,  p.  120. 


ALTERUM    CAPUT  45 

Et  hoc  ipsum  confirmans  (Priscillianus)  ex  libro  quodam  qui 
inscribitur  Memoria  Apostolorum,  ubi  Saluator  interrogari  a  disci- 
pulis  uidetur  secreto  et  ostendere  quia  de  parabola  euangelica  quae 
habet  exiit  seminans  seminare  semen  suum  non  fuerit  seminator 
bonus  :  asserens  quia,  si  bonus  fuisset,  non  fuisset  negligens,  non 
uel  secus  uiam,  uel  in  petrosis,  uel  in  incultis  iaceret  semen  :  uolens 
intelligi  tunc  esse  seminantem  qui  animas  captas  spargeret  in 
corpora  diuersa  quae  ueliet.  Quo  etiam  in  libro  de  principe  humi- 
dorum  el  de  principe  ignis  plurima  dicta  sunt,  uolens  intelligi  arle 
non  potentia  dei  omnia  bona  agi  in  hoc  mundo.  Dicit  enim  esse 
uirginem  quandam  lucem  quam  deusuolens  dare  pluuiam  hominibus 
principi  humidorum  ostendat  :  qui  dum  eam  apprehendere  cupit, 
commotus  conrudet  et  pluuiam  faciat  et  destitutus  ab  ea  mugitu 
suo  tonitrua  concitet.  Trinitatem  autem  solo  uerbo  loquebantur  : 
nam  unionem  absque  ulla  existentia  aut  proprietate  asserens, 
sublato  et  Patre,  Filium  et  Spiritum  Sanctum  hunc  esse  unum 
Ghristum  dicebat1. 

Si  quid  ergo  Orosio  creditur,  et  Trinitatem  et  Dei  poten- 
tiam  et  Euangeliorum  auctoritatem  Manichaei  «  solo  uerbo 
loquebantur  y>,  utpote  qui  et  Euangelium  directe  carperent 
sub  specie  eius  explanandi,  et  beneficiorum  diuinorum  «  arte, 
non  potentia  dei  »  rationem  redderent,  et  Patrem  denique 
abolerent  Filiumque  ac  Spiritum  Sanctum  in  persona  una, 
quae  Christus  esset,  confunderent.  Quae  de  Deo  doctrina 
Sabellianismum  sapiens  scriptis  aliis  explanari  potest. 
Leonis  enim  papae  epistola  XVa  ad  Turibium  missa,  quae 
eiusdem  capitula  sedecim  comprobat,  aperte  ostenditur 
«  quam  impie  sentiant  de  Trinitate  diuina  qui  et  Patris 
et  Filii  et  Spiritus  Sancti  unam  atque  eamdem  asserunt 
esse  personam,  tamquam  idem  Deus  nunc  Pater,  nunc 
Filius,  nunc  Spiritus  Sanctus  nominetur  :  nec  alius  sit 
qui  genuit,  alius  qui  genitus  est,  alius  qui  de  utroque 
processit2.  » 


1.  Orosii  Commonit.  (Schepps,  153-154).  —  Gf.  S.  Seueri  Chronic.  II  40-51 
[Halm.  99] ,  et  Dialog.  II  (III),  11  (id.,  211). 

2.  Denzinger,  Enchiridion...  98. 

Toletani  patres  similiter  declarant : 

«  Si  quis  dixerit  aut  crediderit  Deum  Patrem  eumdem  esse  Filium 
uel  Parecletum,  A.  S.  Si  quis  dixerit  uel  crediderit  Filium  eumdem 
esse  Patrem  uel  Paracletum,  A.  S.  Si  quis  dixerit  uel  crediderit 
Paracletum  esse  uel  Patrem  uel  Filium,  A.  S.  » 

Et  iidem  fidei  professionem  de  Trinitate1  accuratam  et 
uberrimam  edunt.  Gum  Memoria  Apostolorum  Euangelia 
explanare  uideretur,  liber  ille  christianam  dei  notionem  et 
christianarum  scripturarum  cohaerentiam  penitus  euertebat. 

Duplex  igitur  species,  cuius  in  apostolicis  scriptis  notatae 
iector  fortasse  meminit,  in  quibus  reperiebantur  historica 
gesta  et  disputationes  «  theologicae  »,  simili  modo,  quasi 
uero  seiuncta,  in  libris  ad  Christum  pertinentibus  rursum 
apparet,  cum  in  Apostolorum  memoria,  tum  in  reliquis 
iam  dictis  libris.  Historica  in  utraque  scriptorum  serie  inter 
se  cognata  uidentur  esse,  quippe  quae  ambo  eas  priscas 
traditiones  asseruent  quae,  in  forma  primigenia,  tamquam 
minus  pura  et  germana,  ab  ecclesiis  non  sunt  recepta. 
Theologica  autem  utrorumque  scriptorum  inter  se,  ut 
uidetur,  artissime  cohaerent.  In  apostolicis  enim  tradi- 
tionibus  de  continentia  maxime  agitur;  in  «  iesu-chris- 
tianis»  metaphysicaquaedamaddunturpraeceptis  moralibus, 
quae  et  Euangelii  auctoritatem  et  Filii  hominis  deitatem 
et  Dei  unitatem  euertunt :  unde  patet  haereticos  christianae 
doctrinae  tantum  retinuisse  speciem  et  in  eam  philoso- 
phiam,  in  «  dualismo  »  et  «  ascetismo  »  nisam,  lectorem 
(juasi  induxisse.  Dualismum  autem  quis  dubitat  quin  in 
ontologia  exprimat  moralem  dualismum,  qui  in  cunctis 
asceticis  doctrinis  latet?  Immo  quantum  secum  congruant 
librorum  utriusque  seriei  theologicae  notiones,  non  tantum 
ex  philosophica  earum  cohaerentia  colligis,  sed  etiam  ex 
aliquot  scriptorum  expressis  locis.  Eadem  enim  qua  iam 


1.  Denzinger,  Enchiridion...  113, 115, 116,  117,  98, 100,  101,  106,  118,  12G.— 
Cf.  Vineentii  Lirinensis  Commonitorhum  (Tommassi  Opera,  Vezzosi,  VIII, 
135-136  et  131-132). 


ALTERUM   CAPUT  47 

usi  sumus  Leonis  epistula,  et  haereticorum  de  Trinitate 
errores  damnat  et  eorum  de  nuptiis  doctrinam :  utrumque 
igitur  iidem  profitebantur. 

Septimo  loco  sequitur,  ait,  quod  nuplias  damnant  et  procrea- 
tionem  nascentium  perhorrescunt...  Octauum  ipsorum  est  plasma- 
tionem  humanorum  corporum  diaboli  esse  figmentum  et  semina 
conceptionum  opera  daemonum  in  mulierum  uteris  figurari  :  propter 
quod  resurrectionem  carnis  non'  esse  credendum  quia  concretio 
corporis  non  sit  congruens  animae  dignitati1... 

Haud  aliter,  Leonis  exemplo  fretus,  anonymus  qui  gesta 
Iohannis  melitoniana  scribit,  Manichaeorum  de  principiis 
duobus  et  carnis  origine  «  diabolica  »  doctrinam  insectatur 
qui  in  leucianis  scriptis  docebant  «  duorum...  contrariorum 
principiorum  hominis  exstitisse  facturam  et  animam  a  bono 
deo  conditam,  carnem  uero  a  malo  et  necessitate  carnis 
animam  inuolui  peccatis.  » 

Guius  manichaeismi2  a  principiis  Latinos  abhorrere 
constat;  ex  oriente  autem,  ubi  uoluptatum  flagitiis  quasi 
in  contrarium  excitata  uita  ascetica  semper  floruit,  eam 
philosophiam  exortam   esse  suspicari  licet :   quae  quidem 

1.  Enchiridion,  104-105. 

2.  De  diuina  humanae  animae  natura,  cf.  Enchiridion,  102,  107,  124.  — 
Augustini  Opera  apud  Migne,  tom.  VI,  523,  297;  VII,  336;  II,  718;  X,  516.  — 
De  uirtutibus  animae  et  potestatibus  corporum,  cf.  Ench.  109,  110.  —  Hoc  est 
compendium  reliquae  Manichaeorurn  ac  Priscillianistarum  doctrinae  (inter  eos 
quae  cognatio  intersit  inlra  uidebis).  «  Priscillianistae,  quos  in  Hispania  Piiscil- 
lianus  instituit,  maxime  Gnosticorum  et  Manichaeorum  dogmata  permixta 
sectantur...  Animas  dicunt  eiusdem  naturae  atque  substantiae  cuius  est  Deus 
a  i  agonem  quemdam  spontaneum  in  terris  exercendum  per  septem  caelos  et  per 
quosdam  gradatim  descendere  principatus,  et  in  malignum  principem  incurrere 
a  quo  istum  mundum  factum  uolunt  atque  ab  hoc  principe  per  diuersa  carnis 
corpora  seminari.  Astruunt  etiam  fatalibus  stellis  hominum  colligatos  ipsumque 
corpus  nostrum  secundum  duodecim  signa  coeli  esse  compositum,  sicut  hi  qui 
mathematici  uulgo  dicuntur.  —  Opilicium  quippe  omnis  carnis  non  Deo  bono 
et  uero,  sed  malignis  angelis  tribuunt :  hoc  uersutiores  quam  Manichaei,  quod 
nihil  Scripturarum  canonicarum  repudiant,  simul  cum  apocryphis  legentes 
omnia  et  in  auctoritatem  sumentes,  sed  in  suos  sensus  allegorizando  uertentes... 
De  Christo  Sabellianam  sectam  tenent,  eumJem  ipsum  esse  dicentes  non  solum 
Filium,  sed  etiam  Patrem  et  Spiriturn  Sanctum.  »  De  Haevesibus,  LXX.  P.  L.  42, 
44.  Cf.  Iohannis  Gesta  melitoniana  (P.  G.  5,  1239)  et  S.  Vincentii  Lirinensis 
Commonitorium,  20  (apud  Tommassi  Vezzosi,  VIII.  135). 

opinio  non  tantum  notionum  natura  uerum  etiam  permultis 
scriptis  nititur.  Omnes  fere  latini  textus  quos  hactenus  recen- 
suimus,  ex  graecis  exemplaribus  saepissime  asseruatis  pen- 
dent :  apocrypha  igitur  latina  quae  a  beato  Augustino  usque 
ad  Leonem  Magnum  effloruerunt,  ex  Oriente  sunt  proueeta. 

Nunc  nobis  promptum  est  ea  quae  scripta  sunt  ab 
Augustino  usque  ad  Leonem,  cum  iis  quae  post  Leonem 
usque  ad  Hormisdam  sunt  redacta  conferre.  Tribus 
rebus  inter  se  differunt,  quarum  prima  est  quod  haec  ut 
iam  supra  dictum  est,  uernacula  sunt,  illa  uero  sine 
controuersia  ab  extero  fonte  tluunt;  deinde  haec,  quamquam 
ad  doctrinam  non  arte  pertinent,  catholicam  fidem 
redolent,  illa  autem  e  quibusdam  philosophiae  disciplinis 
haud  proprie  christianis  manant;  ii  denique  qui  christianae 
fidei  erant  infensi,  ea  quae  de  doctrina  sentiebant,  in  libros 
suos  instillare  sunt  conati,  neque  aperta  ac  sincera  dispu- 
tatione  ea  confirmare  studuerunt. 

Cavendum  est  autem  ne  propter  illa  nos  fugiat  quae  inter 
scripta  ea  similitudo  intersit.  Vtraque  apocrypha  historicam 
speciem,  ut  ita  dicam,  prae  se  ferunt,  cum  Catholici  qui, 
Leonis  temporibus,  Librum  Pontificalem  seu  Gesta  Marty- 
rum  seu  Eusebianum  Martyrologium  scribunt,  uera  narrare 
et  historicorum  uices  se  explere  contendant,  haud  secus  ac 
Manichaei  qui  ante  beatum  Leonem  res  Ghristi,  Virginis  et 
Apostolorum  litteris  mandant.  Hoc  autem  magni  est 
momenti  quod  non  ob  aliam  causam  Ma)iichaei  doctrinam 
tuam  historia  quasi  inuoluere  studuerunt  quam  quod  id  sua 
interesse  putabant:  quae  quidem  ratio,  ut  opinor,  re  uera 
eorum  multum  interfuit :  pietatem  enim  et  cognoscendi 
studium  quo  flagrabant  fideles  sibi  conciliabant  et  eos  ad 
se  perducebant  cum  praeclaros  patronos  producerent  et 
origines  obscuriores  ecclesiarum  eorum  explanarent.  Quod 
catholicis  curae  fuisse  arbitrari  licet,  qui,  cum  ex  quodam 
desiderio  quo  uere  ardebant  Christiani  ulilita.tem  haereticos 

capere  intellegerent,  illorum  exemplo  usi,  ut  scripta  sua 
nominibus  insignium  patronorum  commendarunt,  ita  etiam 
ad  scribendum  sunt  excitati.  Quae  cum  ita  sint,  apocrypha 
manichaea  ante  Leonem  magnum  composita  alteraesse  causa 
unletur,  propter  quam  post  pontificem  illum  apocrypha 
catholica  sunt  redacta. 


PARS   ALTERA 


Opinio  nostra  de  altera  causa,  propter  quam  post  Leonem 
papam  primum  apocrypha  catholica  sunt  redacta,  eo  pro- 
pius  ad  fidem  accedere  uidetur  quod  nos  huc  necessario 
adducit  ut  in  Manichaeos  noua  molientes  intentos  esse 
Gatholicos  eosque  aduersus  hostem  pugnare  cogitantes 
putemus.  Quam  contentionem  ex  monimentis  cognouimus  : 
utriusque  orthodoxae  et  haereticae  seriei  adhuc  descripta 
apocrypha  sacrum  quoddam  certamen  inter  Christianos 
ortum  ostendunt  et  fere  declarant  —  de  quo  iam  nunc  est 
dicendum. 


CAPUT   PRIMUM 

DE   MANICIIAEORVM    ECCLESIIS   LATINIS   QUINT0    SEXT0QUE 

SAECVLO 

Ex  asseruatis  scriptis  quae  quidem  rariora  exstant,  vix 
colligitur  usque  quo  peruenerint  Manichaeorum  ecclesiae 
latinae.  Eas  in  Africa  floruisse  testantur  Augustini  libri, 
quaestio  Muciani  iussu  habita  (386)1,  historia  Victorini  Mal- 
liensis  diaconi2,  quaestiones  a  tribuno  Vrso  (421)  eta  Theo- 
doro  (427)  indictae3.  Temporibus  illis  peractis,  monimenta 
rarissima  fiunt :  Hunericum,  Vrandalorum  regem  (477-481) 
Manichaeos  inquiri  iussisse  Victor  Vitensis4  refert  eosque 
arianos  fieri  coegisse.   Quae  Manichaeorum   Africanorum 

1.  Contra  htteras  Petiliani,  III,  30  (P.  L.  13,  362). 

2.  Augustiuus  Deuterio  episcopo.  Ep.  IV,  230  (lJ.  L.  33,  1033). 

3.  llaeresib.  40  (P.  L.  42,  36).  Cf.  De  Natura  boni,  47  (P.  L.  42,  570). 

4.  Hist.  pers.  Vandal.  11,1  (P.  L.  58,  201). 

mentio  ultima  exstat;  nec  mirum  :  cum  a  Catholicis  pri- 
mum,  ab  Arianis  deinde  vexarentur,  eorum  ecclesias  esse 
lapsas  intelleges. 

In  Galliis  de  Manichaeis  loquuntur  Philastrius1,  Augus- 
tinus,  Vincentius  Lirinensis  in  Commonitorio^,  Iulianus 
Pomcerius3  arelatensis  rhetor  qui  circa  annum  498  eorum 
disciplinam  de  carnibus  exsecrandis  castigat;  Massiliae  sarco- 
phagi  duo  reperti  sunt,  in  quibus  Petrus  cum  Simonis  cane 
loquens  et  Plautilla  Paulo  pannum  porrigens  effingunlur4. 

In  Hispaniis  haeretici  —  siue  Manichaei,  siue  Priscil- 
lianistae  nuncupantur5  —  permulti,  ut  uidetur,  euaserunt. 

1.  Haeres.  61  (P.  L.  12, 1176). 

2.  Gf.  supra,  p.  46,  47. 

3.  Vita  Cont.  II,  24  (P.  L.  59,  470). 

4.  Bull.  arch.  crist.,  1867.  70.  —  Le  Blant,  Sarcophages  chretiens  de  la 
Gaule,  114. 

5.  Priscillianistae  Manichaeorum  dogmata  omnia  non  accipiebant.  Vnitatem 
enim  Dei  Priscillianistae  profitebantur  et  Gathulicorum  libros  canonicos  reci- 
piebant  omnes.  Priscillianus  Manichaeos  ita   lacessit : 

«  Animaduertentes  enim  sensum  lectae  lectionis  dicentis  :  in  principio  fecit 
deus  caelum  et  terram,  scitote  omnia  deum  fecisse  quae  facta  sunt  (p.  65)... 
Videns  ergo  futura  haereticorum  dogmata  et  diuersa  ingenia  disputantum,  quod 
alii  amant  non  factum  sed  perpetuum  fuisse  mundum  et  ideo  cuius  non  sit 
initium  fulurum  semper  aeternum,  alii  sibimetipsi  in  voluptatibus  blandientes, 
dum  omne  quod  peccant  non  sibi  sed  malitiae  diaboli  uolunt  imputare  uel 
saeculi,  cum  scribtum  sit :  Efrem  ipse...  sic  mundi  per  haec  accusantes  naturam, 
propter  quod  hoc  malum  iudicant,  nihil  in  his  quae  apparent  deum  fecisse 
confirmant  et  corporalibus  concupiscentiis  delectantes  facturam  corporis  sui 
adsignantes  diabolo  putant  se  nescire  quae  faciunt  et  quae  in  corporibus  suis 
peccant  diuinae  dispositionis  sollicitudine  non  teneri,  cum  scribtum  sit :  corpus... 
alii  Solem  et  Lunam  luminaria  ad  ministerium  hominum  constituta  aestimantos 
deos  principatibus  mundi  aelementorum  tribuunt  potestatem,  cum  scribtum 
sit...  »  (Schepps,  p.  63.)  Augustinus  in  epistula  ad  Geretium  episcopum  missa 
(P.  L.  33,  1035, 1038)  ait :  «  Manichaei  canonicum  librum  cuius  titulus  est  Actus 
Apostolorum  repudiant...  Priscillianistae  uero  accipiunt  omnia  et  canonica  et 
apocrypha  simul.  » 

Priscillianistae  autem  quadam  doctrinae  cognatione  cum  Manichaeis  contine- 
bantur,  ut  ex  eodem  Augustino  et  Leone  papa  accepimus  (cf.  eamdem  epistulam 
et  De  Origine  animae  hominis,  III,  7.  —  P  L.33,  723,  cf.  supra) :  eadem  pleraque 
fere  atque  ii  sentiebant,  sed  cautius  praedicabant.  «  Quaecumque,  ait  Augustinus 
in  epistula  supradicta,  quae  contra  eos  sunt,  in  suae  peruersitatis  sensus 
aliquando  callida  et  astuta,  aliquando  ridicula  et  hebeti  expositione  peruertunt. 
Cum  ipsi  alia  cum  suis  sentiant  atque  inter  suos  doceant  siue  discant  quae  non 
audent  prodere,  quoniam  reuera  nefaria  sunt  et  detestanda,  tamen  fidem 
catholicam  eis  quos  timent  praedicant,  non  quam  teneant  sed  sub  qua  lateant. 
Possunt  enim  aliqui  haeretici  reperiri  forla.>se  immundiores,  sed  nullus  istis 
fallacia  comparatur...;  etiam  cum  falsa  iuratione  (mentiuntur).  Hi  qui  eos 
experti  sunt  et  ipsorum  fuerant...,  etiam  uerba  ipsa  praecepti  huius  comme- 
morant :  « iura,    periura,    secretum    prodere  noli.  »   Priseilliano    mortuo,    tunc 

Mareum,  Priscillianistae,  ut  ferunt,  ducem  sectae,  mani- 
chaeum  fuisse  contendit  Augustinus;  Priscillianum  ipsum 
Patres  Caesaraugustani  damnauerunt1  circa  annum  380; 
saeculo  quinto,  quantum  ecclesiae  haereticae  floruerint 
concilii  Toletani  primi  (400)  canones  et  epistula  Innocentii 
papae  primi  ad  episcopos  Hispaniae  testimonio  sunt2. 
Saeculo  eodem,  Turibius  seu  Thoribius  episcopus  Asturi- 
censis,  haereticos  plurimos  in  Galloecia  inuenit  et  eorum 
errores  scriptis  confutauit3;  uerum  quoniam  episcopos  non- 


praesertim,  utopinor,  Manichaei  et  Priscillianistae  inler  se  mox  sunt  iuncti.  Apud 
eos,  ascetismus  cum  moribus  dissolutis  iungebatur(S.  Seuer.  Chr.  11,50,  Halm.103). 

Dein  utrique  libris  apocryphis,  praedicationis  callidae  suae  instrumento 
apto,  utebantur:  Priscillianum  audi  —  aut  auctorem  quemlibet  libri  De 
Fide  :  «  Si  enim  ornne  quod  dicitur  in  libris  canonis  quaeritur  et  plus  legisse 
peccare  est...,  ac  si  extra  auctoritatem  nihil  uel  adsumendum  est  uel  tenendum, 
non  possumus  tantum  fabulis  credere  et  non  historiam  scripti  factorum 
probatione  retinere...  (p.  47).  Paulus  dixisse  deum  ait :  beatius  est  dare  magis 
quam  accipere  et  hoc  locutum  deum  in  canone  non  legimus...  (p.  49).  Non 
dubito  autem  quernquam  ex  his  qui  calumnias  potius  quam  fidem  diligunt  esse 
dicturum  :  ultra  nihil  quaeras!  sulficit  te  legere  quod  in  canone  scribtum  est... 
(p.  53)  Quomodo  nos  diuinas  sanctorum  respuimus  profetationes,  et  dum 
obaedimus  voluntatibus  nostris,  his  qui  deum  profetauerint  inuidemus  relin- 
quentes  apostolica  praecepta  dicentia  :  spiritus  nolite  extinguere,  profetias  nolite 
repudiare  (p.  54)...  Numquid  damnabilis  apud  nos  apostolus  fuit,  quae  epistulam 
quae  in  canone  non  erat  discipulos  suos  legere  permisit  (p.  55);  (neque, 
tanquam  ab  haereticis  lecti  aut  falsati,  extra  canonici  libri  sunt  reiciendi).  »  «  Si 
enim  omnia  quae  legunt  damnare  uolumus,  certe  quae  etiam  in  canone  sunt 
relafa  damnamus.  v  (p.  56.)  (Tracl.  III,  De  /ide  et  de  apocryphis.) 

Tertio  Manichaeorum  qui  ad  Catholicos  conuertendos  maxime  studebant, 
niultum  intererat  se  cum  Priscillianislis  esse  coniunctos,  cuni  Priscillianus, 
statim  occisus,  maxima  auctoritate,  apud  omnes  ualeret :  «  Priscilliano  occiso, 
non  solum  nou  repressa  est  haeresi>...,  sed  confirmata  latius  propagata  est. 
Namque  sectatores  eius  qui  eum  prius  ut  sanctunx  honorauerant,  postea  ut 
martyrem  colere  cceperunt.  Peremptorumcorpora  ad  Hispanias  relata  magnisque 
obsequiis  ce  ebrata  eorum  funera :  quin  ct  iurare  per  Pnscillianum  summa 
religio  putabatur.t  (S.  Seuer.  Chr.  II,  51;  Halm,  p.  lOi.)  —  Cf.  in  summa 
Leonis  Epist.  XV  ad  Turibium  mis.  cap.  16  [P.  L.  54.  689] :  «  Faciunt  hoc  Pri- 
scillianistae,  faciunt  Manichaei...;  ad  unum  tamen  finem  utrorumque  tendit 
intenlio    cum....  » 

1.  Mansi  III,  633.  Comprobatum  est  Priscillianum  cum  Istantio,  Saluiano  et 
Hel|)idio  fuisse  damnatum,  quanquam  in  Libro  ad  Damasum  negauit :  Sententia 
definitiua  (400)  Sulpicium  Seuerum  corroborat.  Cf.  G.  Cirot,  Erreur  d'historien 
ou  mensonge  d"herelique  (Bullelin  Critique,  1897,  350).  Priscilliani  quae 
supersnnt...  Georgius  Schepps  (Vindobonae,  Tempsky,  1889).  Priscillianus...  von 
Friedrich  Paret  (Wurzbg,  1891). 

2.  Mansi  III,  997  et  1005-1006  (Sententia  delinitiua).  Cf.  Innocentii  papae 
primi  Epistula  tertia  de  dissensione...  (P.  L.  20,  486).  —  Regula  fidei  catholicae 
(Mansi  III,  1002)  concilio  Toletano  secundo  adscribenda  est. 

3.  Mansi  VIII,  788-789.  -  16  avril,  421.  -  Tillemont,  XV,  451. 

nullos,  ueluti  Priscilliani  temporihus,  error  ipsos  inuaserat 
Leoni  papae  causam  detuht  (447),  cuius  iussu  habitum  est 
Toleti  concilium  prouinciarum  Tarraconensis,  Carthagi- 
niensis,  Boeticae  et  Lusitaniae  (448),  cuius  professione  fidei 
iam  usi  sumus;  et  concilium  alterum  inter  Asturicenses 
episcopos,  —  qui  priori  non  interfuerant,  —  Balconio 
Bracarensi  episcopo  praeside,  eodem  anno,  habitum  est : 
utriusque  autem  concilii  qui  professioni  fidei  non  subscrip- 
serunt,  ii,  ut  uidetur,  anathemate  uincti  sunt  et  commu- 
nione  separati.  Ecclesias  tamen  haereticorum  sexto 
saeculo  viguisse  Montanus  monet l  (c.  530)  et  ad  extre- 
mum  a  Patribiis  Bracarensibus  toletani  canones  rursus 
editi  (563) 2, 

In  Italia  denique  ad  septentrionem  vergente  Manichaeos 
impugnat  Philastrius3  Brixiensis,  exeunte  saeculo  quarto; 
in  regione  suburbicaria  Leo  papa  primus4  (443);  in  Sicilia, 


1.  «  Studere  curavi  ne  cuiusquarn  perditi  animam  de  manu  mea  Christus 
inquirat,  praesertim  cum  Toletanae  urbi  metropolitani  privilegium  vetus  consue- 
tudo  tradiderit  et  eo  magis,  non  solum  parochiarum,  sed  et  urbium  cura  huius 
urbis  solicitet  sacerdotem...  Praeterea  perditissimam  Priscillianistarum  sectarn, 
tam  actis  quam  nomine  a  uobis  praecipue  nouimus  honorari.  Rogo,  quae  est  ista 
dementia,  in  eius  amore  supertlue  labi,  quem  in  opere  non  uelis  imitari.  Nam  ut 
pauea  de  eius  spurcitiis  in  notitiarn  uestri  deducam...,  omnium  vitiorum  in 
eodem  congeries  ueluti  in  sordium  sentina  contluxit:  ut  sectatricum  pudorem 
impudefactus  adulter  eriperet  et  ut  ad  sceleris  nefarii  eifectum  facilius  perve- 
niret  maleficii  usum  gesta  etiarn  ei  arsignant...  Ex  (Theoribii  episcopi)...  libris 
qualiter  cauere,  quid  respondere  contra  sacrilegos  possit,  pius  lector, 
invenitur...»  (Epistula  Montani  ad  fratres  Territorii  Palentini.  —  Mansi,  VIII, 
788-789.) 

2.  Jo.  R.  Rianus  effigiem  qu;imdam  «  gnosticam  >>  memorat  in  Boletin  de  la 
Real  Academia  de  la  Historia :  febrero  1899,  p.  124;  quae  ad  aetatem  nostram 
pertinere  potest.  —  Licinanus  Carthaginiensis  episcopus,  Vincentium  episcopum 
Ebositanum,  saeculi  sexti  extremo,  deridebat  qui  apocrypham  epistularn  a  lesu 
Christo  ipso,  ut  ferebatur,  scriptam  et  in  altare  niemoriae  beati  Petri  a  cae'o  de- 
missam,  fidelesque  monentem  ut  diem  dominicam  colerent,  populo  pub!ice 
legerat.  (P.  L.  &2,  699.)  His  in  litteris  apocryphum  hispanum  quoddam  Mamchae- 
orum  deprehendere  mihi  uideor,  qui  «  philacteria...  angelorum...  nominibus... 
conscripta,  confingebant »  (cf.  Decretum  damasianum.  P.  L.  59,  180)  et  domini- 
cam  diem  etiarr*ieiunando,  seruabant  (Tillemont,  H.  E,  IV,  373).  —  Cf.  Not>'  sur 
la  legende  de  la  lettre  du  Christ  toriibee  du  ciel  par  le  P.  H.  Delehaye  (Unl- 
letin  de  V Academie  royale  de  Belgique,  classe  des  lettres,  n°  2,  fevrier  1898, 
p.  171-213). 

3.  Cf.  supra. 

4.  Cf.  supra. 

exeunte   saeculo  sexto,  Gregorius  Magnus1;  eos  Brundisii 
gesta  Leueii  episcopi2  floruisse  testantur. 

Haereticos  igitur  ab  Augustini  temporibus  usque  ad  aeta- 
tem  Gregorii  Magni3  latinas  regiones  circum  Internum 
mare  iacentes  tenuisse  suspicari  licet :  neque  dubitaueris 
quominus  in  eis  nonnihil  infuerit  roboris,  si  modo  cogita- 
ueris  quamdiu,  quamuis  uexatae,  eorum  ecclesiae4  steterint. 

Persecutionis  longinquae  cursus  aetates  duas  amplectitur. 
In  priore  magistratus,  principis  auctoritate  freti,  in  Mani- 
chaeos  publice  saeuiunt.  Anno  372  iam  eorum  ecclesiae 
fisco  fuerant  publicatae5;  anno  381,  principes  «testandi  ac 
uiuendi  iure  romano  facultatem  »  iis  eripiunt  neque  eos  aut 
relinquendae  aut  capiendae  alicuius  hereditatis  habere 
(sinunt)  potestatem  6.  »  Eosdem  lex  a.  389  edita,  a.  399  et 
405    rursum    edita   infames    declarat7;   publicum    crimen 

1.  Gregorius  Cypriano  diacono  et  rectori  patrimonii  Siciliae.  c  De  Manichaeis 
qui  in  possessionibus  nostris  sunt,  frequenter  dilectionem  tuam  admonui,  nt  eos 
persequi  summopere  debeat,  atque  ad  fidem  catholicam  reuocare...  •)  (S.  Grego- 
rius  Papa  Primus,  Epist.  V,  8.  —  P.  L.  77,  729.  —  Cf.  Epist.  II,  37.—  P.  L. 
77,  575.) 

2.  Acta  Sanctorum,  11  janvier  669. 

3.  Quomodo  ecclesiae  eae  ordinatae  sint,  plane  noscimus.  Inter  auditores  et 
elcctos  prioris  aetatis,  sine  dubio,  Manichaei  diuidebantur. 

4.  Quae  cognatio  inter  Manichaeos  aetatis  huius  et  eos  qui  «  medio  aevo  » 
vexati  sunt  intercedat,  hic  et  nunc  inquirere  non  decet. 

5.  Impp  Valentinianus  et  Valens  A.  A.  ad  Ampcliuni  Pf.  V.  UbicunKfue 
Mauichaeorum  conuentus  uel  turba  huius  raodi  reperitur,  doctoribus  graui  cen- 
sione  mulctatis...,  domus  et  habitacula  in  quibus  profana  institutio  docetur,  fisci 
uiribus  iudubitanteradsciscantur.  Dat .  VI.  Non.  Mart.  Treuiris,  Modesto  et  Arin- 
theo  Coss.  (372).  (C.  Theod.  XVI,  v,  3.  Haenel  1523.  —  Cf.  Socrates,  H.  E.  v.  2, 
(P.  G.  07,5(38).  -  Sozomenus,  VII,  1  (P.  G.  67.  1417.) 

6.  hnpp.  Gratianus,  Valentinianus  et  Theodosius  AAA.  Eutropio  Pf.  P. 
Si  quis  Manichaeus  Munichaeaue  ex  die  latae  dudum  legis...  in  quamlibet  perso- 
narn  condito  te-tamento  uel  cuiuslibet  titulo  liberalitatis  atque  specie  donationis 
transmisit  proprias  facultates....,  quoniam  iisdem  sub  perpetua  iustae  infamiae 
nota  testandi  ac  uiuendi  iure  Romanoomnem  protinus  eiipimus  facultatem  neque 
eus  aut  relinquendae  aut  capiendaealicuius  hereditatis  haberesinimuspotestatem, 
tutum  fisci  nostri  uiribus  imminentis  indagatione  societur...  Dat.  VIII.  Id.  Maii 
Constanttnopoli,  Eucherio  et  Syagrio  Coss.  (331).  (C.Th,  XVI,  v,  7,  Ilaenel  1527.) 

7.  lidem  AAA.  Floro  Pf.  P.  Quisquis  Manichaeorum  uitae  sohtariae  falsitate 
coetum  bonorum  fugit,  ac  secretasurbes  eligit  pessimorum,  itaut  profanator  atque 
corruptor  cathoiicae  quam  cuncti  suspicimus,disciplinae  legi  subingetar, ut  intes- 
tabilis  uincat..,  aut  proximus...  mehus  regenda  dimittat,  aut  fisci  dominio  defi- 

ciente  agnatione intelligat  obligata...  Dat.  prid.  Kal.  April.  Constantinopoli, 

Antonio  et  Syagrio  Coss.  (C.  Th.  XVI,  v,  9.  —  Haenel  v.  1530). 

Impp.  Valentin.anus,  Theodosius  ct  Arcadius  AAA.  Albino  Pf-  V.  Quicum- 

appellat  lex  anni  407  manichaeismi  professionem1;  annis  425 
et  428  undique  expelluntur 2.  Lex  denique  a.  445  sancita 
talia  iubet : 

Ubicumque  terrarum  quisquam  Manichaeorum  fuerit  deprehensus, 
paenas  quas  in  sacrilego  iura  sanxerunt,  auctoritate  publicae  seueri- 
tatis  excipiat. 

Lex  ultima  igitur  quam  imperii  Occidentis  iam  fere 
omnino  lapsi  principes  edunt  eamdem  atrocitatem  redolet 

que  sub  nomine  Manichaeorum  mundum  sollicitant,  ex  omni  quidem  orbe  terra- 
rum,  sed  quam  maxime  de  hac  nrbe  pellantur,  sub  interminatione  iudicii...  Dat. 
XV.  Kal.  Jul.  Roma,  Timasio  et  Promato  Coss.  (389).  (C.  Th.  XVI,  v.,18.— 
Haenel,  1535.) 

lmpp.  Arcadius  et  HonoriusAA.  Dominatori  Vicario  Africae.  Noxios  Mani- 
chaeos  exsecrabilesque  eorum  conuentus,  dudum  iusta  animadversione  damna- 
tos,  etiam  speciali  praeceptione  cohiberi  decernimus...  Dat.  XVI.  Kal.  Jun. 
Mediolano,  Theodoro  V.  T.  Coss.  (399).  (C.  Th.  XVI,  v,  35.  -  Haenel,  1544.) 

Iidem  AA.  et  Theodosias  A.  Edictum.  Nemo  Manichaeum...,  qui  praecipue, 
ut  comperimus,  furere  non  desistant,  in  memoriam  revocet...  Dat.  prid.  Id. 
Febr.  Rauenna.  Stilicone  II  et  Anthemio  Coss.  (405).  (C.  Th.  XVI,  v,  38.  — 
H  .enel,  1546.) 

1.  Iidem  AAA.  Senatori  Pf.  P.  Quid  de  Donatistis  sentiremus,  nuper  osten- 
dimus.  Praecipue  tamen  Manichaeos  uel  Phrygas  siue  Priscillianistas  meritissima 
seueritate  persequimur.  Huic  itaque  hominum  generi  nihil  ex  moribus,  nihil  ex 
legibus  sit  commune  cum  caeteris.  §  1.  Ac  primum  quidem  uolumus  esse  publicum 
crimen,  quia,  quod  in  religione  diuina  committitur,  in  omnium  fertur  iniuriam. 
§2.  Quos  bonorum  etiam  publrcatione  persequimur...  §3.  Ipsos  quoque  uolumus 
amoueri  ab  omni  iiberalitate  et  successione,  quolibet  titulo  uenientes.  §  4.  Prae- 
terea  non  donandi,  non  emendi,  non  uendendi,  non  postremo  contrahendi 
cuique  conuicto  relinquimus  facultatem.  §  5.  In  mortem  quoque  inquisitio 
tendit...  Dat.  VIII.  Kal.  Mart.  Roma,  Honorio  VII  et  Theodosio  II  AA.  Coss. 
(407)  (C.  Th.  XVI,  v,  40.  -  Cf.  41,  43,  48.  -  Haenel,  1546-1548.) 

Iidem  AA.  Asclepiodolo  Pf  P.  Post  alia.  Manichaei  et  Phryges,  quos  Pepuzitas 
siue  Priscillianistas  uel  alio  latentiore  uocabulo  appellant  ..,  sciant  uniuersa  sibi 
hac  quoque  constitutione  denegari,  quae  illis  generalium  sanctionum  interdixit 
anctoritas...  Dat.  V.  Id.  April.  Constantinopoli,  Asclepiodoto  et  Mariniano 
Coss.  (423).  (C.  Th.  XVI,  v,  59.  —  Haenel,  1566.) 

2.  Imp.  Theodosius  A.  et  Valentinianus  C.  ad.  Faustum  Pf.  V.  Manichaeos, 
haereticos...  ab  ipso  adspectu  Vrbis  Romae  exterminari  praecipimus,  ut  nec 
presentiae  criminosorum  contagione  foedetur.  .  Dal.  XVI.  Kal.  Aug.  Aquileiae 
Theodosio  A.  XI.  et  VaJentiniano  C.  Coss.  (425).  (C.  Th.  XVI,  v,  62.— 
Haenel,  1567.) 

Impp.  Theodosius  et  Valencinianus  AA.  Florentio  Pf.  P.  Haereticorum  ita 
est  reprimenda  insania,  ut...  ecclesias  statim  catholicae  ecclesiae  tradendas  esse 
non  ambigant...  Quoniam  non  omnes  eadem  austeritate  plectendi  sunt...,  qui 
ad  imam  usque  scelerum  nequitiam  peruenerunt,  Manichaei  nusquam  in  romano 
solo  conveniendi  orandique  habeant  facultatem...;  cunclisque  legibus  quae 
contra  hos...  olim  latae  sunt  semper  viridi  obseruantia  ualituris...;  ita  ut  nec  in 
publico  conuenire  loco  nec  aedificare  sibi  ecclesias...,  omni  ciuili  et  militai  i. 
curiarum  etiam  et  defensorum  et  iudicum,  sub  uiginti  librarum  auri  intermina- 
tione,  prohibendi  auxilio...  Dat.  III.  Kal.  Iun.  Constantinopoli,  Felice  et  Tauro 
Coss.  (428).  (C.  Th.  XVI,  v,  65.  -  Cf.  63  et  64.  Haenel,  1569-1572.) 

atque  lex  anni  372  :  unde  nonne  suspicari  licet  uiros  qui 
tales  ferrent  non  tantum  christianae  religionis,  sed  etiam 
communi  ciuitatis  utilitati  consuluisse?  Cum  Manichaei 
docerent  <c  necessitate  carnis  (a  deo  malo  conditae)  animam 
inuolui  peccatis»1,  cui  in  animo  esset  domitas  habere 
libidines  conari? 

Quam  sententiam  confirmant  scripta  quae,  prioribus 
multo  crebriora,  ad  alteram  in  Manichaeos  persecutionis 
aetatem  pertinent  episcoposque  romani  pontificis  exemplo 
usos,  in  haereticos  saeuiisse  demonstrant :  ex  iis  clare 
liquebitManichaeos  mores  bonos  comminuisse  ideoque  haud 
immerito  communi  bono  infensos  esse  ductos.  Dum  quaestio 
a.  421  Carthagine  habetur,  Vrsus  tribunus  ac  principis 
procurator  nonnullos  Manichaeorum  electos,  puellulam 
Margaritam  duodecim  annos  nondum  natam  sacramque 
uirginem  Eusebiam  in  custodiam  conici  iussit :  qui  in 
ecclesiam  ducti,  episcopis  inter  quos  sedebat  Augustinus, 
llagitia  sua  coacti  confessi  sunt  :  Margarita  prior  se  uitiatam 
esse  agnouit  et  Eusebia  ab  eadem  conuicta,  eiusdem  criminis 
sese  insimulauit. 

Fere  eadem  in  quaestione,  iussu  Leonis,  mense  nouembri 
a.  443  Romae  habita  detecta  sunt2. 

De  sacris  (Manichaeorum)...  quod  inquisitionis  nostrae  Dominus 
manifestare  uoluit  non  tacemus...  Residentibus  itaque  mecum  epi- 
scopis  ac  presbyteris  ac  in  eiusdem  consessum  Christianis  uiris  ac 
nobilibus  congre^atis,  Electos  et  Electas  eorum  iussimus  praesentari. 
Qui  cum  de  perversitate  dogmatis  sui  et  de  festiuitatum  suarum 
consuetudine  multa  reserassent  illud  quoque  scelus,  quod  eloqui 
verecundum  est,  prodiderunt...,  aderant  enim  omnes  personae  per 

1.  Gesta  lohannis  melitoniana  (P.  G.  5,  1239-12i2). 

2.  Sermo  XVI  (P.L  oi,  178). —  Cf.  «  Hoc  tempore  (Maximo  II  et  Palerioa.443) 
plurimos  Manichaeos  intra  urbem  latere  diligentiae  papaeLeonisinnotuit,qui  eos 
de  secretis  suis  erutos  et  oculis  totius  ecclesiae  publicatos  omnes  dogmatis  sui 
turpitudmes  et  damuare  lecit  et  prodere  incensis  eorum  codicibus,  quorum 
magnae  moles  fuerant  interceptae.  Quae  cura  uiro  sancto  diuinitus,  ut  appaiuif, 
inspirata  non  solum  Romanae  urbi,  sed  etiam  uniuerso  orbi  plurimum  profuit, 
siquidem  confessionibus  in  urbe  captoium  qui  doctores  eorum,  qui  episcopi 
quive  presbyteri  in  quibus  prouinciis  uel  ciuitatibus  degerent,  patefactum  sit.  « 
(Prosperi  Chron.  M.  S.  Chron.  Minora,  I.  479.) 

quas  infandum  facinus  fuerat  perpetratum,  puella  scilicet  ut  multum 
decennis  et  duae  mulieres  quae  ipsam  nutrierant  et  huic  sceleri 
praepararanf.  Praesto  erat  etiam  aiJolescentulus  uitiator  puellae  et 
episcopus  ipsorum  detestandi  criminis  ordinator.  Horum  omnium  par 
fuit  et  una  confessio...  Illud  quoque,  vos  dilectissimi,  obsecrans 
moneo,  ut  si  cui  vestrum  innotuerit  ubi  habitent,  ubi  doceant,  quos 
frequentent,  et  in  quorum  societate  requiescant,  nostrae  sollicitudin 
fideliter  indicetis. 

Idem  sapit  Valentiniani  tertii  constitutio  quam  post 
leonianam  quaestionem  redactam  esse  constat1  : 

Manichaeos  loquimur...  Quae  enim  et  quam  dictu  audituque 
obscena  in  judicio  beatissimi  papae  Leonis,  coram  senatu  amplissimo, 
manifesta  ipsorum  confessione  patefacta  sunt?  Adeo  ut  eorum  quoque 
qui  diceretur  episcopus  et  voce  propria  proderet  et  omnia  scelerum 
suorum  scelera  perscriberet...  Quod  notitiam  nostram  latere  non 
potuit...:  ubicumque  terrarum  quisquam  Manichaeorum  fuerit 
deprehensus,  poenas  quas  in  sacrilego  iura  sanxerunt,  auctoritate 
publicae  seueritatis  excipiat...,  dignitate  militiae  et  urbium  habita- 
lione  privandos... ;  successiones  nec  capiant  nec  relinquant  :  neque 
enim  aliquid  nimium  in  eos  uidetur  posse  decerni,  quorum  incesta 
peruersitas  religionis  nomine  iupanaribus  quoqueignota  uel  pudenda 
committit. 

Quantum  moribus  et  ideo  bono  communi  Manichaeismus 
pugnaret,  quod  iam  Vrsi  quaestio  indicarat,  id  igitur  clare 
patefecit  leoniana  quaestio;  eamdem  ob  causam  quoque, 
neque  tantum  catholica  fide  pulsi  et  Romae  et  in  prouinciis 
Leo  romanique  post  eum  ordinati  episcopi  in  eos  saeuierunt. 
Romana  Manichaeorum  ecclesia  florebat  inter  omnes. 
A.ugustinus  cum  Romam  uenit  a.  383  eam  uigere  docet2; 
auctoritate  tanta  eadem  pollebat  ut  nominatim  Valentinia- 
nus  uexandam  denuntiaret  a.  389 3 :  cum  ea  iungebantur  et 
Mattarii  quorum  antistes  Gonstantius  romanum  monaste- 
rium  quoddam  —  ubi  situm  non  constat  —  instituerat  et 
Tertullianistae  qui   ccemeterium   Processi    et    Martiniani, 

1.  P.  L.  54,  622. 

2.  «  Et  iungebar  tunc  Romae  falsis  illis  atque  fallentibus  sanctis.  s>  (Augus- 
ti   us,  Confessiones,  V,  10.  -  P.  L.  32,  714). 

3    Cod.  Theod.  XVI,  v,  18  (Haenel,  1533). 

Octauiana  et  Hesperio  Arbogastum  suadentibus  (392-394) 
occupauerant1  et  fortasse  Nouatiani  ei  qui,  ut  testatur 
pbilocalianum  feriale,  Siluani  reliquias  rapuerant2.  Quod  si 
Tbeodosius  uictor  Catholicis  potestatem  restituit,  minus  ut 
uidetur  credendum  est  Manichaeorum  auctoritatem  iam 
tum  infractam  esse  :  lex  enim  a.  425  edicta  iubet  Romam 
eorum  praesentia  purificari3;  Carthagine  capta  a.  439, 
nonnulli  sine  dubio  Genserieum  fugientes  Romam  uenerunt. 
Cum  igitur  Romae  potissimum  ualerent,  ex  eo  intelligitur 
quantum,  iis  inuentis,  turbatus  sit  Leo  et  quam  diligen- 
ter  ut  opinor  in  eos  agere  studuerit.  Praeter  eum  autem 
quem  iam  attulimus,  textus  desunt  qui  romanam  a  Leone 
iussam  persecutionem  narrent. 

In  prouincias  haeretici  nonnulli  —  quales  Pascentius  — 
confugerant.  Leo  papa  principis  uere  uice  fungens  episcopos 
hortatiir  ut  eos  quaerant  et  inueniant.  Trigesimo  ianuarii 
die  a.  i44  ad  Italiae  suburbicariae  episcopos  epistulam 
miltit  in  qua  conuentus  romani  ita  meminit4. 

In  consortium  nos  nostrae  sollicitudinis  aduocanius  ut  uigilantia 
pastorali...  commissis  uobis  gregibusdili^enter  consulatis...  ne...  is. .. 
morbus...  per  uestras  se  dispergat  ecclesias...  Plurimos  impietatis 
Manichaeae  sequaces  et  doctores  in  Vrbe  inuestigatio  nostra  reperit, 
uipfilantia  diuulgauit,  auctoritas  et  censura  coercuit  :  quos  potuimus 
emendare  correximus;  et  ut  damnarent  Manichaeum  cum  praedica- 
tionibus  et  disciplinis  suis  publica  in  ecclesia  professione  et  manus 
suae  subscriptione  compulimus;  et  ita  de  uoragine  impietatis  suae 
confessos  poenilentiam  concedendo,  leuauimus.  Aliquanti  uero  qui 
ita  se  demerserant  ut  nullum  bis  auxiliantis  posset  remedium  subue- 
nire,subditis  legibus,  secundum  Christianorum  principum  constituta, 
ne  sanclum  gregem  sua  contagione  polluerent,  per  publicos  iudices 
perpetuo  sunt  exsilio  relegati.  Et  omnia  quae  tain  in  Scripturis 
quam  in  occultis  tradilionibus  suis  habent  profana  uel  turpia,  ut 
nosset  populus  quid  refugeret  aut  uitaref,  oculis  cbristianae  plebis 
certa  manifestatione  probauimus:  adeo  ut  ipse  qui  eorum  dicebatur 

t.  Praedestinatus,  86  (P.  L.  53,  616). 

2.  Liber  Pontificalis,  1,11. 

3  Cod.  Theod  XVI,  V,  6-2  (Haenel,  1"67). 

4.  Ej.Lstula  XV  (P.  L  54,639), 

episcopus,  a  nobis  tentus,  proderet  flagitiosa  in  suis  mysteriis  quae 
teneret.  » 


Eosdem  inquirere,  Leone  mortuo,  Romae  papae  romani 
pergunt  et  fortasse  in  prouinciis  episcopi  quasi  more  tradito. 
Statim  ut  res  compositae  sunt  tumultusque  sedati,  in  quibus 
Philotheus  Macedonianus  R.omam  aduenit  constructaque  est 
S.  Agathae  Suburranae  ecclesia  ariana  et  Manichaei  fractas 
et  afflictas  partes  fortasse  excitauerunt,  papae  haereticos 
acerrimo  bello  persequuntur.  Si  quid  Libro  Pontificali  cre- 
ditur,  temporibus  Gelasii  (492-49(3)  «  inuenti  sunt  Manichaei 
Vrbe  Roma  quos  exilio  deportari  praecepit  » j ;  idem  infra 
legitur2 : 

Post  haec  omnia  beatus  Symmachus  inuenit  Manichaeos  in  Vrbe 
Iloina  quorum  omnia  simulacra  uel  codices  ante  fores  basilicae 
Constantinianae  incendio  concremauit  et  eos  ipsos  exsilio  relegauit. 

Idem  denique  in  Hormisdae  notitia 3  : 

Inuenit  Manichaeos  quos  etiam  discussit  cum  examinatione  pla- 
garum  exsilio  deportauit. 

Quae  loca  aliis  nempe  scriptis  explicari  queunt  :  ex  gela- 
siana  enim  questione  nouimus  papam  communionem  sub 
utraque  specie  participari  iussisse,  cum  Manichaei  uino, 
tamquam  impuro,  abstinerent  :  quo  et  ipso  tempore, 
Iulianus  Pomoerius  eos  illudit  et  scribit  : 

Iam  de  uino  abstinendo  uel  percipiendo  quid  dicam,  unde 
S.  Apostolus  certam  fixit  regulam  dicens  :  Nolite  inebriari  uino 
in  quo  est  luxuria,  quasi  diceret  luxuriam  facit  et  nutrit  uini 
perceplio  nimia,  non  natura;  et  propterea  non  uti  uino,  sed  inebriari 
prohibet*. 

1.  Liber  Ponlificalis  I,  255. 

2.  Id.,  261. 

3.  Id.,  270. 

4.  P.  L.  59,  463. 

De  Hormisda  parum  liquet.  De  Symmacho  autem  suspi- 
cari  licet,  ex  eo  ortam  esse  quaestionem  ab  illo  iussam, 
quod  eumdem  manichaeum  esse  Anastasius  imperator 
argueret  (apr.  503).  Hoc  quidem  certius  nouimus,  anno  510, 
Ostrogothorum  magistratus,  quibus  saepius  familiariter 
usus  est  papa,  haereticos  occultos  inquirere  coepisse. 
Tumultu  laurentiano —  cuius  num  et  quatenus  participes 
fuerint  minime  liquet  —  octauum  iam  annum  sedato,  Boe- 
tius  enim  Manichaeos  aliquid  noui  molientes  denuntiat ;  a 
Theodorico  iussus  Vrbis  praefectus  Argolicus  haereticos 
conquirit  et  inter  eos  amplissimos  uiros,  Basilium  nempe 
senatorem  et  Praetextatum  inuenit.  Qua  de  re  certior  factus 
Theodoricus  sex  legatos  eligit  qui  omnia  obscuriora  pate- 
faciant :  tum  autem  omnes  fugere,  Praetextatus  prouincias 
petere,  Basilius  uero  postquam  deprehenditur  puniri1. 

Altera  igitur  persecutionis  aetate,  dum  in  Manichaeos 
episcopis  romanoque  papa  iubentibus  saeuiebatur,  com- 
muni  simul  ciuitatis  bono  et  ecclesiae  utilitati  consulebatur. 
Geterum  animaduertendum  est,  ut  in  prouinciis  latinis,  ita 
et  apud  Graecos  et  apud  Persas  res  sese  habuisse  :  Hypatius 
comes  Orientis  Secundini  tilius,  lustini  iussu,  Manichaeos 
exsilio  relegauit  et  Gabades  episcopum  eorum  Indagarum 


1.  Ar^olico  V.  I.  P.  I.  Theodoricus  Rex  (510-511).  «  Versari  non  licet  in 
magicis  artibus  temporibus  Ghristianis.  Magnitudinis  itaque  tuae  relatione  c<>m- 
perimus  Basiliiun  atque  Praetextatum,artis  sinistrae  iam  diu  contagione  polluh  s, 
iu  accusationem  tui  examinis  personarum   intentione  deductos...  Decernimus 

ut,  quinque  setiato:  ibus,  id  est  magnificis  et  patriciis  uiris  Symmacho  Decio 
Volusiano  atque  Caeliar.o  nec  non  illustri  uiro  Maximiano,  hanc  causam  legitima 
examinatione  pensetis.  Kt  per  omnia  iuris  dictione  custodito,  si  crimen  quod 
intenditur  fuerit  comprobatum,  ipsarum  (juoque  Legum  districtl  ne  plectatur,  ut 
rei  abditi  atque  s^creti  per  hoc  uindictae  £<mius  a  culpis  talibus  arcenniur  quos  ad 
leges  trahere  non  potest  incerta  notitia.  De  qua  re  illustri  uiro  comiti  Arigerno 
praecepta  direximus  ut  omnium  uiolenta  defensione  summota,  si  se  occuluut,  ad 
iudicium  protrahat  irnpetitos  et  vobiscum  in  h.ic  causa  residens  nec  opprimi 
taciat  innoxios  nec  leges  sinat  euadere  criminosos.  »  (Var.  IV,  22.  —  M.  G., 
p.  123-124.) 

ArigernoV.I.ComitiTheodoricnsRex...  «Praefectus  igitururhis  sua  nobisrela- 
tione  declaravit  Dasilium  atque  Praetextatum  maiiicis  artibus  inuolutos  irnpeti 
accusationemultorum...  Eos  tepraecipimus  uhicumque  repertos  ad  iudicium  quin- 
queuirale  ducere...,  ut  violenta  omnium  defensione  sumrnota  hanc  causam  discuti 
facias  legibus  et  finiri...  »  (M.  G.,  p.  124.  —  Var.  IV,  '23.) 

permultosque  morte  affici  iussit :  quae  res  cum  coniectura 
quam  proposuimus,  utuidetur,  apte  consentit.  —  Hoc  quoque 
est  observandum,  ineunte  saeculo  quinto  primum  testimonia 
de  Mithrae,  Isis,  Cybelae  religionibus  deficere,  dum  eodem 
fere  tempore  altera  de  Manichaeismo  apparent :  ex  qua 
rerum  concursione  nonne  colligi  potest  eosdem  fere  a 
Mithriacismo  ad  Manichaeismum  transiisse?  Leonis  ternpo- 
ribus,  die  dominica,  Sol  inuictus  colebatur1,  non  Ghristus; 
in  Nerei  et  Achillei  gestis,  Ghristus  ueluti  deus  Sol  depin- 
gitur2  et  anonymus  auctor  Basilidis  gestorum  eos  insectatur 
qui  affirmant  «  solem  esse  creatorem  omnium  rerum  quia 
uidetur  totum  lustrasse  orbem  »3;  aeque  ac  Mithrae  cultores, 
Manichaei  deum  Solem  quasi  Ghristus  esset  colunt,  et  die 
dominica  ieiunum  seruant4.  « Paganismus »  autem,  et 
«  naturalismus  »  in  eo  insitus,  ut  in  pagis  ita  in  urbibus 
etiam  tum  uiget,  saeculo  quinto  :  uiri  amplissimi,  quales 
Seuerianus,  Agapius,  Asclepiades  pagani  Romae  adhuc 
exstant  et  Lupercalia,  Gelasio  papa,  celebrantur  adhuc5. 
Quos  christiana  religio  monebat  ut  domitas  libidines 
haberent,  ii  fortasse  cultus  ex  Asia  transuectos  secuti,  ad 
Mithriacismum  primum,  deinde,  uigente  ecclesia  romana 
et  principibus  christianis  prouidentibus,  ad  Manichaeismum 
transgressi  sunt,  speciosum  nempe  ac  uere  mendacem 
christianismum. 

1.  Sermo  XXII,  6  (P.  L.  54,  198). 

2.  «Omni  hora  habes  tecum  iuuenem  pulcherrimum  Christum  Dei  omnipo- 
tentis  filium,  diadematum  decore  auricomum,  splendidum  et  fulgentem 
corusco  caeli  polius  micantem  lumine.  Nam  cum  sol  eius  seruus  prohetur  et 
famulus,  quanta  potest  esse  pulchritudo  domini,  cum  tanta  pulchritudo  sit 
seruj.  »  (Acla  Sanctorum    12  mai,  8,  \  8.) 

3.  Acta  Sanctorum,  12  juin  509,  §  6. —  De  cultu  Solis  apud  Christianos, 
cf.  Maxim.  Taurin.  Hom.  101  (P.  L.  57,  488)  et  Le  Blant:  Les  Commentaires  des 
Livres  saints  et  les  artistes  chreiiens  des  premiers  siecles,  IV.  (Memoires  de 
VAcademie  des  Inscriptions,  XXX VI,  2,  14  sq.) 

4.  Titlemont,  H.  E.  IV,  373. 

5.  Gelasii  Sermo  aduersus  Andromachum  Senatorem  (P.  L.  59,  110). 

QUOMODO    CATHOLICI    ADVERSUS    MANICHAEOS    PVGNAVERINT 
1°    LIBROS    SINCEROS   RVRSVS    EDENDO 

Manichaei  morbi  stirpem  radicitus  euellere  Catholici 
Romani  studuerunt  qui,  libris  lectismagis  quam  presbyteris 
auditis,  late  diffundebatur  :  quod  non  mirabitur  qui  secum 
eogitabit  quam  atrociter  haeretici  legibus  coercerentur.  Vnde 
factum  est  ut  libros  Catholici  proprie  curarent  parique  stu- 
dio  alios  legendos,  alios  prohibendos  notarent.  Testimonium 
enim  notissimum  —  damasianum  scilicet  concilium  —  ad 
nos  usque  peruenit,  cuius  anonymus  scriptor,  postquam  de 
Spiritu  Sancto  in  praefatiuncula  quadam  tractauit,  ita  pergit: 
«  nunc  uero  de  scripturis  diuinis  agendum  est  quid  uniuer- 
salis  ccclesia  catholica  recipiat  uel  quid  uetare  debeat;  »  et 
sequuntur  catalogi  cum  receptorum(canonicorum  scilicet,et 
synodorum,  et  Patrum),  tum  non  legendorum  librorum,seu 
qui,  haeretici,  omnino  prohibentur,  seu  qui  non  absolute 
uetantur. 

Antequam  autem  ea  diligentius  explicamus,  de  origine  et 
nalura  scripti  illius  nunc  est  dieendum '.  Cuius  licet  scriptura 
sincera  nondumcerto  restitutasit,  hoc  tamentutoasserendum 
est  concilium  Gothorum  temporibusfuisse  compositum.  Cum 
enim  concilium  Constantinopolitanum  (a.  383)  intersynodos 
cecumenicas  non  annumeretur,  ex  eo  conficitur  anonymuni 
ante  synodum  Constantinopoli  (a.553)  habitam  scripsisse  in 

1.  Cf.Thiel,  De  recipiendisetnonrecipiendislibris,  Br.uinshorg,l8()7,  in-8°.— 
Friedrich,  Ueber  </ie  Unaclitheit  der  Decretale  de  recipiendis et  non  recipiendis 

libris  des  P.  Gelasias  l,(Silzungsberichte...  Munchen.  lust.  phil.  Klasse,  1888, 
1.  54- 86).  —  Textum  leges  apud  Thiel,  Epistalae  Romaiiorum  Pontificum 
(jenuinae  (Braunsbcrgae,  1808),  I,  454,  et  apud  Migne,  P.  L.  59,  165-1H6. 

qua  id  secundum  concilium  generale  a  romano  pontifice  est 
receptum.  Ex  altera  autem  parte,  cum  inter  haereticos 
damnatos  notetur  Acacius,  cum  autem  acacianum  schisma 
a.  519  finem  habuerit,  credere  est  ante  hunc  annum, 
cum  maxime  Acacio  inuideretur,  eiusdem  anonymum 
meminisse. 

Eius  autem  mentione  hoc  certius  factum  est  scriptum 
nostrum  post  annum  482  fuisse  compositum,  postquam 
ex  Henotico  acacianum  schisma  ortum  est.  —  Ex  eo  quod 
de  Sedulii  Carmine  paschali  a  495  edito1  dicitur,  conti- 
citur  uerisimiliter  concilium  temporibus  Gelasii  aut  Symma- 
chi  aut  Hormisdae  esse  assignandum.  —  Geterum  inter 
auctores  illos  permultos  in  concilio  allatos,  unum  frustra 
quaeres  qui,  illa  aetate  peracta,  vixerit:  liber  enim  qui,  in 
concilio,  «de  inuentione  capitis  Iohannis  Baptistae»  inscri- 
bitur,  idem  sine  dubio  non  est  atque  uersio  adhuc  seruata 
quae  Marcellini  Gomitis  Ghronico  utitur. 

Quae  autem  cognatio  inter  damasianum  concilium  et 
epistulam  illam  interest,  quam  Hormisdas  papa  Possessori 
africano  episcopo  interroganti  de  auctoritate  Fausti  Regiensis 
rescripsit  (520)?  Possessor  qui  Gonstantinopoli  tunc  mora- 
batur  Hormisdae  retulerat  «fratrum  (animos)  de  codice 
Fausti  cuiusdam,  natione  Galli,  Reginae  ciuitatis  episcopi, 
qui  de  diuersis  rebus  et  frequentius  de  gratia  dei  diserte 
uisus  est  disputare,  in  scandalum  (moueri) »,  et  ita 
pergebat : 

Quaeso  ut  (me)  consulentes  quid  de  praelati  auctoris  dictis  uideatur 
auctorilate  apostolicae  responsionis  agnoscant. 

Hormisdas  respondet :  «  neque  illum  recipi,  »  eiusque  scripta 
auctoritatem  canonicam  nullam  habere  quippe  quae  Patres  in  synodo 
nunquam  receperint,  ideoque  ea  «  ecclesiasticae  disciplinae  ambigui- 
tatem  (non)  posse  gignere  aut  religiosis  praeiudicium  comparare. 
Fixa  sunt  a  Patribus  quae  lideles  sectari  debeant  instituta  :  siue 
interpretatio   siue  praedicatio...,  si   cum  tide  recta  et  docirina  sua 

1.  P.  L.  59, 181-182. 

concordat,  admittitur,  si  discordat,  abolelur...  (Sed)  non  vitio  dari 
potest  nosse  quod  fugias;  atque  ideo  non  legentes  incongrua  in 
culpam  ueniunt,  sed  sequentes...  Non  improuide  ueneranda 
Patrum  sapientia  fideli  posteritati  quae  essent  catholica  dogmata 
definiit,  certa  librorum  etiam  ueterum  in  auctoritatem  reci- 
piendo,  sancto  Spiritu  instruente,  praefigois :  ne  opinioni  suae 
lector  indulgens,  non  quod  aedificationi  ecclesiasticae  conueniret  sed 
quod  uoluptas  sua  concepisset,  assereret.  Quid  ergo  calumnian- 
tibus  opus  erat  extra  constitutos  Ecclesiae  terminos  porrigere 
quaestiones  et  de  his  quae  habentur  dicta  quasi  dicta  non  sint 
mouere  certamina,  cum  christiana  fides  canonicis  libris  et  synoda- 
libus  praeceptis  et  Patrum  regularibus  constitutis  stabili  etinconcusso 
termino  limitetur1. 

Sententiam  protulit  Friedrich2  damasianum  concilium 
post  epistulam  Hormisdae  scriptam  esse  compositum  epistu- 
lamque  concilii  componendi  dedisse  ansas.  Hoc  enim  nemo 
in  dubio  ponet,  cum  papam  concilium  nullo  loco  memorasse, 
tum  scriptorem  concilii  anonymum  uerba  pontificalia  de 
trino  fidei  «  stabili  et  inconcusso  termino»,  (ccanonicis  libris 
(scilicet)  et  synodalibus  praeceptis  et  Patrum  regularibus 
constitutis  »  secutum,  ea  fuse  explicasse.  Animaduertendum 
est  etiam  anonymum  ex  Hormisda  ut  uidetur  manifeste 
pendere,  gesta  martyrum,  scriptaque  alia  similia,  in  ecclesia 
non  recepta,  a  priuatis  tamen  legi  posse  asserentem 
cum  iam  in  epistula  papa  dixisset : 

(Non)  improbatur  diligentia  per  multa  discurrens,  sed  animus  a 
ueritate  declinans...  Nec  uitio  dari  potest  nosse  quod  fugias,  atque 
ideo  non  legentes  incongrua  in  culpam  ueniunt,  sed  sequentes.  Quod 
si  ita  non  esset,  nunquam  doctor  ille  gentium  acquieuisset  nuntiare 
fidelibus  :  Omnia  probate,  quod  bonum  est  tenete. 

Friedrichianae  rationi,  etsi  acute  et  subtilius  excogitatae, 
vix  assentiri  me  fateor.  Quod  scriptum  et  quale,  nisi  dama- 
sianum    concilium    « de    explanatione    fidei    et    scripturis 

1.  P.  L.  63,  489-493.  -  Thiel,  916-926. 
2*  Loc.  cit. 

apocryphis  »  (Godex  Monacensis  14  469,  f.  145v)  habitum, 
significat  Hormisdas,  cum  «  Patrum  sapientiafm]...  catho- 
lica  dogmata  (definiisse),  certa  librorum  etiam  ueterum  in 
auctoritatem  recipienda...  praefigenftem]  »  commemorat? 
Cumde  libris  etiam  ueteribus  loquatur,  nonne  ex  eo  efficitur 
ut  libros  recentes  quoque  cogitet,  —  haudsecusac  canonicos 
libros  antiquos  et  Patrum  constituta  recentia  infra  affert, 
—  ideoque  catalogos  canonicorum  librorum  hic  non  signi- 
ficet? — Immo  Faustus  Regiensis  in  codice  Lucensi,  qui 
perantiquum  uidetur  prologum  praebere,  inter  scriptores 
haereticos  non  annumeratur1  :  num  Fausti  oblitus  esset 
anonymus,  qui  Hbrmisdae  litteras  legisset?  —  Quid,  quod 
concilium  damasianum  pontificalibus  uerbis  multa  quidem, 
hos  praesertim  librorum  legendorum  aut  non  legendorum 
catalogos  et  ecclesiarum  principum  indicem,  addit,  quae 
damasiani  scripti  uere  propria  sunt;  nonne  proprium 
anonymus  consilium  secutus  est?  —  In  hoc  denique  maxime 
attendendum  est,  neque  Hormisdam,  neque  ullum,  qui 
quidem  prudens  esset,  episcopum  romanum,  apocrypha 
scripta  commemorare  et  iisdem  uti  posse.  Gregorius  papa 
primus  concilio  damasiano  usus  est  neque  tamen  idem 
appellauit :  quis  enim  dubitabit  quin  ex  loco  isto  concilii, 
quo  Romana,  Alexandrina  et  Antiochena  ecclesiae  ordinan- 
tur,  pendeat,  dum  Eulogio  episcopo  alexandrino  scribit2 
eique  sedium  trium  principum  ordinem  profert? 

Libenter  igitur  crediderim  haud  secus  ac  Gregorium 
Hormisdam  sese  gessisse,  qui,  homo  prudens  et  cautus, 
qualis  in  controuersia  monachorum  Scytharum  apparet, 
cum   liber   quem   legit   unde    sit    ortus,   non   perspiciat, 

1.  P.  L.  59,  179.  Mox  autem  ab  aliquo  qui  Hormisdae  litteras  legerat,  additus 
est.  Donec  uersio  primigenia  huius  loci  tuto  non  erit  restituta,  nil  certi  asseri 
poterit. 

2.  Ep.  VII,  40.  (P.  L.  77, 899.)  c<  Itaque  cum  multi  sint  apostoli,  pro  ipso  tamen 
principatu,  sola  apostolorum  principis  sedes  in  auctoritate  conualuit,  quae  in 
tribus  locis  unius  est.  Ipse  enim  sublimauit  sedem  in  qua  etiam  quiescere  et 
praesentem  uitam  finire  dignatus  est.  Ipse  decorauit  sedem,  in  qua  euangelistam 
discipulum  misit.  Ipse  firmauit  sedem  in  qua  septern  annis,  quamuis  diseessurus, 
sedit.  » 

fraudem  aliquam  suspicatur  quam  apostolica  auctoritate 
tueri  non  vult.  Quem  fallit  Possessorem  ad  eum  confu- 
gisse,  tamquam  «  ad  capitis...  medicamentum  »,  cum 
«  de  sanitate  membrorum  »  ageretur  et  ita  eum  esse 
allocutum  : 

Qui...  maiorem  circa  subiectos  sollicitudinem  gerit  aut  a  quo 
magis  est  nutantis  fidei  stabilitas  exspectanda,  quam  ab  eius  sedis 
praeside  cuius  primus  a  Christo  rector  audiuit :  Tu  es  Petrus,  et 
super  hanc  petram  aedificabo  ecclesiam  meam? 

In  volumine  autem  quem  Hormisdas  ante  oculos 
habebat,  praefatitmculam  satis  insolitam  legebat  et  Damaso 
episcopo,  anno  38i  mortuo,  ascribebatur  liber  in  quo 
chalcedoniae  synodi  fiebat  mentio  :  quomodo  fraudem  non 
esset  suspicatus,  quomodo  cautius  non  sese  gessisset? 
Concilium  non  commemoraret,  etiam  si  nouisset,  erat 
necesse. 

Libri  enim  nostri  editio  primigenia  Damasi  nomen  prae 
se  ferebat  nomenque  illud,  ut  uidetur,  Hormisdas  legebat. 
Vetustissimus  codex  quo  Baiuzius  usus  est,  saeculo  octauo 
exaralus,  qui  post  puram  et  sinceram  quamdam  Dionysianae 
Collectionis  editionem  erat  compositus  in  Anastasium  papatn 
secundum  desinentem,  ea  refert  :  Tncipit  concilium  urbis 
Romae  sub  Damaso  papa  de  explanatione  fideiK  Cum  eo 
consentiunt  Codex  Vaticanus  Holstenii2,  Codex  Frinsin- 
gensis  S.  Emmerani3,  Codex  Veronensis  61  *.  Quod  quidem 
si  alii  mirantur  et  Gelasii  nomen  libro  inscriptum  esse 
malunt,  —  quomodo  de  Damaso  error  ille  irrepserit  Diony- 
siusque  Exiguus  gelasiani  concilii  non  meminerit,  minime 
curantes,  —  nos  saltem  nihil  est  cur  eorum  uiam  ingre- 
diamur  :  liber  hic  eiusdem  generis  est  atque  alii  quos  iam 
recensuimus,  eademque  aetate,  iisdem  temporum  inclina- 

1.  Thiel,  &6.  -  P.  L.  59,163-164. 

2.  Thiel,  40. 

3.  Mansi,  VIII,  15i. 

4.  Thiol,  47. 

tionibus  atque  illi  compositus  est.  Romanam  originem  sapit, 
romanas  disceptationes  significat  : 

Sancta...  romana  ecclesia...  euangelica  uoce  Domini  et  Saluatoris 
nostri  principatum  obtinuit  :  Tu  es  Petrus,  inquiens,  et  super  hanc 
petram  aedificabo  ecclesiam  meam...  et  tibi  dabo  claues  regni  caelo- 
rum...  Cui  data  est  etiam  societas  beatissimi  Pauli  apostoli,  uas 
electionis,  qui  non  diuerso,  sicut  haeretici  garriunt,  sed  uno, 
eodemque  die  gloriosam  mortem  cum  Petro  in  urbe  Roma  sub 
Gaesare  Nerone  agonizans  coronatus  est. 

Haec  uerba  «sicut  haeretici  garriunt »  tot  illas  uersiones  a 
Manichaeis  et  a  Gatholicis  rursus  editas  in  mentem  uocant1. 

Immo  inter  librum  illum  alterumque,  Apostolorum  scilicet 
Breuiarium,  —  cuius  originem  et  aetatem  infra  dicemus,  — 
affinitas  quaedam  uidetur  interesse.  Quo  in  altero  Petrum 
Paulumque  uno  eodemque  die  mortuos  esse  legis;  in 
eodem,  apostolorum  nomina  explicantur  :  «Simon  interpre- 
tatur  obediens,  Petrus  agnoscens,  »  etc.  Damasiani  autem 
concilii  de  septem  Spiritus  Sancti  donis  in  praefatiuncula 
anonymus  cum  Spiritu  septiformi2  Ghristum  multiformem 
comparat,  Ghristique  multa  nomina  sic  interpretatur  : 

Dominus  quia  spiritus,  uerbum  quia  deus,  pastor  quia  custos, 
uermis  quia  surrexit,  mors  quia  fortis,  uia  quia  rectus,  agnus  quia 

1.  Cf.  A.  Dufourcq,  Etude  sur  les  «  Gesta  martyrum  »  romains,  p.  323  sq. 

2.  Verbum  septiformis  occurrit  apud  Gelasium  (De  Duabus  natuvis,  X;  Thiel, 
541)  et  apud  Gregorium  Magnum  (Homil.  in  Ezechiel.  II,  h.  7.  §  7.  —  P.  L.  76  : 
1016) :  « Septem  gradus  ad  portam  ascenditur  quia  per  sancti  Spiritus  septi* 
formem  gratiam  aditus  nobis  uitae  caelestis  aperitur...  »  et  in  Sacramentario 
Gelasiano  (I,  44)  (Wilson,  p.  86-87):  «  Deinde  ab  Episcopo  datur  eis  Spiritus 
Septiformis.D  —  Triformiter  autem  occurrit  in  monarchiano  Matthaei  prologo, 
Triformis  in  Philastrio  legitur  (Haeres.  93.  —  P.  L.  12,  1205),  Multiformis  in 
Priscilliano  (Tract.  Paschae.  —  Schepps,  p.  58;  cf.  p.  103,  106)  et  in  Leone  (cf. 
supra).  Ambrosius  iam  dixit:  «Et  septem  lampades  ardentes  ante  thronum. — 
Quid  sint  septem  larnpades,  ipse  exponit,  cum  dicit :  Quae  sunt  scptem  spiritus 
dei.  Per  septem  spiritus  Dei  septem  dona  Spiritus  Sancti  debemus  intelligere 
quae  in  dominum  requieuisse  propheta  Esaias  (XI,  2)  manifestat  dicens: 
«  Requiescit  super  eum  spiritus  sapientiae  et  intellectus,  spiritus  consilii  et  forti- 
tudines,  spiritus  scientiae  et  pietatis  et  replebit  eum  spiritus  timoris  Domini... 
(ln  Apocalyps.  Expositio  :  De  Visione  secunda,  v.  5.  —  P.  L.  17,  796.) — De 
origine  et  significatione  huius  praefatiunculae  minus  liquet:  duas  res  tantum 
notemus.  Illis  fere  temporibus,  de  Spiritu  Sancto  disputatum  est  Romae,  testibus 
llilario  papa  adveisus  Philotheum  Macedonianum  pugnante  et  Monachis  Scythis. 

passus,  lapis  quia  structio  angularis,  magister  quia  ostensor  uitae, 
sol  quia  inluminator  mundi,  uerum  quia  pater,  uia  quia  sector..., 
samaritanus  quia  mediator...,  petra  quia  firmamentum,  flos  quia 
electus... 

Inter  utrumque  interpretandi  genus  hoc  interest  quod 
utrumque  doctissimum  auctorem  ostendere  uidetur;  in 
utroque  uidetur  anonymus,  ad  suam  apud  lectorem  aucto- 
ritatem  eiusdemque  fidem  augendam,  ut  illa  ex  Hieronymo 
hausisse,  ita  haec  excogitasse;  unde  fit  ut  cum  ex  altera 
parte  textus  ambo  eadem  gothica  aetate  sint  scripti, 
utriusque  scriptor,  ut  idem  non  sit,  ex  iisdem  saltem 
coetibus  sit  ortus. 

His  igitur  in  damasianis  canonibus  haud  immerito 
quaerere  studebimus  quos  libros  prohibendos,  quos 
legendos,  ut  Manichaeismus  euerteretur,  Romani  Gatholici 
putareiit.  In  altera  parte  concilii  legitur  notitia  librorum 
apocryphorum  qui  non  recipiuntur  :  quae  cum  scriptis 
satis  probatis,  tanquam  Hermae  Pastore,  et  aliis  haereti- 
corum  qualis  est  Tertullianus,  permulta  sane  continet 
Manichaeismum  aperte  sapientia,  «  actus  Andreae  scilicet, 
actus   Thomae,    actus  Petri,   Euangelium   Thomae,  libros 

—  Inter  praefatiunculam  nostram  etBreuiarium  fidei  (apud  Migne,  P.  L.  13,  653 
«  Errare  haereticos  haec  maxima  causa  facit  dum  aut  ignorant...)  aliqua  consue- 
tudointcrestcum  inutroquepennultae  w)minitm/brmaeenumerentur(P. L.  13,  6t>6 
Magnus...,  Charitas...,  dat  Vitam  .Eternam...,  pacem  dat...,illuminat...,  euange- 
lizat...,  virtus...,  fons...,  charitas...)  et  quaeque  forma  aliquo  loco  ex  Scripturis 
Sacris  excerpto  illustratur.  Cf.  «  Spiritus  sapientiae  Christus  dei  virtus  et  dei 
sapientia;  spiritus  intellectus  :  intellectum  dabo  tibi...  »  Breuiarium  autem  fidei 
temporibus  Gothorum,  ut  uidetur,  est  scriptum  :  quod  nouerat  anonymus  noster. 
lluic  fortasse  aetati  tribuenda  sunt  carmina  quae  Orientio  sunt  ascripta,  De 
Epitlietis  Saluatoris  Nostri  et  Explanatio  nominum  Domini  (P.  L.  6l,  1000, 
1003).  Praefatiunculam  nostram  in  mentem  reuocant : 

Ianua  quod  residet  caelo  secretaque  pandat 
Virgo  incorruptae  matris  cui  partus  origo  est... 

Et  leo  rex  hic  est  regum,  rex  ille  ierarum 
Dicitur  et  virtus... 

Unde  auem  dictu^  est  Sapientia  ?  regula  vitae  est. 

Quo  modo  sit  Verbum?  Patrio  quia  ftuxit  ab  ore... 

Unde  bonus  Pastor?  Maculam  quod  ouibus  obstat.. . 

Flos  quia  confessores  (?)  martyres  ipse  coronat... 

In  Orationibus  (v.  2)  occurrit  verbum   quadriformis.  —  Cf.  quoque  aliquot 
versus  ex  Epithetis  Saluatoris  Nostri  exccrptos. 

omnes  quos  fecit  Leucius  filius  diaboli...,  Euangelium  quod 
falsauit  Lucianus,  librum  qui  appellatur  Fundamentum, 
librum  qui  appellatur  Thesaurus...,  librum  qui  appellatur 
Poenitentia  Iamnae  et  Membrae,  librum  qui  appellatur  Sors 
Apostolorum,  »  cetera  eiusmodi.  Catholici  autem,  eo  non 
contenti,  quotiens  poterant,  libros  illos  igne  concremabant, 
Leonis  exemplo  semper  freti.  Hic  enim  Turibio  scribebat1 : 

Apocryphae...  scripturae...  non  solum  interdicendae,  sed  etiam 
penitus  auferendae  sunt  atque  ignibus  concremandae. 

Pari  modo,  si  quid  Libro  Pontificali  credendum,  Gela- 
sius  papa  «  (eorum)  codices  ante  fores  basilicae  sanctae 
Mariae  incendio  concremauit »  2;  Symmachus  haud  aliter 
atque  Gelasius  sese  gessit : 

Invenit  Manichaeos...  quorum...  codices  ante  fores  basilicae 
Gonstantinianae  incendio  concremauit3. 

Hormisdas  denique  «  (Manichaeorum)  codices  ante  fores 
basilicae  Gonstantinianae  incendio  concremauit  » 4. 

Catholici  autem  prudentioris  et  acutioVis  ingenii  erant 
quam  ut  libris  manichaeis  combustis  et  prohibitis  con- 
tenti  essent :  dum  fidelibus  haereticos  libros  ita  subduce- 
bant  uel  subripiebant,  canonicos  rursus  edebant :  a  Leone 
papa  usque  ad  Hormisdam,  Gothorum  fere  temporibus, 
credere  est  catholicos  opus  ingens  esse  aggressos  librosque 
suos  emendandos  et  reuisendos  suscepisse.  Cum  enim  haere- 
tici,  quoniam  libri  ab  amanuensibus  rescripti  in  publicum 
prodirent,  eos  ut  libet  retractare  possent  eosque  reuera 
retractarent,  hoc  attendens,  Leo  scripserat : 

Apostolicas  paginas  quaedam  auferendo,  quaedam  inserendo, 
uiolauerant  Manichaei 3. 

1.  P.  L.  54,  687. 

2.  Liber  Ponlificalis  I,  255. 

3.  Jd.,261. 

4.  Id,,  270. 

5.  Sermo  IV  in  Epiphania(P.  L.54,  248). 

Marciano  imperatori  scripserat  quoque1 : 

Quia  uero  quorumdam  haereticorum  uersuta  nequitia  ad  contur- 
bandam  nostrorum  simplicitatem,  epistolam  meam,  quam  ad  beatae 
memoriae  Flauianum  dedi,  falsasse  perhibentur,  ut,  commutatis 
quibusdam  uerbis  uel  syllabis,  receptorem  me  Nestoriani  erroris 
assereret,  si  quid  in  dictis  sanctorum  Patrum  inuenitur  quod  non 
conuenit  sanctis  epistolis  aut  definitioni  synodi  Chalcedonensis, 
apparet  iliud  ab  haereticis  fraudatum  esse. 

Turibio  denique  dicebat : 

Istud  ueracium  testium  relatione  comperimus  et  multos  corruptis- 
simos  eorum  codices  qui  canonici  titularentur  invenimus.  Quomodo 
enim  decipere  simplices  possent  nisi  uenenata  pocula  quodam 
melle  praelinirent?  Gurandum  est  ergo...  ut  falsati  codices  et  a 
sincera  ueritate  discordes  in  nullo  usu  lectionis  habeantur...  Si  quis 
episcoporum  uel  apocrypha  haberi  per  domus  non  prohibuerit,  ue 
sub  canonicarum  nomine  eos  codices  in  ecclesia  permiserit  legi, 
haereticum  se  nouerit  judicandum  ;  quoniam  qui  alios  ab  errore 
non  reuOcat  se  ipsum  errare  demonstrat2. 

Eadem  fere,  temporibus  Gelasii,  Catholici  sentiebant. 
Trifolius  Fausto  scribit3  : 

Semper  haeretici  male  interpretando  dicta  patrum  haereses  suas 
confirmare  conantur,  sicut  dicit  S.  Cyrillus  episcopus  Alexandrinus 
ad  Ioannem  Antiochenum... ;  epistolam  opinatissimi  patris  nostri 
Alhanasii  ad  beatum  Epictetum  destinatam,  recte  habentem,  corrum- 
pentes  quidam  ediderunt,  ut  per  hoc  plurimi  nocerentur4. 

Medio  igitur  saeculo  quinto  eodemque  exeunte  libro- 
rum  suorum  et  maxime  canonicorum  integritatem  catho- 
licos  curasse  his  quae  attulimus  testimoniis  comprobatum 


1 .  Ep.  75,  apud  Trifolium  (P.  L.  63,  536). 

2.  P.  L.  54,  687. 

3.  P.  L.  63,  536. 

4.  Andreas  quidam  «falsauit »  quoque  litteras  Gregorii  papae  prirni  (P.  L.  77, 
1212- 1*213.  Epistola  Grego:ii  ad  Eusebium  Thessaloriicensem  episeopuin). 

est.  Nonne,  iisdem  temporibus,  librorum  cc  uersiones  » 
sinceras  a  Gatholicis  editas  esse  suspicari  licet,  quas  catho- 
licam  iidem  fouentes  fideles  tuto  legere  possent? 

Declarat,  ut  mea  fert  sententia,  concilium  damasianum 
quod  non  tantum  scripta  prohibita,  uerum  etiam  scripta 
lcgenda  designat,  quorum  duplex  est  series.  In  priore 
«  tractatus  omnium  patrum  orthodoxorum  qui  in  nullo  a 
sanctae  Ecclesiae  romanae  consortio  deuiarunt  nec  ab  eius 
fide  uel  praedicatione  seiuncti  sunt »  singillatim  plerique 
recensentur,  Gypriani  et  Gregorii  et  Basilii,  lohannis 
Gonstantinopolitani,  Theophili  Alexandrini,  Hilari  Picta- 
uensis,  Ambrosii  Mediolanensis,  Augustini,  Hieronymi, 
Prosperi,  Leonis.  Inter  eos  qui,  ea  aetate,  codicibus  nouis 
mandati,  rursus  sint  editi,  nescimus :  speremus  autem  fore 
ut  docti  in  codicibus  illorum  librorum  ordine  distributis 
indicium  deprehendant  quod  Gothorum  tempus  et  mani- 
chaeum  periculum  declaret1. 

Immo  libenter  crediderim,  eadem  Gothorum  aetate, 
instante  manichaeo  morbo,  librorum  canonicorum,  nisi  certo 
Veteris,  Noui  certe  Testamenti  editionem  nouam  quoque 
esse  editam,  cuius  codices  huc  usque  seruati  textum  Vulga- 
tam  nuncupatum  nonnunquam  praeberent.  Hoc  enim  nunc 
constat  inter  omnes  Noui  Testamenti  latina  uerba  post 
beatum  Hieronymum  mortuum  aliquando  esse  rescripta  : 
nam  loca  ex  sacris  Scripturis  excerpta  quae  Hieronymus 
libris    suis    inseruit    non    eadem    sunt    quae    in  Vulgata 

1.  Ignatii  epistula  ad  Trallos  Simonem  diaboll  filium  appellat  (Grabe  :  Spic. 
Patrum.  I,  305) :  id  cognomen  Leucii  in  damasiano  textu  mentionem  in  mentem 
reuocat  et  cum  Gothorum  aetate  cotigruit.  —  Hermiani  Pastoris  (quem  tum 
Homae  legi  concilium  testatur)  recensiones  latinas  duas  nouimus,  cuius  prior, 
Vulgata  dicta,  ab  Hilgenfeldio  nuper  est  edita;  altera  Palatina  dewominata,  a 
Dresselio.  In  Mandatis  et  Similitudinibus  Vulgata  palatinam  recensionem 
exscribit  eamque  secundum  graecum  exemplar  emendat;  in  Visionibus  contra, 
Vulgala  ex  Palatina  non  pendet.  Ex  altera  parte,  graecum  Vulgata  fidelius  quam 
Palatina  perscribit,  in  qua  pro  a\  Iiti6u[x.iai  <x\  rcov/jpa\  legitur  concupiscentiae 
iniquitatis  et,  eodem  modo,  cogitatio  prudentiae,  opus  bonitatis  et  ayyeXo? :  in 
Vulgata  contra,  angelus  reperitur.  (Bericht  uber  die  laleinischen  Bibeliiber- 
setzungen,  von  Dr.  P.  Corssen.—  Iahresberichl...  Bursian,  1899,  le»  Heft, 
Band  CI,  p.  79.) 

legimus4.  Deinde  Senator  testatur  Hieronymum  petrinas 
epistulas,  inter  eas  quae  «  catholicae  »  dictae  sunt,  primas 
ordinasse  :  qui  ordo,  si  qua  fides  Paulo  Corssen  habenda  est, 
in  codice  Vulgatae  nullo,  asseruatur2.  Hieronymus  denique 
epistulam  ad  Hebraeos,  utpote  quae  a  sancto  Paulo  non  sit 
scripta,  inter  canonicas  non  recipit,  cum  codices  procemium 
pseudo-hieronymianum  referant,  cuius  auctor  ita  sentit : 

Si  propterea  Pauli  non  erit,  quia  eius  non  habet  nomen,  ergo  nec 
alicuius  erit  quia  nullius  nomine  titulatur.  Quod  si  inconueniens 
absurdumque  est,  ipsius  magis  esse  credenda  est,  quae  tanto  doc- 
trinae  suae  fulget  eloquio3. 

Quantum  autern  Catholicorum  interesset  incorruptam 
Sacrarum  Scripturarum  editionem  in  promptu  habere,  ex 
iis  quae  supra  exposui  et  explicaui  facile  colligitur  —  si 
modo  eos  aduersus  Manichaeos  pugnasse  eorumque  codices 
adulterinos  timuisse  mecum  credis.  Ceterum  in  hoc  quoque 
attendere  digneris,  epistularum  pauliniarum,  si  quid  aucto- 
ritati  Cassiodori  tribuitur^  exstitisse  uersionem,  cuius  in 
adnotationibus  «  Pelegiani  erroris  venena...  (essent)  semi- 
nata »  :  Pelagiani  igitur  suam  Scripturarum  editionem 
curauerant.  Manichaeos  autem  ipsos  eamdem  uiam  esse 
secutos  Leo  papa  primus  aperte  declarat  cum  Turibio  scribit : 

Multos  corrvptissimos  eorvm  codices  qui  canonici  titularentur 
inuenimus...  Unde  si  quis  episcoporum...  sub  canonicorvm  nomine 

1.  «  Ich  habe  Ep.  ad  Gal.  p.  35,  die  Vermutung  ausgesprochen,  dass  das  N.  T. 
nach  Hieronymu»  eine  Rezension  erfahren  habe.  Ich  hatte  daliir  auch  das 
Argument  angefuhrt,  dass  der  Bibeltext  in  den  Kommentaren  des  Hieronymus 
von  der  Vulgata  vielfach  abweiche.  Dies  Argument  ist,  was  ich  damals  nicht  wus- 
ste,  keineswegs  neu...  Der  mehrfach  erhobene  Einwand,  es  sei  uberhaupt  nicht 
denkbar,  dass  nach  Hier.  von  irgend  jemand  eine  Revision  des  Textes  unter- 
nommen  sei,  beruht  auf  einer  Verkennung  der  Thatsachen.  »  (Dr.  P.  Corssen. 
Bericht  iiber  die  lateinischen  Bibelubersetzungen,  in  Iahresbericht...  Bursian, 
1899,  les  Heft.,  Baud  GI,  p.  57-58).  —  Loca  ex  Ueteri  Testamento  excerpta 
(Psalterio  et  Iob  sepositis)  quae  in  Hieronymi  homiliis,  a  D.  Germano  Morin 
nuper  restitutis,  citata  sunt,  ea  a  uerbis  Uuli>atae  multum  distant  (cf.  Samuel 
Berger,  Bulletin  Critique,  25  septembre  1897,  p.  513).  Uetusne  Testamentum 
quoque,  manichaea  aetate,  reuisum  fuisset? 

2.  Gorssen,  loc.  cit.,  et  Iahrb.  f.  prot.  Theol.,  1883,  622...  Cf.  infra. 

3.  Cod.  Paris.  250,  f°  68v. 

4.  De  Instit.  Dinin.  Htt.,  12  (P.  L.  70,  1123). 

eos  codices  in  Ecclesia  permiserit  legi  qui  Priscilliani  advlterina 
sunt  emendatione  vitiati,  haereticum  se  nouerit  iudicandum... 
(P.  L.  54,  687,  688.) 

Quae  cum  ita  sint,  cum  manichaeam  quoque  utriusque 
Testamenti  editionem  re  uera  exstitisse  compertum  habea- 
mus,  nihil  est  causae  cur  miremur  quod  Catholici,  versionem 
suam  sinceram  edere  et  ipsi  studuerint.  Iam  peritissimus 
auctor1,  dum  hispanicos  codices  inspicit,  in  aliquam 
Testamentorum  uersionem  catholicam  incidere  sibi  uisus 
est,  quam  Peregrinus  quidam  —  fortasse  Bachiarius  —  ad 
Priscillianistarum  seu  Manichaeorum  editiones  refellendas 
edidisset  in  lucem;  nonne  credendum  est  in  Italia  Catho- 
licos  eodem  timore  perculsos,  eo  exemplo  usos  esse  et 
uerba  ea  scripsisse  quae  a  uere  hieronymianis  distant?  Cur 
Itali  Romanique  Catholici  quos  de  Manichaeis  sollicitos  esse 
comperimus,  non  idem  atque  Catholici  Hispani  fecissent? 

Coniectura  nostra,  ut  uidetur,  rebus  tribus  confirmatur. 
Primum  enim  in  prologo2  qui  epistulis  Paulinianis  prae- 
figitur,  nonnulla  animadverteris  quae  cum  pugna  adversus 
Manichaeos  aptissime  congruunt:  nam  prologus  ille  est 
in  quo  Epistula  ad  Hebraeos  S.  Paulo  adscribitur: 

Quoniam  apud  Hebraeorum  ecclesias  quasi  destructor  legis 
falsa  suspitione  habebatur,  uoluit  tacito  nomine  de  figuris  legis 
et  ueritate  Christi  reddere  rationem  ne  odium  nominis,  fronte 
praelati,  utilitatem  excluderet  lectionis. 

1.  Samuel  Berger,  La  Vulgate  pendant  les  premiers  siecles  du  Moyen-Age, 
p.  27-28:  Noterque«le  nom  de  1'eveque  d'Avila...  figure  en  une  place  d'honneur 
dans  toutes  ces  Bibles...;  dans  tous  les  manuscrits  du  groupe  le  plus  important, 
nous  avons  rencontre  les  canons  des  epitres  de  saint  Paul  qui  portent  le  nom  de 
Prii-cillien  ». 

2.  Vide  infra  ad  calcem,  p.  110.  De  Codice  Parisino  250,  cf.  Samuel  Berger, 
Histoire  dela  Vulgate,  p.  243,  et  H.  A.  Scrivener,  A  plain  lntroduction  lo  the 
criticism  of  the  N.  7\,  p.  74.  —  Alterum  Paulinianum  prologum  apud  Tommasium 
Cardinalem,  ex  codice  Orat.  B.  7,  excerptum  reperies  (ed.  Vezzosi,  I,  382)  qui 
aetatem  gothicam  quoque  sapit:  in  eo,  sicuti  in  damasiano  concilio,  «eodem 
die  quo  et  Petrus»  Paulus  occisus  esse  dicitur;  eius  sepultura  in  uia  Ostiensi 
memoratur;  Neronem  beati  Pauli  necnon  fuisse  amicum  anonyrnus  fingit, 
utpote  «  a  Nerone  dimissi  ut  Euangelium  Christi  in  Occidentis  quoque  partibus 
praedicaret ».  » 

Immo  (( praefator »  anonymus  diligentissime  ostendit, 
quanta  ueneratione  Testamentum  Vetus  colat,  —  quod  Mani- 
chaei  insectabantur,  —  siquidem  cum  prophetis  antiquis, 
qui  Moysis  legem  sunt  interpretati,  comparat  Paulum,  qui 
Euangelium  similiter  interpretatus  est : 

Deinde  quaeritur  cur  non  amplius  quam  decem  epistolas  ad  eccle- 
sias  scripserit.  Decem  enim  sunt  cum  illa  quae  dicitur  ad  hebraeos 
(nam  reliquae  quattuor  ad  discipulos  specialiter  sunt  porrectae)  ut 
ostenderet  novvm  non  discrepare  a  Veteri  Testamento  et  se  contra 
legem  non  facere  Moysi :  ad  numerum  primorum  decalogi  manda- 
torum  suas  epistolas  ordinauit  et  quot  ille  praeceptis  a  Pharaone 
instituit  liberatos,  totidem  hic  epistolas  a  diaboli  et  idolatriae  serui- 
tute  aedocet  adquisitos.  Nam  et  duas  tabulas  lapideas  duorum 
Testamentoium  figuram  habuisse  uiri  eruditissimi  tradiderunt. 

Quis  dubitabit  quin  locus  ille  Manichaeos  petat,  qui 
Testamentum  Uetus,  quasi  Nouo  discreparet,  reiciebant1? 
—  Hoc  denique  in  prologo  nostro  maxime  notandum  est, 
in  Pelagianos  quoque,  qui  ut  iam  est  dictum  teste  Cassiodoro 
versionem  suam  ediderant,  praefatorem  esse  inuectum  his 
uerbis  : 

...  Tam  rudes  erant  ut  non  intelligerent  Dei  se  gratia  et  non  suis 
meritis  esse  saluatos. 

Quid,  quod  monarchianos  —  uel  fortasse  manichaeos  — 
prologos  sequitur2  dum  ordinis  epistularum,  quem  exhibet, 
ita  rationem  reddit : 

...  Ita  omnes  epistolas  ordinatas  ut  prima  ponerelur  quamuis 
posterior  fuerit  destinata,  ut  per  singulas  epistolas  gradibus  ad 
perfectionem  ueniretur. 

1.  Cf.  praesertim  F.  Ferrere  :  La  situation  religieuse  t\e  V  Afrique  romaine... 
p.  277  (Paris,  Alcan,  1899). 

2.  Cf.  P.  Corssen  :  Monarchianische  Prologe  (Texte  und  Untersuch,  XV,  1). 
Quarlum  euangelium,  si  quid  anonymo  creditur,  hanc  ob  causam  ultimum  est : 
in  Domino  quae  nouissima  sunt,  non  uelut...  abiicta  numero,  sed  phmitudinis 
opere  perfecta  sunt,  et  hoc  uirgini  debebatur,  » 

Prologus  autem  ille  —  quamquam  a  Hieronymo  dissidet 
—  Hieronymo  tribuitur,  cum  in  Codice  Parisino  latino  250 
f°  677  (ix  s.)  ita  desinat  : 

EXPLICIT  PRAEFATIO  SANCTI  HlERONIMI. 

Nonne  verisimiliter  ex  his  conficitur  hic  de  pseudo- 
Hieronymo  quodam  agi  et  Catholicos  Hieronymi  usurpasse 
nomen,  cum  editionibus  Manichaeorum,  qui  clarioribus 
nominibus  uterentur,  canonicum  sincerum  textum  opponere 
studerent?  Cuius  auctoritatem,  tantum  quantum  Hieronymi 
his  in  rebus  ualere,  ducere  poterant?  Cuius  patrocinio 
aptius  freti  essent? 

Quod  ipsum  de  prologo  altero1  catholicis  epistulis  prae- 
fixo  nobis  est  dicendum  :  prologi  enim  istius  auctor,  haud 
secus  ac  ferialis  ecclesiae  aut  Euangelii  infantiae  catholici 
redactor  Hieronymi  partes  suscipit,  quippe  qui,  ut  Hiero- 
nymus  Euangelii  uerba  genuina  restituit,  ita  septem 
epistularum  primigenium  ordinem  se  restituisse  contendat : 

Sicut  Euangelistas  dudum  ad  ueritatis  lineam  correximus,  ita 
has  proprio  ordini  Deo  nos  iuuante  reddidimus. 

Deinde  septem  epistulae,  quas  Hieronymus  semper  catho- 
licas  dicit,  hic  canonicae  nuncupantur  :  quod  in  damasiano 
concilio  primum  legitur. 

Quid,  quod  anonymus  Graecorum  «  qui  integre  sapiunt 
et  fidem  rectam  sectantur  »  ordinem  restitutum  uult : 

Quis  (uero)  magis  apud  Graecos  fidem  rectam  sectatus  est  quam 
Athanasius,  Gregorius  Theologus  et  Joannes  Damascenus?  Penes 
eos  tamen  idem  est  ordo  epistolarum  septem  qui  in  latinis  codicibus 
inuenitur... ;  (ceterum)  nihil  facit  sanae  doctrinae  neque  rectae 
fidei  si  primo  loco  uet  ultimo  ponatur  epistola  Iacobi*. 

1.  P.  L.  29,  821.  -  Ed.  benedict,  b.  Hieronymi,  I,  1667-1670.  «  Non  idem  est 
ordo  apud  Graecos...  » 

2.  Murtianay,  in  ed.  benedict.  I,  1671-1672. 

Romanae  autem  superbiae  interest  multum  Petri  epistulas 
primum  locum  tenere  :  ut  in  gestis  Petri  Paulique  catholicis 
Petrus  primas  gerit  partes  Paulusque  ei  semper  assentit, 
ita  hoc  in  prologo  anonymus  romanus  Petri  principatum 
confirmare  studet : 

Petms  primus  est  in  numero  apostolorum,  primae  sint  etiam 
eius  epistolae  in  ordine  ceterarum. 

Denique  anonymus  « fide[m]  catholica[rn]  robora[re]  et 
Patris  et  Filii  et  Spiritus  Sancti  una[m]  diuinitatis  sub- 
stantiafm]  comprobar[e]  »  conatur  ideoque  in  prima  Iohannis 
epistula  (V,  7)  «  Patris  Verbique  ac  Spiritus  testimonium  » 
illud  allatum  in  prologo  refert : 

Et  hi  tres  (Pater,  Verbum,  Spiritus  Sanctus)  unum  sunt. 

Hoc  autem  compertum  habebit  si  quis  Romanorum  mar- 
tyrum  gesta  nouerit,  Latinos  ac  praecipue  Romanos, 
Gothorum  et  maxime  Hormisdae  papae  temporibus,  de 
Trinitatis  unitate  saepius  et  libenter  disputasse1.  —  Quae 
cum  ita  sint,  aetate  illa  prologum  esse  compositum  suspicor. 

Maxime  autem  fauet  coniecturae,  quod  Senator  postquam 
in  libro  de  Institutione  diuinarum  litterarum  Scripturas 
Sacras  utriusque  Testamenti  omnes,  ab  Octateucho  usque 
ad  Apocalypsin  Ioannis  exsecutus  est  inquirit  «  quemad- 
modum  lex  diuina  tribus  generibus  diuisionum  a  diuersis 
patribus  fuerit  intimata  quam  tamen  ueneratur  et  concor- 
diter  suscipit  uniuersarum  Ecclesia  regionum));  quibus 
dictis,  editiones  tres  secundum  Hieronymum  et  Augustinurn 

1.  Cf.  nostr.  Etude  sur  les  Gestes  des  Martyrs  romains.  3e  partie,  p.  313-318. 
—  Haec  sunt  anonymi  uerba  :  «  ...Illo  praecipue  loco  ubi  de  unitate  Trinitatis  in 
prima  Iohannis  epistola  positum  legimus.  In  qua  etiam  ab  infulelibus  translato- 
ribus  multum  erratum  esse  fidei  ueritate  comperimus,  trium  tantvm  uocabula, 
hoc  est  aquae  sanguinis  et  spivitus  in  sua  editione  ponentes  et  Patris  Verbique 
ac  Spiritus  testimonium  omittentes,  in  quo  maxime  et  fides  catholica  roboratur 
et  Patris  et  Filii  et  Spiritus  Sancti  una  diuinitatis  substantia  comprobatur. » 
(P.  L.  29,  822  sq.). 

et  antiquam  translationem  quamdam  recenset,  et  ordinem 
librorum  refert. 

Godices  euoluebat  ut  notitias,  quas  collegit,  ex  iis  hauriret, 
non  contentus  prologum  galeatum  et  librum  de  Doctrina 
christiana  tantum  legere.  Prologus  enim  galeatus  in  Veteris 
solius  Testamenti  libris  uersatur,  Cassiodorus  autem 
utriusque  Testamenti  ordinem  certum  hieronymianum 
refert.  —  In  Esdrae  II0,  Machabaeorum  Zachariae  Aggaei 
libris,  augustino-cassiodorianus  ordo  non  idem  est  qui 
in  Doctrina  christiana  legitur.  —  Cassiodorus  denique, 
numerum  quoque  quaternionum  tradit  (95)  quibus  tertiae 
editionis  libri  continebantur. 

Tertia  autem  editio  Scriptur[ae]  Sanct[ae]  secundum 
antiquam  translationem  ea  est,  ut  Senator  ipse  testari 
videtur,  quae  a  Catholicis  manichaea  aetate  correcta  beato 
Hieronymo  adscripta  est1.  Postquam  enim  Hieronymi  pri~ 
mam,  Augustini  secundam  et  translationis  antiquae  tertiam 
diuisionem  memorauit,  his  uerbis  pergit  : 

Tertia  diuisio  est  inter  alias  in  codice  grandiore,  littera  clariore 
conscripto,  qui  habet  quaterniones  nonaginta  quinque  :  in  quo 
Septuaginta  interpretum  translatio  VeterisTestamenti  in  libris  quadra- 
ginta  quattuor  continetur.  Cui  subiuncti  sunt  Noui  Testamenti  libri 
uiginti  sex  fiuntque  simul  libri  septuaginta  :  in  illo  palmarum 
numero  fortasse  praesagati,  quas  in  mansione  Elim  inuenit  populus 
Hebraeorum  (Ex.  XV7,  27).  Hic  textus,  multorum  translatione 
uariatus  2  (sicut  in  Prologo  Psalterii  positum  estj  Patris  Hiero- 
nymi  diligenti  cura  emendatus  compositusque,  relictus  est.  Ubi 
nos  omnia  tria  genera  diuisionum  iudicauimus  affigenda,  ut  inspecta 
diligenter  atque  tractata  non  impugnare,  sed  inuicem  se  potius 
exponere  uideantur. 

Prae  oculis  igitur  editiones  duas  Senator  habebat  quae 
ambae  Hieronymi  patrocinio  utebantur,  quarum  prior  in 

1.  De  Instit.  diuin  litt.,  I,  12, 13,  14.  —  (P.  L.  70,  1123.) 

2.  Cf.  prologum  catholicis  epistulis  praefictum.  «  In  qua  etiam  ab  Infidelibus 
translatoribus  multum  erratum  esse  fidei  ueritate  comperimus...  »  :  hic  igitur 
quoque  Catholici  sinceram  ucrsionem  suam  uindicabant. 

libros  59  erat  diuisa,  quarum  altera  70  libros  et  95  quater- 
nionescontinebat:  quaesecunda,  aetateGothorumcomposita, 
prologos  hieronymianos  referebat,  quales  nunc  in  codicibus 
ante  Paulinianas  etPetrinas  epistulas  legimus,  qualisfortasse 
Psalterio1  praemissus,  a  Gassiodoro  legebatur :  haec  pseudo- 
hieronymiana  dicenda  est,  haud  secus  ac  feriale  catholicum 
aut  Euangelii  Infantiae  uersio  cathoiica2;  ex  ea  sine  dubio 
pendent  codices3  Vulgatae,  uere  et  pseudo-hieronymianae. 
Nihil  est  igitnr  cur  miremur  codices  illos  cum  Hieronymo 
non  semper  congruere :  dum  Catholici  «  Manichaeorum 
falsatiotiesy)  reicere  aut  eorum  «sensibus  malignis  »  occur- 
vere  curabant,  hieronymianam  orationem  nonnunquam 
mutabant  aut  neglegebant. 

Consuetudo  aliqua  inter  pseudo-damasianum  conciiium 
et  pseudo-hieronymianam  Vulgatam,  ut  uidetur,  interest, 
quasiamicitiae,  qua  Damasus  cum  Hieronymo  erat  coniunc- 
tus,  scripta  illa  quamdam  referant  imaginem:  utrumque,ut 
iamdictum  est,uerbo  canonicis  epistulis  utitur.  Damasianus 
index  librorum  canonicorum  ad  pseudo  -  hieronymianum 
cassiodorianum  indicem  propius  accedit  quam  duorum  reli- 
quorum  neuter,  quos  apud  Senatorem  legis  :  haec  sola 
sunt  damasiani  propria: 

1.  Prologus  Psalterii  a  Senatore  prolatus  idem  est  fortasse  qui  iam  praelo 
est  mandatus  (P.  L.  '28,  1183.  «  aiebas  enim  te  magis  interpretum  uarietate 
turbari...  1185).  lles  tamen  obseurior  exstat,  cum  etlitionem  uere  hieronymianam 
iam  Senator  recensuerit  primam  et  cum  pseudo-Hieronymiani  anonymi  transla- 
lores  utpote  inlideles  iniectentur.  —  Cf.  supia,  pag.  77,  not.  2. 

2.  Cum  aetate  gotlrica  maxime  congruit:  1°  mentio  Psallerii  librum  unum  : 
ex  quo  llormiidas  in  ecclesiis  roinanos  psalmos  cani  iusserat  et  scholam  quamdam 
ad  pueros  instituendos  condiderat,  psalmis  maxirne  Romani  fauebant :  ut  testatur 
Cassiodorus,  cuius  complexiones  in  Psalmos  quisque  nouit.  Cf.  quoque  nonnulla 
rnartyium  gesta;  —  2°  mentio  «  ep.  Petri  ad  geutes,  J-Acobi  ad  XII  tribus,  Ioannis 
ad  Parthos  »:  tum  enim  Apostolorum  gesta  scribebantur. 

3.  Codicis  Amiatini  Index  (P.  Corssen,  Die  Bibeln  des  Cassiodorus  und  der 
Codex  Amialinus,  in  Jahrb.  f.  prot.  Theologie,  IX,  1883,  618.  —  White,  Thc 
Codex  Amiatinus  and  its  birthplace,  in  Studia  Biblica,  Oxford,  1890,  II,  273), 
et Cassiodoriana-hieronymiana deseriptio  cx  quodam archetypo communi pendent : 
in  Esdrae  II  Macchabaeorum  Zachariae  Agyaei  libris  consonant  ;  eumdem  uero 
codicem  non  referunt:  in  epistulis  catholicis,  ordine  Petrinarum  Pauliniana- 
rumque  epistularum  inter  se  dilferunt. —  Nurnerum  70  ruutare  noluit  pseudo- 
Hieronymus,  etsi  epistulam  ad  Hebraees  20  Testamenti  Noui  libris  addidit, 
ideoque  forsitan  Iohannis  epistularum  numerurn  referre  non  curauit. 

Salomonis  libri  III...; 

Ep.    Pauli    (Ephes.,    Thessalon.,    Hebraeor.),    Petri    2,    Iacobi, 
Ioannis  3. 


Deinde  damasianus  et  hieronymianus  textus  ambo,  simul 
atque  scripta  ea  canonica  memorant  ex  quibus,  quasi  ex 
sacerrimo  fonte,  disciplinae  dogmatisque  christiani  doctrina 
manat,  synodalia  decreta  quoque  sollernnia  referunt  quae 
ecclesiae,  rebus  ab  Apostolorum  tempore  memoria  traditis 
fidentes,  in  conciliis  cecumenicis  decreuerunt,  Nicaena 
scilicet,  et  Ephesia  et  Chalcedonica4. 

Ita  ex  omnibus  quae  attulimus  testimoniis  cernitur, 
damasianum  concilium  opus  illud  librorum  retractatorum 
denuntiare,  quod  Gothorum  temporibus  Catholici  aggressi 
sunt,  ut  incorruptis  editionibus  tutius  aptiusque  quam 
codicibus  igne  publice  deletis  «  Manichaeorum  falsationes  » 
penitus  abolerent. 

1.  Apud  Senatorem  concilium  constantinopolitanum  secundum  inter  alia 
inseritur.  Pseudo  damasianus  anonymus  ecclesias  addidit  prout  origine  quaeque 
ueneianda  ei  videbatur  :  «...Prima  Petri  apostoli  sedis  romana  ecclesia...;  secunda 
sedis  apud  Alexandnam...;  tertia  uero  sedis  apud  Antiochiam.  »  —  Quae  Senator, 
antequam  de  Synodis  agit,  de  sex  modis  intellegentiae  disserit,  prologum 
damasianum  de  septem  Spiritus  donis  uocat  in  mentem :  alium  damasianum 
exstitisse  prologum  suspicor  qui  de  sex  modis  intellegentiae  tractaret,  sex  modis 
scilicet  quibus  « intellegentia »  Scripturarum  Sacrarum  sensum  perspicere 
ualeret:  nam  alium  iam  prologum  concilio  praefixum  in  Codice  Lucensi  (P.  L. 
59,  165)  legimus,  qui  «  uir[ij  eruditissim[i]  Hieronimfi]  auctoritate»  utitur  :  quid 
obslat  quominus  dlii  huius  generis  exstiterint,  nunc  deperditi? 


CAPUT    TERTIUM 

QUOMODO    CATHOLIGI    ADVERSUS    MANICHAEOS    PVGNAVERINT 
2°    LIBROS    APOCRYPHOS    RETRACTANDO 


Inter  opera  catholica  in  damasiano  concilio  memorata 
libri  aliquot  recensentur  qui,  genuinis  aliis  similes,  reci- 
piendi  sunt;  tamquam  autem  apocryphi  non  sunt  legendi, 
ut  Rufini  et  Origenis  et  Eusebii,  uirorum  dubiae  auctoritatis, 
opera  :  Gesta  Martyrum  sunt  et  Vitae  Patrum  et  Actus 
Siluestris  et  scripturae  de  inuentione  Grucis  aut  capitis 
Iohannis  Baptistae.  In  eis  apocrypha  catholica  depre- 
hendis. 

Gatholici  enim  libros  canonicos  aut  dogmaticos  non 
tantam  emendarunt.  Nam  «  traditiones  »  quae  quondam  non 
tanta  auctoritate  erant  usae  ut  ab  ecclesiis  reciperentur 
et  quas  nuper,  ut  dictum  est,  in  latinam  linguam  Manichaei 
uerterant,  quasi  prouinciam  sacram  iam  deperditam  recu- 
perare  cuperent,  emendare  et  earum  recensionem  suam 
edere  studuerunt. 


I 


De  Ghristo.  —  Scripta  quae  iam  typis  sunt  mandata  —  ea 
etiam  quae  adhuc  in  bibliothecarum  latebris  fortasse 
latent  —  catholici  operis  expresse  describendi  non  dant, 
ut  uidetur,  facultatem;  nonnulla  autem  quasi  adumbrare 
licet. 

Matthaei  Euan^elium  retractatum  liber  de  Ortu  beatae 
Mariae  et  Infantia  Saluatoris  inscribitur  et  beato  Hiero- 

nymo    tribuitur :    nam    anonyuius    auctor    ita   Hieronymi 
nomine  utitur  : 

Dilectissimo  fratri  suo  Ieronimo  presbytero  Gromatius  et  Eliodorus 
episcopi  in  Domino  salutem. 

Ortum  Mariae  uirginis  et  natiuitatem  et  infantiam  Domini  nostri 
lesu  Ghristi  in  apocryphis  libris  inuenimus.  In  quibus  multa 
contraria  fidei  nostrae  considerantes  scripta  recusanda  credidimus 
uniuersa,  ne  per  occasionem  Ghristi  traderemus  laetitiam  antechristo. 
Ista  ergo  nobis  considerantibus  exstiterunt  uiri  sancti  Parmenius  et 
Virinus  qui  dicerent  sanctitatem  tuam  bealissimi  Matthaei  euange- 
listae  manu  scriptum  uolumen  hebraicum  invenisse,  in  quo  et  ipsius 
Virginis  Matris  ortus  et  Saluatoris  nostri  infantia  esset  scripta.  Et 
idcirco  tuam  rogamus  caritatem  per  ipsum  Dominum  nostrum  Iesum 
Ghristum  expetentes  ut  illud  ex  hebraico  latinis  auribus  tradas, 
non  tamad  percipienda  ea  quae  suntChristi  insignia  quam  ad  haere- 
ticorum  excludendam  astutiam;  qui  ut  doctrinam  malam  insti- 
tuerent,  bonae  Christi  natiuitati  saa  miscuerunt  mendacia,  ut 
per  vitae  dulcedinem  mortis  amaritudinem  occultarent.  Erit  ergo 
purissimae  pietatis  ut  uei  rogantes  fratres  tuos  exaudias,  uel  episcopos 
exigentes  debitum  caritatis  quod  idoneum  credideris  recipere  facias. 
Vale  in  Christo  et  ora  pro  nobis.  —  (Tischendorf,  p.  50-51.) 

Cui  epistulae  in  qua,  quantum  ab  haereticis  Gatholici 
turbati  fuerint  manifeste  apparet,  duas  alias  esse  rescriptas 
codices  nos  monent.  Prioris  (qui  terram  auri  consciam), 
quae  uetustior  uidetur  esse,  auctor  eadem  atque  clerici 
creduli,  scientiae  paruae,  magnae  fidei  sentit,  utpote  qui 
se  canonicum  librum  aliis  iam  recensitis  additum  minus 
uelle  aperte  deciaret,  atque  se  hoc  tantum  aggredi,  Leucii 
auctoritatem  infringere  eiusque  scriptis  animos  subducere 
fideles.  Geterum  de  sinceritate  Matthaei  euangelii  dubitare 
non  audet,  —  ut  ipse  sentiet  lector  : 

Dominis  sanctis  ac  beatissimis  Cromatio  et  Eliodoro  episcopis 
Ieronimus  exiguus  Ghristi  servus  in  Domino  saiutem. 

Qui  terram  auri  consciam  fodit,  non  illico  arripit  quicquid  fossa 
profuderit  lacerata;  sed  priusquam  fulgidum  pondus  vibrantis  iactus 
ferri   suspendat,  interim   inuertendis  suspendendisque    immoratur 

0 

cespitibus  et  specialiter  qui  nondum  lucris  augetur.  Arduum  opus 
iniungitur,  cum  hoc  fuerit  a  uestra  beatitudine  mihi  imperatum  quod 
nec  ipse  sanctus  Matthaeus  apostolus  et  euangelista  uoluit  in  aperto 
scribi.  Si  enim  hoc  secretius  non  egisset,  euangelio  quoque  suo  quod 
ediditaddidisset.  Sed  fecit  hunc  libellumhebraicis  litteris  obsignatum, 
quem  usque  adeo  non  edidit  ut  hodie  manu  ipsius  liber  scriptus 
hebraicislitterisa  uiris  reiigiosissimis  habeatur,  quieum  per  successus 
temporum  a  suis  prioribus  susceperunt.  Hunc  autem  librum  ipsum 
tum  nunquam  alicui  transferendum  tradiderunt.  Sicque  factum  est 
ut  a  Manichaei  discipulo  nomine  Leucio,  qui  etiam  apostolorum 
gesta  falso  sermone  conscripsit,  hic  liber  editus  non  aedificationis 
sed  destructionis  exhiberet  materiam  et  qui  talis  probaretur  in 
synodo  cui  merito  aures  ecclesiae  non  paterent.  Cessent  nunc 
oblatrantium  morsus  :  non  enim  istum  libellum  canonicis  nos 
superaddimus  scripturis,  sed  ad  detegendam  haereseos  fallaciam 
apostoli  et  euangelistae  scripta  transferimus.  In  quo  opere  tam 
iubentibus  piis  episcopis  obtemperamus  quam  impiis  haeresibusobvia- 
mus.  Amor  ergo  Christi  est  cui  satisfacimus,  credentes  quod  nos  s.uis 
adiuuent  orationibus  qui  ad  Saluatoris  nostri  sanclam  infantiam  per 
nostram  potuerint  obedientiam  peruenire.  —  (Tischendorf,  50-52.) 

Alterius  epistulae  (Petitis  a  me  ut  uobis  rescribam) 
anonymus  auctor  cum  originis  apocryphae  Euangelii 
suspicionem  habeat,  inter  ordinum  superiorum  clericos 
uerisimiliter  est  inquirendus,  eo  uerisimilius  quod  idem, 
Leonem  et  Turibium  uestigiis  persecutus,  historica  et 
dogmatica  diiudicat,  haec  reicit,  illa  laudat.  Immo,  ut 
scriptor  concilii  damasiani  qui  gesta  martyrum  non 
legenda  ducit,  in  iis  tamen  descripta  miracula  in  dubium 
minime  uocat,  ita  qui  epistulam  scripsit,  is,  postquam 
sinceram  Euangelii  originem  in  incerto  reliquit,  cautissime 
protitetur  Beatae  Mariae  natiuitati  maxima  praecucurrisse 
miracula  : 

Illud  autem  libere  dico,  quod  fidelium  neminem  negaturum  puto, 
siue  haec  uera  sint,  siue  ab  aliquo  conficta,  sacrosanctam'  sanctae 
Mariae  natiuitatem  magna  miracula  praecessisse,  maxima  consecuta 
fuisse  et  idcirco  salua  fide  ab  his  qui  Deum  ista  facere  posse  credunt, 
sine  periculo  animae  suae  credi  et  legi  posse. 

Epistula  ergo  illa  uerisimiliter  concilio  damasiano  aequalis 
exstat;  quod  de  priore  forrasse  est  repetendum,  si  modo 
concilium  in  ea  memoratum  idem  est  quod  concilium  nos- 
trum  damasianum1. 

Quae  igitur  de  infantia  Mariae  et  natiuitate  Ghristi  memo- 
riae  tradita  erant  in  iisdem  recensionibus,  ut  uidetur,  a 
Gatholicis  sunt  collecta;  aliter  autem  in  utriusque  annis 
ultimis  narrandis  sese  gesserunt. 

Descensus  enim  ad  Inferos  narratio  altera  (B)  a  Constantino 
Tischendorf  praelo  mandata  Leonis  aut  Gelasii  temporibus 
ascribi  potest.  Vocabula  abbates2,  fratres  Karissimi,  eremi- 
cola  quartum  quintumue  iam  saeculum  declarant.  —  Gum 
autem  anonymus  «  Adam  prouolutum  pedibus  Domini »  3  aut 
Infernum  Christi  descensum  timentem  effingit,  Martyrum 
gesta  Romanorum  in  mentem  uocat  ubi  saepius  pagani, 
baptismatis  auidi,  « pedibus  martyrum  prouoluti »  indu- 
cuntur  et  daemones  in  idolis  abditi  eorumdem  martyrum 
preces  reformidantes ;  haec  quoque  uocabula  uirtutes, 
concilio  congregato^,  homo  in  humanitate  et  deus  in 
maiestate  cum  aetate  illa  maxime  congruunt.  —  Hoc  uero 
eamdem,  ut  uidetur,  ostendit,  quod,  cum  populus  Annam 
et  Caipham  iussit  Charini  scripta  legere,  anonymus  ita 
loquitur : 

Postquam  perlecta  fuerint  nos  ea  conseruabimus  ne  forte  ueritas 
dei  haec  ab  immundis  et  fallacibus  uertatur  obcaecatione  in 
falsitatem. 

1.  Sixtus  papa  tertius  (432-440)  Nestorii  cladeni  in  arcu  triumphali  basilicae 
liberianae  effingi  iussit  operariosque  Matthaei  Euangelio  uti  siuit,  sicut  compro. 
bauitde  Waai :  Die  Apokryphen  Euangelien  in  der  altchristlichen  Kunst(Rom 
Quartalschrift,  1877,  172).Cuius  rei  rationem  qui  reddere  studebit,  is,  ut  opinor, 
catholicam  traditionem  de  his  rebus  tunc  exstare  suspicabitur :  recensionem 
autem  catholicam  coniciat  non  est  necesse.  —  Epistulam  tertiam  pseudo-hiero- 
nymianam.  (Petis  a  me  petitiunculam,  opere  quidem  leuem,  sed  cautela 
falsitatis  admodum  grauem...)  in  Codice  Parisino  1864  inventam,  Bollandiani 
ediderunt  (Catal.,  Paris,  I,  92)  cuius  scriptor  libellum,  a  se  antea  lectum,  se 
refeive  dicit. 

2.  Tischendorf,  p.  396. 

3.  Id.,p.  108. 

4.  Id.,  p.  410,  398. 

Nonne  hoc  aetatem,  qua  Manichaei  scriptorum  falsatorum 
arguebantur,  redolet?  —  Nonne  etiam  eamdem  mente 
repetis,  si  modo,  Judae  Gyriaci  gesta1  iam  lecta  habens, 
quae  de  sancta  Gruce  narrantur  —  ea  autem  in  graeco 
desunt  —  ibi  legis : 

Tunc  omnes  sancti  Dei  rogauerunt  Dominum  ut  uictoriae  signum 
sanctae  crucis  relinqueret  apud  inferos,  ne  praeualerent  ministri  eius 
nequissimi  aliquem  retinere culpalum,  quem  absoluerit  Dominus.  Et 
factum  est  ita,  posuitque  Dominus  crucem  suam  in  medio  inferni 
quae  est  signum  uictoriae  et  usque  in  aeternum  permanebit. 


Quanta  ueneratione  Crucem  sanctam  Romani  tum  colue- 
rint,  is  testatur  qui  rufinianam  narrationem  retractauit 
eamque  adornatam  in  gesta  Siluestris  inseruit9.  Versionem 
nostram  facile  suspicor  saeculo  quinto  exeunte  uel  sexto 
ineunte  Romae  esse  redactam. 

Traditionum  autem  quae  de  ultimis  Reatae  Mariae  annis 
a  Gatholicis  quoque,  eo  tempore,  ut  uidetur,  et  in  eadem 
urbe  retractatae  sunt,  recensiones  nunc  Hieronymo  tri- 
buuntur,  sicuti  «assumptio»  illa  quae  ita  incipit : 

Scientes,  fratres  dilectissimi,  auctoris  nostri8... 

nunc  Melitoni  Sardensi  episcopo  Apostolorumque  disci- 
pulo  dicto  qui,  epistularum  iam  dictarum  exemplo  usus, 
Leucium  impugnat,  quae  historica  uera  sunt  a  dogmaticis 
et  falsis  rebus   diligenter   discernit  et  Petri  principatum 


1.  4  mai  445.  —  Analecta  II,  282-285.  —  Rossi-Duchesne,  p.  53-54.  —  Saepis- 
sime  haec  gesta  inter  romana  in  codicibus  inseruntur:  in  Vindobonensi  155f> 
post  Siluestrem,  ante  Laurentium ;  in  Vindobonensi  47*.  post  Alexandrum,  ante 
Bonifacium;  in  Bernensi  47  post  Alexandrum,  ante  Gordianum;  in  Basileensi 
B.  X,  8,  post  Jacobum  Philippumque  ante  Alexandrum,  etc. ..  Basilica  S.  Crucis 
romana  saeculo  Ilii.  constructa  erat. 

2.  Cf.  Coiicem  Ambrosianum  latinum  B.  53  inf.,  f°  75v,  76v  (Analecta  1892, 
251).  Liuaniarn  et  Isachar  anonymus  sane  excogitauit. 

3.  P.  L.  30,   143.  —  Cf.  Epistola  IX  ad  Paulam  et  Eustochium. 

libenter  recordatur1;  —  nunc  denique  Iohanni  Euangelistae 
ipsi  assignantur,  si  quid  recensioni  in  «  legenda  aurea  » 
seruatae  creditur2,  ubi  legimus  : 

Assumptio  Virginis  Mariae  qualis  facta  sit  ex:  quodam  libro  apo 
crypho  qui  Iohanni  Euangelisfae  ascribitur,  edocetur.  Apostolis 
namque  ob  praedicationis  gratiam  diuisas  mundi  subeuntibus 
regiones,  uirgo  benedicta... 

Librum  apocryphum  ad  Iohannem  ascriptum,  nil  est  sane 
cur  certo  gothicae  aetati  referamus,  nisi  quod  in  re  tractata 
quaedam  ei  cum  aliis  recensionibus  inest  similitudo. 


II 


In  apostolicis  traditionibus  retractatis  quid  Gatholici 
egerint,  facilius  et  quasi  subtilius  describi  poterit. 

Apostolis  omnibus  non  pariter  imminere  Manichaei 
uidebantur,  cuin  Petrus  Paulusque,  Iohannes,  Andreas, 
Thomas  soli  essent,  ut  uidetur,  quorum  passionibus  ad 
doctrinam  suam  in  animos  instillandam  apud  Latinos  essent 

1.  Hic  est  melitonianus  prologus : 

«  Melito  servus  Christi  episcopus  ecclesiae  Sardensis  uenerabilibus  in  domino 
fratribus  Laodiceae  constitutis  in  pace  salutem.  Saepe  scripsisse  me  memini  de 
quodam  Leucio,  qui  nobiscum  cum  apostolis  conuersatus  alieno  sensu  et 
aninw  lemerario  discedens  a  via  iuslitiae  plurima  de  Apostolorum  Actibus 
in  libris  suis  inseruit.  Et  de  uirtuiibus  quidem  eorum  multa  et  uaria  (uera) 
dixit  de  doctrina  uero  eorum  plurima  mentitus  est,  asserens  eos  aliter 
docuisse  et  stabiliens  quasi  ex  eorum  uerbis  sua  nefanda  argumenta,  nec 
solum  sibi  sufflcere  arbitratus  est,  uerum  etiam  transitum  beatae  semper 
Virginis  Mariae  genitricis  Dei  ita  impio  depranauit  stilo  ut  in  ecclesia  Dei  non 
solum  legere  sed  etiam  nefas  sit  auiiire.  Nos  ergo  uobis  petentibus  quae  ab 
Apo-tolo  Iohanne  audiuimus,  haec  simpliciter  scribentes  uest°ae  fraternitati 
direximus,  credentes  non  aliena  dogmata  ab  haereticis  pullulantia,  sed  patreni 
in  filio,  jilio  in  patre,  deitatis  et  indiiiisae  substantiae  trina  rnanente  }>ersona : 
neque  duas  hominis  naturas  conditas,  bonam  scilicet  et  malam,  sed  unam 
naturam  bonam  a  Deo  bono  con  iitam,  quae  dolo  serpentis  est  vitiata  per 
culpam  et  Christi  est  reparata  per  gratiam.  (Maxima  Biblioth.  Yeter. 
Patrum,  11,2,  p.  212.  —  Apud  Tischendorf,  Apocalypses  Apocryphae,  p.  124, 
note.  -  P.  G.  V,  1231.) 

2.  C.  119  (114),  §  I.  -  (Cf.  Bibl.  Hag.  lat.,  IV,  793,  5353.) 

usi:  primi  ergo  ii  Catholicis  curae  esse  debebant.  Hoc 
enim  maxime  animaduertendum  est,  temporibus  iis,  uulgus 
demum  a  paganis  diis  ad  Christi  cultum  defecisse,  cum  mar- 
tyribus  intercessoribus  maiorem  quam  diis  topicis  fidem 
haberet1  :  plurimum  igitur  Catholicorum  intererat  ut  Apos- 
tolos,  inter  intercessores,  utpote  Christi  comites,  manifeste 
primos  ideoque  apud  uulgus  auctoritate  maxima  polientes, 
Manichaei  ad  se  trahere  et  sub  eorum  patrocinio  dogmata 
sua  proferre  et  eos  quasi  proprios  facere  non  ualerent : 
nam  quas  animas  ad  Christum  ducere  studebant,  eae  tum 
maxime  fuissent  deperditae.  Cum  Petro  igitur  Pauloque, 
Iohanne,  Andrea  Thomaque,  quorum  in  clientela  patrono- 
rum  permulti  erant,  Catholicis  arctissime  cohaerere  studen- 
dum  erat.  Quamobrem,  ut  opinor,  cum  Petro  Pauloque  qui 
iamdudum  ut  apostoli  proprii  Romae  colebantur,  tempo- 
ribus  iisdem,  sanctus  Iohannes  Euangelista,  S.  Andreas, 
S.  Thomas  tum  primumRomae,  ideoque  fortasse  in  ecclesiis 
latinis  aliis,  publice  coluntur  iisque  tum  primum  basilicae 
aut  oratoria  consecrantur.  Hilario  papa  primo  (461-468), 
Iohannis  Euangelistae  oratorium;  Simplicio  papa  (468-483) 
Andreae  basilica;  Gelasio  papa  (492-496)  eiusdem  Andreae 
oratorium  lauicanum  in  uilla  Pertusa;  Symmacho  papa 
(498-514)  oratorium  eiusdem  Andreae  in  b.  Petri  basilica, 
oratorium  Thomae  apostoli,  oratorium  lohannis  Euange- 
listae  excitantur.  A  Catholicis  tam  sollemniter  culti,  nonne 
ad  Catholicos  clientes  suos  erant  ducturi2? 


1.  Cf.  Albert  Dufourcq,  La  Christianisation  des  foides  (Revue  d'histoire  et 
de  litlerature  religieuscs,  IV,  1899,  p.  239). 

2.  Ilic  (Hilarus  461-468)  fecit  oratoria  III  in  baptisterio  basilicae  Constan- 
tinianae  sancti  Iohannis  Raptistae  et  Sancti  lohannis  Euangelistae  et  sanetae 
Crucis...  (Liber Pontificalis  I,  242et2453.)  —  Hic  (Simplicius  468483)  dedicauit... 
basilicam  beati  afjostoli  Andrcac  iuxta  basilicam  sanctae  Mariae...  (Lihcr 
Pontificalis  1,  249.-  Bull.  1871,  1-64.)-  Hic  (Gelasius  492-496)  dedicauit... 
basilicas  sanctorum  Nicaudii,  Eleutheri  et  Andreae  in  uia  Lauicana  in  uilla 
Pertusa...  (Liber  Pontificalis  i,  253,  25612.)—  Hic  (Syinmachus,  498-514)  fecit 
basilicam  sancti  Andreae  apostoli  apud  bcatum  Petvum...,  oratorium  sancti 
Tiiomae  apostoli...;  oratorium  sanctae  Crucis.  (Liber  Pontificalis  I,  261,  26516.) 

In  romano  sacramentario  leoniano  b.  Amlreas  et  b.  lohannes,  tamquam 
romani  martyres,  missam  propriam  habent.  Cf.  supra. 

Illnd  opus  fuerat  summae  Catholicae  Ecclesiae  proprium  : 
catholico  autem  munere  cierici  humiliores  minus  sesmiter 
functi  sunt,  si  modo  ii  Apostolorum  Actuum  recensiones 
catholicas  scripserunt  Leucioque  uenenata  porrigenti  pios 
fidelesque  subduxerunt  animos.  Iohannis  Euangelistae  gesta 
catholica  tunc  conscripta  sic  incipiunt  : 

Melito  servus  Christi  episcopus  Laodiciae  universis  ecclesiis 
Catholicorum  in  Domino  aeternam  salutem.  Volo  sollicitam  esse.., 

Et  ita  desinunt  : 

Periculis  liberantur  piae  cum  suarum  consecuntur  effectum, 
praestante  Domino  nostro  Iehsu  Christo  qui  regnat  in  saecula 
saeculorum.  Amen.  —  (Ex  Godice  San  Gallensi  561,  folio  60.) 


Aliquot  eadem  quae  in  gestis  martyrum  romanis,  in  eo 
inueniuntur  uerba  :  athleta  Dei,  patrimonium,  procurator , 
uiae  incedere  tramitem,  sagittadiaboli,  uocibus  organorum, 
deorum  cultura,  manufacta  idola,  recede  ab  hac  doctrina... 
Immo  paradisi  descriptio  huius  generis  alteram  quae  legitur 
in  Nerei  gestis  descriptionem  in  mentem  vocat. 


Iam  regnum  paratum  uobis 
erat,  et  ex  coruscanfibus  gemmis 
zetas  instructas  plenas  gaudiis, 
plenas  epulis,  plenas  deliciis,  ple- 
nas  vitae  perpetuitate,  plenas 
lumine  aeterno,  plenas  delecta- 
tionibus  amisistis... 

Et  amisistis  loca  immarcessi- 
bilibus  floribus  plena,  piena 
uocibus  organorum. 

(P.G.  5,124(3.) 


Inter  frondes  Paradisi  et  uitae 
aeternae  immarcessibiles  flores, 
inter  nemora  Angelorum  et  pra'a 
umbrosa  et  sanctis  odoribusexha- 
lentia  :  ubi  uita  aeterna  naribus 
assumitur,  ubi  aer  ipse  habet 
odoramenti  uirtutem,  ut  qui  eum 
naribus  suis  assumpserit,  ullra 
tristis  esse  non  possit,  ultranulla 
in  eum  possit  dominationem 
exercere  infirmitas,  nullus  dolor, 
nulla  tristitia. 

(Acta  Sanctorum,  12  mai,  §  6,  p.  7.) 


Non  aliter,  pontifices  idolorum  in  Iohannis  et  in  Sympho- 
rosae  aut  aliorum   romanorum   martyrum  gestis  easdem 

partes  agunt,  dum  adversus  Christianos  populum  movent. 
Cratonem  denique  illum  nonne  a  Siluestrianis  gestis  auctor 
mutuatus  est?  Quae  omnia  ut  gestis  Euangelistae  Iohannis 
eamdem  patriam  et  aetatem  atque  romanis  martyrum 
passionibus  tribuamus,  nos  inducunt. 

Illud  autem  ex  prologo  certius  efficitur,  qui  ea  aetate  et 
in  eis  ccetibus,  quibus  Leucius  maxime  reformidabatur, 
scriptus  esse  manifeste  apparet  :  ex  quo  facile  intelliges  cur 
Melitonis  patrocinio  catholicus  anonymiis  usus  sit.  Leucio 
enirn,  Iohannis  discipulo,  inter  Manichaeos  et  ab  eis  quasi 
recepto,  quis  melius  et  aptius  opponi  potuisset  quam  Melito 
iile  ex  Asia  et  ipse  ortus,  Iohannis  ideo  disciplinam  secutus, 
quem  Polycrates  Ephesius  «tov  ev  0710)  icvei5|A«w  ~t>-x  woXwfwcfc- 
^svov»1,  dicebat,  et  Hieronymus  nuper  a  Catholicis  prophe- 
tam  salutatum  referebat 2.  Sic  autem  loquitur  : 

Melito  servusChrisli  episcopus  Laodiciae  universisecclesiis  Catholi- 
corurn  in  Domino  aeternam  salutem.  Volo  sollicitam  esse  frater- 
nitatem  ucstram  de  Leucio  quodam  qui  scripsil  Apostolorum  Actus 
Iohannis  Euangelistae  et  apostoli,  sancti  Andreae  et  Thomae  apostoli, 
qui  de  uirtutibus  quidem  quas  per  eos  fecit  Dominus,  uera  dixit,  de 
doctrina  uero  multa  mentitus  est.  Dixit  enim  docuisse  eos  duo 
principia  quod  exsecratur  ecclesia  Ghristi,  cum  ipse  sanctus  Iohannes 
apostolus  in  capite  euangelii  sui  unum  teslatur  principium  in  quo 
fuerit  uerbum  quo  universa  creata  sunt  uisibilia  et  inuisibilia. 
Leucius  dixit  duo  principia  boni  et  mali,  bona  a  bono,  mala  uero  a 
malo  principe  substitisse... 

Quae  de  uirtutibus  et  de  doctrina  diiudicat  anonymus 
cum  iis  quae  apud  Turibium  et  auctorem  epistularum  libro 
de  Ortu  Mariae  praefixarum  iam  notata  sunt,  apte  mire- 
que  congruunt,  idem  ac  concilium  damasianum  sapiunt, 
manichaeismum    supra    descriptum    redolent;     gesta    ea 

i.  H.  E.  V,  24. 

2.  «Melito  AsianusSardensis  episcopus  librum...  pro  christianodogmate  dedit. 
Sciipsit...  de  Vita  Prophetarum...,de  Apocalypsi  lohannis  librumunum...  Huius 
elegans  et  declamatonum  ingenium  Tertuliaaus  in  septem  libris  quos  scripsit 
adversus  Ecclesi.im  pro  Montano,  cauillatur,  dicens  eum  a  plerisque  nostrorum 
prophetam  putari.»  (Hieronymus,  De  Viris  i//.,24.  —  P.  L.  23,  643.) 

igi-tur  Iohannis,  Melitoni  ascripta,  Romae  saeculo  quinto 
exeunte,  nisi  fallor,  sunt  composita  quo  minus  leuciana 
passio  iam  legeretur  fidelesque  Iohannis,  cui  oratorium 
aedificabatur  (461-468),  rerum  gestarum  curiosi,  catholica 
nan^atione  secure  uti  possent. 

Idem  euenit  de  sancto  Thoma,  cuius  oratorium  aedificatum 
(498-514)  gesta  componendi,  ut  opinor,  occasionem  dedit. 

Quod  quidem  indicant  quoque  uerba  nonnulla  in  gestis 
romanorum  martyrum  saepissime  usurpata,  qualia  praepo- 
situs,  cantantium  uoces  in  organis,  pincema,  deus  Abra- 
ham  Isaac  et  Jacob,  quia  longum  est  tenderey  terrenus, 
carnalis,  pedibus  aduoluti,  aeterni  regni  participes  effici, 
consignans  signo  Christi  baptizauit.  Hic  autem  quoque 
hae  uerborum  similitudines  alteras,  quasi  penitus  insitas, 
ostendunt:  nam  Dionysii  Pelagiaeque  et  Caritii  Migdoniae- 
que  historiae  imaginem  aliquam  Caeciliae  et  Valeriani  aut 
potius  Domitillae  ac  cubiculariorum  historiae  proximam 
reddunt,  in  quibus  uirginitas  pari  modo  laudatur  : 

Virginitas    omnium    virtutum  Ecce  Thomas  apparuit  eis  di- 

dignitalem  excedit:  ita  ut  secun-  cens  :..habetis  integritatem,  quae 

dum  locum  post  Martyres  teneat  est  omnium  regina  uirtutum  et 

et  sit  inter  uirtutes  ceteras prima.  fructus  salutis  perpetuae.  Virgini- 

Seruiuntenimilliuniuersaeuirtu-  tas  soror  est  angelorum  et  om- 

tes  etquasi  Augustaecubiculariae  nium  bonorum  possessio;   uirgi- 

suae  ita  oboediunt  imperiis  suis.  nitasuictoria  libidinis,traphaeum 

Blanditur    ei    fides,    amplectitur  fidei,uictoria  de  inimicis  et  uitae 

eam  spes,osculatur  eam  caritas;  aeternae  securitas.Nam  nascitur 

et  omnes  quae  adstant  in  cons-  de  corruptione  pollutio,  de  pollu- 

pectu  regis   caelorum   patientia,  tione  reatus,  de   reatu  confusio, 

perseuerantia ,    constantia  ,   con-  ex  iis  operibus  oriuntur  filii  ali- 

temptus    mundi,    vigilantia ,  quando  cum   periculo  parientis. 

omnes  istae  quae  sunt  memora-  Dum  prouidetur  matri,  filius  cu- 

tae  et  quae  non  sunt  memoratae  piditissimeeducitur,ettotamulier 

uirtutes    famulantur    ei.     Inter  praegnansaegrotat,dolet,fastidit, 

frondes  paradisi  et  uitae  aeternae  angustiatur,  et  partusdolore  con- 

inmarcessibilesflores,internemo-  sumpta  secrelorum  suorum  prae- 

ra  Angelorum...(12mai,§6,p.7.)  co  ipsa  efflcitur.  Tandemaliquan- 

do  egreditur  infelix  homo,  aut 
strambus,  aut  debilis,  aut  qua- 
cumque  parte  laesus  membris, 
plerumque  etiam  cum  daemonio 
nascituraut  lunaticus  procreatur. 
Ecce  quibus  casibus  commixtio 
ipsa  deseruit...  —  (Bonnet.  Pas- 
sio...,  p  138.) 


Gonceptum...  in  utero  pondus 
die  noctuque  portabit  inuita  :  quo 
pondere  efficilur  aegra,  tumens, 
pallida,  uix  suis  pedibusincedere 
praeualens;  ciborum  utilium  per- 
ferens  fastidia,  cibis  noxiis  delec- 
tatur;  nonnumquam  etiam  sinus 
ipse  interior  aut  abundantia  san- 
guinis  inflammatur,  aut  humoris 
nimielate  algescit,  aut  siccitatis 
macie  constringitur,  aut  pingue- 
dine  coarctatur:  ex  quibus  causis 
intra  uteri  secreta  concepto  foetu 
morbi  nascuntur,  exquibus  solent 
debiles  nasci,  curui  et  claudi... 
Solet  etiam  surdus  atque  mutus 
aut  plenus  uulneribus,  aut  etiam 
cum  daemonio  procreari,  ut  prius 
quaerere  exorcistam  necesse  sit 
quam  nutricem.  — (12  mai,  §  4, 
p.7.) 


Neutra  autem  narratio,  si  quid  sapimus,  ex  altera  pendere 
uidetur,  ut  si  non  ab  eodem  est  conscripta,  arcta  certe 
cognatio  inter  scriptores  intersit. 

Ilic  autem  est  locus  alter  quem  iam  docti  notauerunt, 
qui  et  ipse  originem  romanam  et  aetatem  gothicam  totius 
libri  non  minus  aperte  significat  :  ut  clericus  romanus  is 
est  certo,  qui  Dionysium  et  Pelagiam  atque  Valerianum  et 
Caeciliam  castitatem  utique  docet,  ita  is  est  etiam  qui, 
iisdem  prope  uerbis,  Trinitatis  christianae  obscurius  dogma 
et  Valeriano  et  Gundaforo  explicare  conatur. 

Dicit  ei  Tiburtius  :  Credendum  Si    uolueritis  ad   uitam  aeter- 

certe  unum  esse  Deum  in  caelis  nam  pertingere,  primo  omnium 

asseritis  :  quomodo  nunc  esse  tres  credite  in  Deum  Hebraeorum  et 

testaris?  ResponditCaecilia :  Vnus  in  Vnigenitum  Filium  eius  Domi- 
est  Deus  in  maiestate  sua  quem  .    num  noslrum  Iesum  Christum  et 

ita  in  Sancta  Trinitate  diuidimus  in    Spiritum    Sanctum,    non    ut 

ut  in  uno  homine  dicimus   esse  tres  deos  puletis,   sed  iinnm..., 

sapientiam  unam,  quam  sapien- 
tiam  dicimus  habere  ingenium 
memo  iam  intellectum.  Nam  in- 
genio  adinuenimus  quod  didi- 
cimus,  memoria  tenemus  quod 
docemur,  intellectu  aduertimns 
quicquid  uel  uidere  nobis  conti- 
i-erit  uel  audire.  Quid  modo  facie- 
mus?  Numquid  non  ista  tria  una 
sapientia  in  homine  possidet?  si 
ergo  homo  in  una  sapientia  tri- 
num  possidet  nomen  quomodo 
non  Deus  omnipotens  in  una 
deitate  sua  Trinitatis  obtinet 
maiestatem.  Tunc  Tiburtius  pro- 
stratus...  —  (Gesta  Caeciliae, 
XVII -XVIII.) 


Spiritum...  procedendo  ex  Patre 
et  unam  deitatis  substanliam  in 
Trinitate  integra  adimplendo... 
Dabo  nutem  uobis  exemplum 
quomodo  tria  de  uno  procedunt. 
Certe  una  est  sapientia  in  homine 
et  de  unasapientia  procedit  intel- 
lectus  et  memoria  et  ingenium. 
Nam  ingenium  est  ut  quod  non 
didicisti  adinuenias;  memoria 
est  ut  non  obliuiscaris  quae  didi- 
ceris;  intellectus  uero  ut  inlel- 
legas  quae  ostenrli  potuerunt 
uel  doceri.  Si  ergo  tu  homo 
habere  potes  tria  ista  in  una 
sapientia,  quanto  magis  Deus  in 
una  deitate  tres  quidem  perso- 
nas  habere  credendus  est,  sed 
unam  substantiam...  —  (Bonnet. 
Passion,  145.) 


Quae  uerborum  similitudines  (ingenium  memoria  intcl- 
lectns)  eo  attentius  sunt  obseruandae  quod,  ut  uidetur, 
nusquam  occurrunt :  ad  idem  enim  dogma  explicandum  his 
uerbis  utitur  Augustinus /onte  ftuuio  potione,  radice  robore 
ramo1,  igne  splendore  calore-,  memoria  intelligentia 
uoluntate*,  memoria  intellectu  amore^ :  quae  ultima  apud 
Eugyppium  recurrunt5,  illa  paenultima  apud  Fulgentium 
Ruspensem6;  nusquam  uero  quae  in  Gaeciliae  et  in  Thomae 
gestis7  deprehenduntur,  eadem  leguntur  ingenium  memoria 
intellectus :  idem  sine  dubio  utraque  scripsit.  Ex  his  cunctis 

1.  De  fide  et  symbolo,  17.  -  P.  L.  40,  189. 

2.  De  symbolo,  sermo  ad  cathechumenas.  —  P.  L.  40,  659. 

3.  De  Trinitate  X,  11.  -  P.  L.  42,  983. 

4.  Id.,  XV,  22.  -  P.  L.  42,  1089. 

5.  Thesaurus,  247- 2 i8.  -  P.  L.  62,  927. 

6.  Contra  Serm.  Fastid.  15.  —  P.  L.  65,  921. 

7.  Codex  Palatinus  Vindobonensis  latinus  602  (s.  xu),  quem  inspexi* 
romanae  martyris  post  Thomae  passionem  scriptam  praebet.  Cassiodorus 
te.^tatur  Thomae  cultum  edessenum  Romanis  esse  notum  (Hist.  Trip.  VII,  32. 
-  P.  L.  69,  1092). 

uerisimiliter  sequitur,   ut  cum   apostoli   oratorium  aedifi- 
caretur,  tum  eiusdem  gesta  sint  scripta. 

Fere  eadem  dicemus  de  passione  beati  Andreae  quam 
«  oculis  (suis  uiderunt)  omnes  presbyteri  et  diacones  eccle- 
siarum  Achaiae  »  et  scripserunt  «  uniuersis  ecclesiis  quae 
sunt  in  oriente  et  occidente  et  meridiano  et  septemtrione  in 
Christi  nomine  constitutis».  Praeter  enim  uocabula  quae  in 
gestis  romanis  recurrunt,  mysterium  crucis,  credideris  ex 
toto  corde,  athleta  Domini,  cultura  idolorum,  uoce  magna; 
—  praeter  loca  aliquot  quibus  dolores  qui  praetereunt,  iis  qui 
manent  opponuntur,  seu  persecutor  dare  poenas  narratur, 
seu  gestorum  per  prouincias  scriptorum  mentiones  fiunt,  seu 
denique  proconsul  apostolum  «  ab  stultitia  et  a  Christi... 
laude  cessare  (suadet)  ut  (possit)...  non  amittere  gaudia 
uitae»]  —  praeter  illa,  inquam,  quae  cuncta  romana  gesta 
redolent,  argumentum  ipsum  in  quo  narratio  tota  uersatur, 
aetatem  et  originem  eius  palam  ostendit.  In  alio  libro 
comprobauimus^Catholicorum  erga  martyres  uenerationem, 
Hieronymi  non  tantum  et  Heluidiani  temporibus,  uerum 
etiam,  saeculo  post  eos  iam  toto  elapso,  procellas  excitasse, 
atque  in  editionibus  retractatis  gestorum  aliquot,  Processi 
scilicet,  Basilidis,  Pancratii,  Petri  et  Pauli,  Clementis,  Anas- 
tasiae,  Cornelii  litis  huius  quasi  instrumentum  adhuc  repe- 
riri.  Quare,  aiebant  Manichaei,  honores  tantos  martyribus 
reddamus?  Mortem  quam  passi  sunt,  quomodo  etTugere 
potuissent?  Christus  ipse  nonne  traditus  est?  ex  quo 
conficitur  eum  non  sua  sponte  mortem  obiisse.  Martyres 
quoque,  quotiescumque  potuerunt,  fugerunt  :  ad  suppli- 
cium  non  processerunt  ultro.  —  Ea  autem  coniectura,  qua 
una  gestorum  iamdictorum  ratio  redditur,  est  argumentum 
in  quo  tota  uersantur  Andreae  gesta  eorumque  quasi  caput 
exstat : 

Tu  es  Andreas  qui  destruis  lempla  deorum,  inquit  apostolo  Aegeas 
proconsul...    Ista   superstitiosa    et    uana    uerba    Iesus    uester    dum 

1.  AlbcrtDufourcq,  EludesurLest  Gesta  martyrum  »  romuins, 3" partie,p.33i. 

praedicaret,  Iudaei  illum  crucis  patibulum  adfixerunt.  Andreas 
respondit :  0  si  uellis  scire  mysterium  crucis...;  non  inuitus  sed 
sponte  suscepit!  Egeas  dixit :  Gum  traditus  adseratur  a  suodiscipulo 
et  a  Iudaeis  fentus...,  quomodo  tu  dicis  spontaneum  crucis  subisse 
patibulum1...  » 

Infra  narratio  legitur  populi  apostolum  a  manibus  procon- 
sulis  eripere  conati,  in  qua  zelum  catholici  clerici  facile 
deprehendis,  qui  occasionem  Manichaeos  refellendi  et 
Martyres  ultro  mortem  esse  passos  comprobandi  alacriter 
arripuit : 

Venit...  multitudo  paene  totius  prouinciae  ita  ut  Aegeam  uellent 
occidere  et  Andream  apostolum  fractis  ianuis  carceris  liberare... 
quos  sanctus  Andreas  his  uerbis  ammonuit :  Nolite  quietem  Domini 
nostri  Jesu  Ghristi  in  seditionem  diabolicam  excitare...;  habete  ergo 
silentium  quietem  et  pacem  et  non  solum  meum  martyrium  nolite 
impedire...,  uerum2... 

Quae  eadem  postero  die  iterum  accidunt;  populus  iterum 
Andream  morte  liberare  studet  apostolusque  iterum  petit 
«  utnon  (impediat)  passionem  suam  »;  postremo,  ueluti  Pan- 
cratius,  ad  mortem  procedit  «  gaudens  et  exsultans  ».  Quid, 
quod  catholicus  noster  quae  sentit  ipse,  ea  Deum  ipsum 
rata  habuisse  uoluit :  nam,  cum  Aegeas  timore  perterritus, 
Andream  de  cruce  deponere  cogitat,  Andreas  recusat : 

Iam  regem  meum  uideo,  iam  adoro,  iam  in  conspectu  eius 
consisto. 

Et,  cum  aliqui  eum  inuitum  deponere  conantur,  frustra 
conantur,  a  Deo  impediti : 

Mittentes  autem  manus  ad  crucem  carnifices  non  poterant  penitus 
contingere  eum,  et  subinde  et  alii  ingerentes  se  ut  soluerent  eum, 
nullus  poterat  pertingere  ad  eum  :  stupebant  enim  brachia3... 

1.  Passio  A  ndreae  (Bonnet,  3-5). 

2.  Passio  Andreae  (Bonnet,  16-17).  —  Cf.  Catalog.  Cod.  Hag.  lat.  Bruxelles, 
1,22. 

3.  Passio  Andreae  (Bonnet,  32). 

Apostolorum  igitur  et  martyrum  passiones  Dei  uolun- 
tatem  et  potenliam  significant,  non  autem  Dei  mali  potentiam 
et  uietoriam  declarant1  :  Andreae  gesta  iisdem  temporibus 
et  in  iisdem  coetibus  quibus  Processi  et  Gornelii  et  Petri 
Paulique  gesta  sunt  redacta;  ut  Iohannis  et  Thomae  passio, 
ita  ea  Romae,  circa  a.  500,  conscripta  sunt,  dum  basilica 
eius  exstruebatur. 


III 


Leucii  recensiones  et  trium  apostolorum  Romam  nuper 
inuectus  cultus  Romanis  clericis  suadebant  ut  de  trium 
illorum,  Iohannis  et  Thomae  et  Andreae  gestis  curarent : 
equidem  crediderim,  ut  iam  dictum  est,  unius  cuiusque 
sancti  oratorii  aediucationem  ad  res  eius  gestas  inquirendas 
hominum  excitasse  animos.  Alii  autem  apostoli  quae 
gesserint,  quomodo  scire  Romani  curauissent?  Scriptum 
nullum  nos  monet  neque  Leucium  de  illis  aliis  aliquid 
scripsisse  neque  papam  ullum  oratorium  iisdem  tum 
consecrasse. 

Apostolos  duodecim  Romanis  curae  fuisse  ex  epistula 
hieronymiano  feriali  praefixa  perspicimus  : 

Sanc  in  prima  parte  libelli  omniurn  apostolorum  festa  conscrip- 
simus  ut  dies  alii  non  uideantur  diuidere  qaos  una  dignilas  aposlo- 
lica  in  coelesti  gloria  fecit  esse  sublimes. 

lisdem  fere  temporibus  Ricimer  de  suo  musiuum  opus 
nunc  deperditum  in  abside  basilicae  S.  Agathae  componi 
iubebat,  in  quo  apostoli  duodecimpictiuidebantur.  Postremo 
eadem  aetate  circumferebantur  excerpta  quaedam  ex  Apos- 
tolicis  Constitutionibus  quae,  Apostolorum  nominibus  prae- 
missis,in  quinquaginta  canonesDionysius  redegerat.  Tantum 

1.  Manichaei,  ut  iam  dicturn  est  (p.  45),  Dei  potentiani  in  dubio  ponebant. 

igitur  a  Leone  usque  ad  Symmachum  Romani  aberant  ut 
Ghristi  apostolos  duodecim,  quasi  collegium  quoddam 
sacrum  habitos,  neglegerent! 

Gum  igitur  eos  ueneratione  prosequerentur,  cum  Leucius 
ex  altera  parte  in  apostolos  aliquot,  ideoque  in  apostolos 
quoque  omnes,  Catholicorum  inflexisset  oculos,  fortasse 
contigitut,  praeter  proprios  et  «leucianos  »,  reiiquos  tandem 
curarent,  utpote  qui  a  Iesu  electi,  Evangelium  praedi- 
cassent.  Geterum  ut  eos  Manichaeis  quasi  subducerent, 
fides  catholicos  monebat,  ut  praeteriti  saeculi  usu  prudenter 
semel  uterentur.  Quod  quidem,  ut  opinor,  euenit  :  aposto- 
lorum  certamina —  quorum  meminit  anonymus  auctor 
Sixti  papae  gestorum  —  scribere  studuerunt,  ideoque  com- 
pendium  historiae  apostolicae  totius  et  aliquorum  ex 
reliquis  apostolis  gesta  conscripserunt. 

In  Breviario  Apostolorum1  proferuntur  nomina,  cogno- 
mina,  patria,  regiones  quas  euangelium  docuerunt,  sepul- 
tura,  supplicium  :  quae  cuncta  ex  sequenti  tabella  melius 
apparebunt. 


Symon 

oboediens 

Bethsaida 

Roma 

Roma 

crux. 

Pctrus 

agnoscens 

.  Galileae 

Paulus 

pius 

Beniamin 

tribus 

Roma 

capite    trun- 
catus. 

Andreas 

uirilis,  decorus 

Scythia 

Patras 

crux. 

lacobus 

suplantator 

Spania,Occiden- 
talia  loca 

Achaia 
Marmarica 

gladio  caesus 

Iohannes 

gratia  dei 

Asia 

Efesus 

Thomas 

abyssus 

Didymus 

[si]  miles  dei 

Parthi,  Medi 
Orientalis  plaga 

Calaminica 
Indiae 

lancea. 

Philippus. 

os  lampadis 

Bethsaida 

Galli 

Hierapolis 

crucifixus 

Galileae 

Frygiae 

lapidatus. 

Iacobus  fr.  Dni 

Hierusalem 

lapidatus. 

Bartholomaeus  iilius      suspen- 

Liconia 

Albano  maioris 

decoriatus 

dentis  aquas 

Armeniae 

decoltatus. 

Matthaeus 

donatus 

Leui  tribus 

Iudaea 
Macedodonia 

Persida  in  mon- 
tibus    Parto- 
rum 

Symon 

zelus 
chananeus 

/Egypjtus 

Portoforo 

crux. 

Iudas 

confessor 

Mcsopolamia, 

Meritum,Arme 

1.  Analecla,  II,  9-10. 

Apostoli  duo  igitur  in  Ai'meniae  ciuitatibus  quiescunt 
Bartholomaeus  et  Judas;  unus  in  Perside  Matthaeus,  unus 
in  India  Thomas,  unus  fortasse  in  aliqua  Orientis  parte 
Symon.  Pari  modo  festi  dies  duo  cautius  lohanni  ascribuntur 
et  cum  de  Iacobo  agitur  eiusque  natalis  dies  notatur,  ano- 
nymus  noster  in  hoc  loco  «  creditur  »  scribit.  Qui  tam 
caute  loquatur  et  Orientem  tam  diligenter  curet,  is  dama- 
siano  concilio  et  gestis  martyrum  aequalis  sane  uidetur 
exstitisse.  —  Hoc  autem  aetatem  gothicam,  ut  fert  opinio 
mea,  palam  ostendit,  Paulum  «  eodem  die  quo  et »  Petrum 
passum  esse  dictum,  atque  Petrum  «  propter  Symonem 
magum,  licet  Dei  occulto  nutu,  Romam  »  uenisse  ibique 
«  ut  uoluit  »  in  crucem  esse  actum.  Locus  ille  damasiani 
concilii  locum  in  mentem  uocat,  quo  haereticorum  gar- 
rientium  mentio  fit  qui  Petrum  et  Paulum  diuerso  die 
passos  asseuerant;  immo  dum  anonymus  Petrum  «propter 
Symonem  magum  licet  Dei  occulto  nutu  Romam  »  perue- 
nisse  dicit,  ostendere,  nisi  fallor,  cogitat,  Dei  apostolum  a 
filio  diaboli  Simone  nequissimo  nihil  esse  coactum  eumque 
Petrum,  quamquam  «  propter  Symonem  magum  »  uenerit, 
tamen  et  vere  «  Dei  occulto  nutu  »  Romam  perrexisse  :  qua 
coniectura  ad  ueritatem  eo  propius  accedere  mihi  videor 
quod  in  Gyriaci  gestis  tum  fere  Romae  compositis,  simile 
aliquid  fertur.  Dum  Cyriacus  daemonem  ex  Artemia, 
Diocletiani  filia,  eicere  curabat,  «  ille  exclamauit,  dicens  : 

0  Gyriace,  si  hinc  me  eicis,  in  Persidam  te  faciam  uenire.  Dicit  ei 
Gyriacus...  Exi,  et  continuo  exivit. 

Post  paucum  uero  tempus  uenit  legatio  a  Rege  Persarum  ad 
Diocletianum  Augustum,  ut  Cyriacum  Diaconum  ad  se  dirigeret : 
quia  lilia  eius  a  daemonio  vexabatur...  Beatus  autem  Gyriacus  cum 
baculo  suo...  (pervenit)  ad  Saporem  Regem  Persarum...  (qui) 
adoravit  eum  rogauitque  ut  introiret  in  cubiculum  ad  filiam  eius 
nomine  Iobiam.  Eadem  hora  exclamauit  diabolus  ex  ore  puellae  et 
dixit  ad  Cyriacum  :  Quid  est,  Cyriace?  Respomlit  Cyriacus :  In 
nomine  Domini  mei  Jesu  Christi,  praecipio  tibi,  immunde  spiritus, 
exi...  Respondit  diabolus  :  Fatigatus  es.  Respondit  Cyriacus :  Ego 

exivi  in  nomine  Domini  mei  J.  C,  cuius  auxilio  gubernatus  sum  et 
in  omnibus  gubernor  et  nonsum  fatigatus.  Dicitei  diabolus  :  Tamcn 
ego  perduxi  te  ad  quod  volui.  —  (16  janvier,  §  11,  13,  14,  p.  7.) 

Haec  quoque  uerba  «  (Petrum)  ut  uoluit  cruce  suspen- 
su[m]  »  idem  atque  Andreae  gesta  catholica  sapiunt  et  con- 
trouersias  quarum  iam  meminimus  de  inuito  aut  spontaneo 
martyrum  sacrificio  habitas  significant.  Breviarium  Aposto- 
lorum,  Eusebiano  martyrologio  fortasse  praefigendum, 
composuit,  ut  uidetur,  damasiani  concilii  aetate,  catholicus 
qui,  quo  maiorem  apud  fideles  haberet  fidem,  doctior  et 
eruditior  uideri  -studuit.  Unde  factum  est  ut  apostolorum 
nomina  tam  mirifice,  quasi  syriaco  et  orientalibus  uteretur 
sermonibus,  enodaret:  perinde  quasi  eorum  historiam 
penitus  cognouisset,  terras  tum  notas  iis  cunctis  assignauit: 
eiusque  plane  excogitata  decreta,  prout  fortuna  fauit,  aut 
ad  irritum  ceciderunt  aut  ab  omnibus  sunt  recepta  :  quemad- 
modum  Philippus  a  Gallis  numquam  ut  apostolus  proprius 
est  cultus1,  ita  Iacobus  ab  Hispanis  quasi  euangelicam  iidem 
eos  docuisset,  proprius  apostolus  habitus  est  et  habetur'. 

1.  Ex  textu  nostro  pendent,  sine  dubio,  Freculphus  (P.  L.  106,  1148),  Guilel- 
mus  (P.  L.  179, 1683),  Ordericus  Vitalis  (P.  L.  188,  156),  Petrus  (P.  L.  198, 1698). 

2.  In  Codicis  Monacensis  margine  legitur  prope  nomen  Petri  solitus;  — 
Pauli...  pliyrus ;—  Andreae  erillus;  —  Iacobi  ilcedonius;  —  Iohannis  acinc- 
lus;—  Thomae  iaragd ;  —  Philippi...  ydonix ;  —  Iacobi  amatixtus;  —  Bar- 
tholomaei  lapsis;  —  Matthei  sardonix;  —  Symonis  Zelotis  topazus;  —  Iudae 
crisoprasim  ; —  Matthiae  solius  nihil.  —  Quae  cognomina,  pleraque  ex  lapidibus 
ducta  —  fortasse  figurata  et  inter  Manichaeos  habita  —  videntur. — Cf.  Virgo 
Maria  «  Margarita  pretiosissima  »  dicta  est  in  libro  de  Transitu  b.  Mariae.  — 
Cf.  Posuisti  in  capite  cius  coronam  de  lapide  pretioso  :  in  piincipio  sermonis 
eius  accedentes  ambierunt  eum  lapides  pretiosi,  discipuli  sui,  a  quibus  exordiurn 
annuntiationis  eius  fieret.  »  (Augustinus,  In  Psalmum  2  enarratio.  P.  L.  36, 166). 

Nominum  interpretationes  a  Hieronymo  fluunt. 

«  Simonis,  obedientis,  siue  ponentis  tristitiam  aut  audientis  moerorem 
(849-850)  Petrus,  cognoscens  siue  dissoluens  (8i9).  Paulus,  mirabilis  siue  electus. 
Andreas,  decus  in  statione,  uel  respondens  pabulo,  sed  hoc  uiolentum.  Meliu< 
autem  est,  ut  secundum  graecam  etymologiam  a7rb  toO  ocvopb?,  id  est,  a  uiro 
uirilis  appelletur  (845-846).  —  Iacobus  ??'? — Iohannes,  in  quo  est  gratia  uel 
Domini  gratia  (847-848).  —  Thomas,  Didymus,  id  est  geminus  uel  abyssus  (850). 
—  Filippus,  os  lampadarum  (847-848).  —  Bartholomaeus,  filius  suspendentis 
aquas,  uel  ut  supra  (846).  —  Matthaeum,  donatum  (848).  —  Simon  zelotis  ???  — 
Iudas  ???— Mathias  ???  (Hieronymus,  Liber  de  Nominibus  Hebraicis  Noui 
Testamenti).  in  De  Actibus  Apostolorum  (praesertim.  P.  L.  23,  iisdern  columnis, 
uncis  inclusis,  citata  leges). 

Romae  quoque  et  gothicis  temporibus  uerisimiliter 
Bartholomaei  et  Matthaei  et  Simonis  ludaeque  gesta  esse 
conscripta  suspicor1. 

Inter  illa  arctissima  cognatio  interest.  In  codicibus  enim 
apostolicas  historias  praebentibus,  hoc  ordine  fere  leguntur 
Bartholomaeus  Matthaeus  Simon  Iudasque  :  in  Vindobonen- 
sibus  scilicet  497  et  358,  in  Parisinis  Bib.  nat.  12602, 
18298,  12604,  11750,  5273,  5274,  9737,  Genouefensibus 
H.  G.  3,  H.  G.  9,  H.  G.  10,  in  Guelferbytano  48  et  in 
Helmensi  497 *:  San  Grallensis  tantum  codex561,  et  Vindo- 
bonensis  534  et  quo  usus  est  Nausea,  ii  soli,  ut  opinor, 
Bartholomaeum  a  Matthaeo  et  Simone  Iudaque  seiungunt : 
quod,  in  sumino  de  gestorum  ordine  codicum  aliorum 
consensu,  dum  apostolorum  reliquorum  passiones  fere 
numquam  in  codicibus  eodem  modo  ordinantur,  parui  sane 
habebitur  momenti;  ex  eo  igitur  fere  constanti  ordine 
suspicor,  illorum  editiones  principes,  in  codice  eodem 
compositas  ad  lucem  simul  esse  editas. 

Nemo  dubitabit  quin  Matthaei  et  Simonis  Iudaeque  gesta 
eodem  tempore  et  ab  eodem  fortasse  anonymo  sint 
conscripta.  Matthaei  enim  gesta  ita  desinunt: 

Sed  sicut  praefati  sumus,  quia  Deo  cura  est  de  hominibus  et  <>st 
homo  carus  Deo,  si  ipse  uilem  non  faciat  neglegendo,  missi  sunt  ad 
Persidam  sancti  apostoli  duo  Iuda  zelotes  et  Symon  chananeus  qui, 
qualiler  cum  eis  (magis)  conflixerint  et  superauerint  in  Dei  nomine, 
sequens  libellus  ostendit. 

Qui  in  codicibus  «sequeus  libellus»  ita  loquitur. 

Jncipit  passio  apostolorum  Symonis  et  Iudae.  Symon  chananeus 
et  ludas  zelotes  apostoli  Domini  nostri  Iehsu  Christi  cum  per  reuela- 
tionem  Spiritus  Sancti  Persidis  fuissent  regionem  ingressi... 

1.  Gesta  Bartholomaei  apuJ  Max.  Bonnet  leijuntui  (Passio  Andreae...  Lipsiae 
1898,  p.  128);  —  Matthaei  apud  Bollandum  (2J  sept.  220);  —  Simonis  Iudaeque 
apud  Mombriiium. 

2.  Lipsius,  Ttie  apokryphen  Apostclgcschichlen  und  Apostellegenden, 
\,  121,  12").  sq.  Vindobonenses  eodices  inspexi  ipso. 

Et  quos  iam  in  gestis  Matthaei  uidimus,  iidem  magi  Zaroes 
et  Arfaxat  in  gestis  Simonis  rursus  apparent  qui  cum  Dei 
apostolis  in  Perside,  ueluti  antea  in  ^Ethiopia,  pugnant;  et 
eadem  in  Perside  atque  in  iEthiopia  apostoli  conati,  populum 
conuertunt,  ecclesias  exstruunt,  clerum  componunt.  Eadem 
quoque  in  India  Bartholomaeus  aggreditur,  hac  in  regione 
quae  Matthaei  prouinciam  sacram,  iEthiopiam  dico, 
contingit,  quae  Simonis  Iudaeque  Persidi  adiacet,  quae 
usque  ad  Orientis  remotissimas  partes  pertinet  Hanc 
autem  quae  inter  has  tres  regiones  orientales  interest 
coniunctionem  memorat  gestorum  Bartholomaei  scriptor 
anonymus. 

Indiae  tres  esse  ab  historiographis  adseruntur  :  prima  est  Iudia 
quae  ad  iEthiopiam  mittit,  secunda  quae  ad  Medos,  tertia  quae  finem 
facit :  nam  ex  uno  latere  tenebrarum  regionem  gerit,  ex  alio  iatere 
mare  oceanum1. 

Illa  qui  scripsit,  ei  sane  in  animo  fuit  Orientis  «  euange- 
lizationem »  enarrare,  iEthiopiae  et  Persidis  et  denique 
Indiae  remotae  et  prope  fabulosae.  Quod  certe  qui  ratum 
habuerit,  is  nihil  mirabitur  quod  tot  similia  in  gestis  illis 
deprehendat :  inuocatur  Deus  Abraham  Isaac  et  Iacob ;  — 
diuitias  apostoli  Dei  respuunt;  —  pallio  utuntur;  —  cor- 
pora  sancta  a  longinquis  ciuitatibus  repetita,  in  magno 
honore  habentur;  —  Persarum  clarissimi  reges  mire  in  has 
apostolicas  historias  inducuntur,  Astyages  in  Bartholomaei 
et  Xerces  in  Simonis  Iudaeque  gesta;  —  eiusdem  generis.  et 
in  Matthaei  et  in  Bartholomaei  narratione  paradisus  depin- 
gitur;  —  nequissimi  daemones  in  idolis  abditi,  ab  apostolis 
uicti,  sub  specie  draconum  nigroruin  aut  non  minus 
nigrorum  ^Ethiopum,  spectantibus  omnibus,  fugiunt.  Illa  si 
est  gestorum  cognatio,  ex  ea  uerisimiliter  colligitur  coniec- 
turam  ex  ordine  in  codicibus  seruato  ortam  haud  inanem 

1.  Bonnet,  Passio   Andreae...,  p.  128. —  Quae  ex  Libro  Genealoyo  fortasse 
pendent  {Mon.  Germ.  Auct.  Antiq.  IX,  165-181). 

esse   gestaque    orientalia  eadem  certe    aetate,  in    eodem 
codice,  si  minus  ab  eodem  auctore,  fuisse  composita1. 

^Etatem  gothicam  ostendere  uidentur  haec  uocabula  in 
romanis  martyrum  gestis  occurrentia : 

Vnum  e  duobus  elige,  pontifices  templorum,  terrenum,  carnale, 
intrepidus  et  constans,  secreta  uirginis,  abstulerunt  cum  hymnis 
et  omni  gloria. 

Haud  aliter  gestorum  Bartholomaei  et  Matthaei  paradisus 
idem  uidetur  esse  qui  in  gestis  Nerei  et  Agnetis  et  Sebastiani 
describitur ;  —  gestorum  prouinciatim  scriptorum  rationem 
quae,  ut  in  Apostolorum  Breaiario  ita  in  gestis  orientalibus 
deprehenditur,  in  Siluestris  quoque  et  Sympherosae  et 
Getulii  et  Montani  gestis  reperies;  —  auctoritatis  augendae 
fideique  confirmandae  cura,  ex  qua  iam  pseudo-Eusebium, 
pseudo-Damasum,  pseudo-Hieronymum,  pseudo-Linum, 
pseudo-Marcellum,  pseudo-Melitonem,  pseudo-sacerdotes 
Achaiae  ortos  esse  uidimus,  hic  pseudo-Abdiam  et  pseudo- 
Cratonem  gignit;  —  conflictus  apostolorum  Simonis  et  Iudae 
aut  Matthaei  cum  magis  Zaroe  et  Arfaxat  hunc  conflictum 
alterum  Petri  Paulique  cum  Simone  mago  in  memoriam 
redigit;  —  pari  modo  Deo  dat  poenas  proconsul  uel  rex  qui 
in  sanctos  animadvertit,  ut  Aegeas  ita  Decius,  ut  Julianus 
ita  Astyages ;  —  sanctorum  potestas  qui  regis  lilium  morbo 
sanant,  diuitias  respuunt,  daemones  fugant  ut  in  Marcelli 
gestis,  ita  in  Bartholornaei  passione  eminet; —  ab  eodem, 
ut  uidetur,  sunt  excogitati  et  Craton  qui  Simonis  Iudaeque 
gesta  persica  scripsit  et  Craton  ille  qui  in  siluestrianis 
gestis  apparet,  si  non  ille  —  fortasse  primigenius  —  qui  in 
Iohannis  passione  invenitur; —  ab  eodem  quoque  memo- 


1.  Bartholomaei  gestorum  recensionem  primigtmiam  latine  fuisse  scriptam 
comprobauit  M.  Bonnet  (Analecta  Bol.  XIV,  353-366).  Facile  credam  quinque 
tantum  apostolorum  «  leucianorum  »  exemplaria  graeca  exstitisse. —  De  titulo 
romano  Matlhaei  (uia  Merulana)  in  synodo  a.  499  habita  memorato,  nil  liquet 
(Duchesne,  Notcs  sur  la  topographie  de  Rome  au  Moycn-Aye.  Mclanyes... 
Ecole  de  Rome,  VII,  1887,  227-229;. 

ratus  est  Julius  Africauus  ille,  qui  Simonis  ludaeque  gesta 
omnia,  in  graecum  sermonem  ab  Eutropio  uersa,  in  decem 
libros  diuisisse  et  eorum  gesta  persica  a  Gratone  conscripta 
in  latinum  transtulisse  dicitur  et  ille  qui,  ut  Symphorosae 
gesta  ferunt,  «  paene  omnium  de  urbe  regia  atque  de  tota 
Italia  Christi  martyrum  gesta  »  scripsit  et  qui,  si  quid  Getulii 
gestis  creditur,  «  acta  martyrum  duobus  primis  saeculis  pro 
Christi  fide  passorum  »  collegit; — a  romano  clero  qui 
comitis  Abdonis,  incoemeterio  Pontiani  quiescentis,gloriam 
nouerat,  a  praeposito  fortasse  aliquo  huius  coemeterii  exco- 
gitatus  est  Sennen  ille,  qui  Simonem  Iudamque  in  Perside 
excipit;  —  apud  eosdem  denique  sunt  composita  et 
Matthaei  gesta  quae  sub  fine,  quantum  Rornani  Persarum 
imperium  mirarentur,  tam  apte  et  tam  ingenue  significant1 
et  Marcelli  autLaurentii  gesta  quae  rem  eamdem  in  Cyriaci 
et  in  Olympiadis  Polichroniique  historiis  aperte  testantur. 
Quae  cuncta  tecum  animo  uoluenti  mox  apparebit  libellos 
istos  aetate  eadem  et  in  iisdem  fere  coetibus  Romae  esse 
redactos. 

Goniectura  nostra  rebus  duobus  comprobatur.  Gestis 
Matthaei  praemissus  prologus  iisdemque  postpositus 
epilogus  quantum  de  hominibus  Deus  curet  fusius 
exponunt : 

Quoniam  Deo  cura  est  hominibus  et  plus  animarum  eorum 
curam  gerit  quam  corporum,  plerumque  accidit  ut  laetitia  corporalis 
cum  sit  temporalis  et  in  lubrico  posita  et  magis  desinendo  incipiat 
quam  manendo  aeternam  animae  tribulationem  infligat.  Ex  ipsa 
enim  uniuersa  peccata  nascuntur.  Et  ideo  dixi  Deum  nostrum  plus 
animarum  curam  gessisse...  —  (Ex  Prologo.) 

Sed  sicuti  praefati  sumus  quia  Deo  cura  est  de  hominibus2... 
(Ex  Epilogo.) 


1.  Beor  «uidit  filios  filiorum  suorum  usque  in  quartam  genetationem  et 
habuit  pacem  firmissimam  cum  Romanis  et  Peisis.  Omnes  autem  prouinciae 
/Ethyopum  aecclesiis  repletao  Catholicis  usque  in  hodiernum  diem  per  Iphy- 
geniam...  »  (Ex  Codice  Parisiensi  3789  (xi  s.),  f°  328v.) 

2.  Apud  Lipsium,  Die  apokrijphen  Apostelgescliichten,  I,  147. 

Haec  qui  legerit,  quomodo  Saluiani  operis  illius  celeber- 
rimi  non  meminerit  quod,  post  annum  451  certo  compositum 
de  Gubernatione  Dei  inscribitur,  in  quo  haec  leguntur  : 

Incuriosus  a  quibusdam  et  quasi  neglegens  humanorum  actuum 
Deus  dicitur  utpote  nec  bonos  custodiens  nec  coercens  malos  et  ideo 
in  hoc  saeculo  bonos  plerumque  rniseros,  malos  beatos  esse.,. 

Eam  doctrinam  cum  factis  repugnare,  Saluianus  ostendere 
conatur,  ita  ut  Matthaei  gestorum  prologus  ex  Saluiani 
libro  pendere  uerisimillimum  sit. 

Me  quidem  non  fugit  doctos  aliquot  uiros  in  rege  Beor 
cuius  in  gestis  mentio  fit,  regem  yEthiopum  Elesbaam 
agnouisse  qui,  anno  524,  regno  sabaico  potitus  est1 :  quam 
coniecturam,  licet  uera  etlegitima  haberi  possit,  mihi  tamen 
uindicare  non  ausim,  qui  inter  Beor  et  Elesbaam  quid 
intersit,  reuera,  plane  nesciam.  Utcumque  autem  res  se 
habet,  hoc  certe  asseri  tuto  potest,  gesta  nostra,  Saluiano 
recentiora,  gestis  martyrum  romanorum  esse  aequalia, 
et  Gothorum  aetate,  circa  annum  500  esse  conscripta, 
cum  doctrina,  quam  magi  in  gestis  Simonis  et  Iudae 
exponunt,  eadem  sit  atque  Manichaeismus  quem  iam 
Melito  in  Ioannis  gestis  notauit  et  quem  Catholici  uetuerunt : 

Erat  autem  doctrina  eorum  praua;  ita  ut  deum  Abraam  et  deum 
Isaac  et  deum  Iacob  blasphemantes  deum  dicerent  tenebrarum. 
Moysen  autem  dicebant  maleficum,  omnes  prophetas  dei  a  deo  tene- 
brarum  missos  assererent.  Animam  hominis  partem  dei  habere 
dicerent  :  corpus  uero  figmentum  a  deo  male  [malo]  factum  et  ideo 
contrarium  sibimet  :  diuersisque  substantiis  in  quibus  laetatur 
caro,  anima  tristatur  et  in  quibus  exsultat  anima,  corpus  affligitur. 
Solem  et  Lunam  deos  affirmantes,  aquam  simul  deitatem  habere 
docebant.  Dei  autem  filium  dominum  nostrum  Iesum  Christum  phan- 
tasiam  fuisse  nec  uerum  hominem  ex  uirgine  natum,  nec  uere 
passum,  nec  uere  sepultum,  nec  uere  tertia  die  resurrexisse  a  mortuis. 
Haec  praedicatio  polluta...  —  (Passio  sanctorum  Simonis  et  ludae 
apostolorum,  Mombritius,  II,  294v-295r.) 

1.  Gutschmid,  De  Konigsnamen  in  den  Apokrypfien  Apostelgeschichten 
(Rhein.  Museum,  N.  F.  XIX,  387). 

Quomodo  Catholicus  fratres  a  Manichaeismo  securius 
aptiusque  submouisset  quam  eumdem  a  magis,  diaboli  filiis, 
praedicatum  et  a  Dei  Apostolis  damnatum  narrando?  Quae 
igitur  cuncta  cum  romanis  gestis  congruentia  recensuimus, 
ea  non  forte  fortuna  acciderunt  sed  cognationem  certam 
librorum  iisdemfere  temporibus  scriptorum  ostendunt. 

Quemadmodum  igitur  graecorum,  ita  Apostolorum 
orientalium  gesta  Gothorum  aetate  composita  sunt,  —  si 
Graecos  appellare  licebit  quorum  corpora  Edessae,  Patris, 
Ephesi  quiescunt.  —  Iam  autem  sensit  lector  quam  saepe 
Apostolorum  gesta  cum  Martyrum  romanorum  passionibus 
comparata  sint  et  quot  similia  in  utrisque  sint  deprehensa  : 
quod  eo  magis,  ut  opinor,  animadvertendum  est,  quod, 
dum  hae  vernaculas  et  patrias  traditiones  maxime  colligunt, 
illa  externas  historias  aut  mere  commenticias  referunt. 
Haec  autem  dubitatio  lectoris  mentem  tam  saepe,  uereor 
ne  subierit,  ut  me  quidem  quasi  pudeat  huius  nondum 
sublatae  :  si  aliqua  inter  Apostolorum  et  Martyrum  gesta 
interest  cognatio,  eane  hoc  explicabitur  quod  haec  ex  illis 
seu  illa  ex  his  seu  utraque  ex  archetypo  communi  pendent? 

Hoc  autem  iam  exploratum  et  comprobatum  habemus, 
romanorum  martyrum  gesta  Gothorum  temporibus  pleraque 
esse  conscripta.  Neminem  reperies  qui  apostolicorum  gesto- 
rum  recensiones  latinas  hac  aetate  antiquiores  existimet  : 
ante  Leonem  enim  cur  effloruissent  litterae  illae  apocryphae, 
difficile  intellegeres;  Catholici  deinde  qui  in  Manichaeos 
inuehuntur,  catholicas  apostolorum  passionum  latinas 
recensiones  nusquam  memorant;  quae  in  Iohannis  et  in 
Simonis  gestis  de  Manichaeismo  leguntur,  ea  denique  nobis 
suadent  uulgaribus  manichaeis  libellis  recentiores  catholicos 
exstitisse.  Cum  haereticorum  dogmata  refellant  eorumque 
scriptis  et  Leonis  temporibus  gesta  catholica  Apostolorum 
recentiora  sint,  ex  eo  conficitur  martyrum  gesta,  utpote  papa 
illo  recentiora  quoque,  ex  gestis  iis  Apostolorum  catholicis 
pendere  non  posse. 

Ex  altera  parte,  Apostolorum  gestacatholicaex  martyrum 
gestis  pendere  non  possunt,  quae,  si  quis,  coniectura  mea 
non  probata,  in  sententiam  uulgatam  pedibus  ibit,  apud  Gal 
los,  Gregorii  temporibus,  conscripta  esse  existimabit.  Quaeau- 
tem,  eaaetate,  apudGallosromanorum  gestorum  notitiafuit? 
Nulla,  Gregorio  ipso  teste:  postquam  enim  quorum  Agiulfus 
passiones  attulerat,  de  iis,  Clemente  Chrysantho  et  Pancratio 
quaedam  narrauit,  ita  pergit,  ut  gestorum  inopiam  desiderans : 

Multi  quidem  sunt  martyres  apud  urbem  Romam,  quorum  histo- 
riae  passionum  nobis  integrae  non  sunt  delatae1. 

Ex  utraque  explorata  re  hoc  necessario  concluditur, 
Romanorum  et  Apostolorum  iam  dictorum  gesta  aut  apud 
eosdem  fere  et  iisdem  temporibus  esse  conscripta,  aut 
utraque  ex  aliquo  communi  archetypo  pendere.  Hoc  quod 
sit  et  quale,  nos,  fatemur,  omnino  fugit :  dum  non  allatum 
erit,  praeterire  id  liceat.  Ceterum  Gregorius,  antequam  in 
libro  de  Glorna  Martyrum  inscripto  de  romanis  martyribus 
iam  dictis  loquitur,  statim  de  Apostolis  quaedam  narrauit : 
unde  suspicor  eum  codicem  romanum  ab  Aguilfo  allatum, 
esse  secutum,  qui  cum  Clementis,  Pancratii  et  Chrysanthi 
gestis,  Petri  et  Pauli,  Iohannis,  Andreae  Thomaeque  et 
Bartholomaei —  et  alia  fortasse  quaedam  contineret.  Ut  igitur 
ferialis  hieronymiani  recensio  nostra  gallicana  ex  romana 
primigenia,  saeculo  antiquiore,  pendet,  ita  apostolicoruin 
gestorum  recensio  gallicana,  abdiana  immerito  dicta,  a 
romana  primigenia  latina  editione,  Gothorum  tempore  edita, 
procedere  videturquae,  omissisromanis  apostolis,  Iohannis, 
Andreae,  Thomaeque  atque  Bartholomaei  Matthaei  Simonis 
et  Iudae  gesta  continebat.  De  reliquis  minime  liquet2. 

Propositum  surnus  assecuti  ut  demonstraremus  circa 
annum  500  cum   Romanae   sedis    a  Leone   Magno   aucta 

1.  ln  Gloria  Martyrum,'S9.  —(Monumenta  Germaniae,  p.  513) 

2.  Philippi  et  Iacobi  gesta  tum  composita  fuisse  «uspicor,  cum  Pelagius  I  et 
Iohannes  III  basilicam  Iacobi  pariterque  Philippi  Romae  aedificauerunt  (L.  P. 
I,  306).  -  Cf.  Analecta  Bollandiana,  VIII,  1889,  p.  136. 

gloria,  tum  haereticorum  apocryphis  ad  historiam  scriben- 
dam  catholicos  excitatos  esse. 

Quin  etiam  euenit  fortasse  ut  haereticorum  cura, 
maioris  etiam  momenti  quam  iam  dictum  est  et  scripta 
asseruata  manifeste  testantur,  Gatholicis  existeret :  cum 
in  Sacramentario  Leoniano,  tum  in  Libro  Pontiftcali 
Damasiano  fortasse  componendo,  eam  curam  interfuisse 
putabis,  si  modo  in  praefatiunculam  siluestrianis  gestis 
praefixam  attenderis,  quae  apostolicarum  sedium  episco- 
porum  historiam  ab  Eusebio  conscriptam  nouisse  uidetur 
ideoque  Romanorum  Pontificum  ut  mox  in  lucem  proferenda 
gesta  quasi  praenuntiat1.  Pari  modo,  si  causam  aliquam 
communem  quaeris  cur,  ea  fere  aetate,  Martyrum  gesta 
apud  Latinos  conscripta  sint,  nonne  eo  induceris  ut 
Gatholicos  timuisse  credas  ne  Manichaei  traditiones  eccle- 
siarum  uti  uenerandas  ita  obscuriores  ad  se  traherent  et 
in  eas  componendas  et  conscribendas,  tamquam  in  Aposto- 
lorum  historias,  uenenum  suum  instillarent?  Quae,  fateor, 
coniectura  cum  hoc  studio  certe  aptius  congruere  uidetur, 
quo  flagrauerunt  cunctae  fere  ecclesiae,  originem  suam  ab 
apostolis  ipsis  aut  ab  eorum  discipulis  proximis  ductam 
esse  asserendo2;  qua  apostolica  ecclesiarum  origine  recepta, 

1.  Prologus  gestomm  Siluestris  de  Eusebii  scriptis  sumit  exordium.  Eidem 
Eusebio  opera  duo  tribuuntur :  prius  sanctorum  omnium  fere  totius  imperii 
romani  maityrum  et  episcoporum  et  confessorum  et  uirginum  et  uiduarum 
liistoriam  amplectitur;  in  altero  apo^tolicarum  sedium  episcoporum  narrantur 
gesta :  ex  quo  anonymus  noster  Siluestri  historiam  se  excerpsisse  contendit. 

2.  Breuiarium Apos/o£orwminterscri|jtaomniauetustissimumestquodasancto 
Iacobo  Hispaniasesseeuangelizatas  refert.  De  Asterioet  Aurea  et  Laurentio,  ostien- 
sibus  primis  apostolis,  cf.  Etude  sur  les  Gestes  des  Martyrs  Romains,  2e  partie. 

De  Domnii,  beati  Petri  pseudo  discipuli  gestis;  cf.  Saints  d'Istrie  et  de 
Dalmatie  (Analecta  Bollandiana,  XVIII,  1899,  p.  402).  Qui  coniecturae  fauebit,  is 
sane  traditionum  aliarum  similiter  rationem  reddet,  et  earum  quaeEuangeliorum 
codices  ah  Apostolis  ipsis  exaratos  esse  narrant  (Marc  :  Tillemont,  H.  E.  II,  506.  — 
Luca:  Archiviodella...  Soc.  Romana di sloriapatria, 1898,XXI,fosc.  I-Il,p.l21)et 
earum  quae  euangelicas narrationes accuratius referunt,  seu  nomina aliquot ignota * 
addendo,  seu  anniuersarias  dies  cuiusque  Christi  uitae  rei  diligenter  notando**. 

*  In  Codice  Spalatensi  tertii  euangelii  legitur  :  «  In  Golgotha,...  latrones  unum  a  dextris. 
nomine  loatas,  et  alterum  a  sinistris  crucifixerunt,  nomine  Cammathras.»  (apud  Samuel 
Bcrger,  Bvlletin  Critique,  V6  mars  1899,  144,  note.) 

"*  In  Codice  Bemensi  ferialis  hieronimiani,  notatur  I nitium praedicationis  domi)ii(wsi\.  1), 
Eductio  Iesu  de  /Egypto  (ian.  7);  cf.  quoque  Imniolalio  Isaac  (mart.  25),  Egressio  Soe  de  arca 
(april.  28).  Cf.  Rossi-Duchesne,  Martyroloyium  Hieronimianum,  p.  lxxx. 

quomodo  Manichaei  nugas  suas  Apostolorum  patrocinio 
—  ut  solebaut  —  tueri  potuissent?  Apud  Gregorium 
Turonensem  legimus  Eutropim  episcopum  Glementis  papae 
primi  fuisse  discipulum1;  iisdem  fere  temporibus  hae 
historiae  circumferri  coeptae  erant  in  quibus  Lazarus 
episcopus  massiliensis  et  Iacobus  quidam  hispanus  sanctus 
cum  Lazaro  a  Iesu  suscitato  et  Iacobo  apostolo  confunde- 
bantur.  Facile  equidem  credam  monachos  decimo  saeculo 
huius  generis  iibellos  aliquot  paene  ignobiles  manichaea 
aetate  scriptos,  forte  fortuna  esse  nactos  et  eos  retractasse 
et  amplificasse,  ut  a  quinto  sextoue  saeculo  stirpem  fortasse 
repetere  ducas  aliquot  saltem  «  legendas  »  de  apostolicis 
gallicarum  ecclesiarum  originibus. 

Goniecturam  alteram  proponere  ausim?  In  Patriarchas 
Veterisque  Testamenti  sanctos  Catholici,  ut  opinor,  tum 
primum  animum  intenderunt,  cum  S.  Helena,  singulari  in 
Iesum  pietate  mota,  eius  et  eorum  patriam  inspexit :  tum 
certe  Iob,  ut  nuper  ex  Siluiae  quae  dicitur  Peregrinatione 
didicimus,  sese  Transiordanicis  reuelauit  et  Iudaeis  Samuel, 
teste  Hieronymo2;  tum  quoque  Macchabaeorum  reliquiae 
Antiochiae  colebantur.  Post  S.  Helenam  autem,  S.  Hiero- 
nymus  mihi  uidetur  ueterrimos  sanctos  illos  in  fidelium 
mentem  reuocasse,  qui  hebraeis  studiis  clarissimus  euasit; 
necnon  recentiorum  martyrum  gloria,  dum  crescebat,  huic 
ut  suspicor  nascenti  studio  fauit :  nonne  utriusque  reuelatio- 
nis  testes  magno  honore  catholicos  colere  decebat?  Tum 
certe  Michaei  et  Abacuc  corpora  Zebennus  episcopus  Eleu- 
theropolitanus  inuenit3  et  ferialis  compilator  festiuitates 
Palriarcharum  quattuor  notat4  et  Romani  Michaelem 
archangelum  in  Uia  Salara  colunt5.  Eodem  uero  quinto 
saeculo    Manichaei    Iudaeorum   Deum    utpote    malum    et 

1.  In  Gloria  Martyrum,  55  (Krusch.  526). 

2.  Contra  Vigilantium,  5  (P.  L.  23,  343). 

3.  Sozomenus,  VII,  29. 

4.  Duchesne-Rossi,  Prolegomena  LXXX. 

5.  Sacr,  Leonianum  (Feltoe),  p.  106. 

improbum  lacessere,  Testamentum  Vetus  respuere,  Catho- 
licos  ob  hanc  rem  impugnare.  Nonne  natura  ita  compa- 
ratum  est  ut  fideles  libros  eo  magis  uenerentur  quo 
infensius  eosdem  haerelici  carpunt?  Macchabaeorum  reli- 
quiae  R.omam,  ut  uidetur,  deferuntur*;  apocryphorum 
auctores  plurimi  Veteris  Testamenti  sanctorum  nomina 
prae  se  ferunt;  archangeli  cultus  et  Romae  et  in  «  agro  » 
larinate2  crescit;  prophetarum  denique  creberrimae  festi- 
vitates  —  (XXV,  Macchabaeorum  omissa) —  in  Martyrologio 
Romano  Paruo  notantur.  Nonne  Gatholicorum  in  Mani- 
chaeos  odium  Patriarchas  colendi  studio  crescenti  fauit? 

Vtcumque  autem  se  ea  res  habuit,  Romae,  Theodorico 
regnante,  effloruerunt  litterae  apocryphae,  Hieronymi  et 
Leonispraesertim  auctoritatem  maximam  testantes,  utgallici 
scriptores,  saeculo  recentiores,  a  Romanis  initam  uiam 
tantum  sint  secuti:  Romani  enim  papae,  quales  Hilarius 
aut  Gelasius  aut  Symmachus  aut  Hormisdas  homines  non 
sunt  quos  Libri  Pontificalis  auctores  uno  eodemque  modo, 
ad  ueritatem  minime  adductos,  pariter  depinxerunt :  qui 
eorum  scripta  euoluerit,  ingenium  uniuscuiusque  proprium 
facile  perspiciet  ut,  qui,  Leone  mortuo,  Apostolicae  sedis 
splendorem  imminutum  esse,  quasi  «dormitassent»  ut 
poeta,  romani  pontifices,  dicunt,  ii  quantum  errent,  sentiat. 
Sexto  saeculo,  Rarbaris  Italiam  Gallias  Hispanias  tenen- 
tibus,  Romanos  Pontifices  uere  religionis  christianae  et 
humanioris  uitae  magistros  exstitisse,  testatur  litte- 
rarum  romanarum  apud  omnes  auctoritas;  quod  difficile 
quidem  intelleges,  si  eos  ad  ecclesiarum  sacraria  aureatis 
ornamentis  et  libellis  supplicibus  imperatorum  archibos 
complendos  tantum  ualuisseducis.  Auctoritas  qua  Gregorius 
Magnus  apud  Latinos  pollebat,  non  solum  sanctitate  eius 
uerum  etiam  antecessorum   memoria  nitebatur:    nam  ad 


1.  Marianus  Card.    Rampolla,   Del   luogo  del  Martirio  e  del  Sepolcro  dei 
Maccabei,  Roma,  1898;  in-8°,  cf.  Analecta  Boll.,  1898,  356. 

2.  Gelasius  Iusto.  (Lowenfeld,  Epistolae  romanorum  ponti/icum  ineditae,  1.) 


108  DE    MANTCHAEISMO    APUD    LATINOS 

auctoritatem  romanam  confirmandam  anonymi  nostri,  doc- 
torum  Ecclesiae  saepius  nomine  usi,  catholicas  uersiones 
historiae  christianae  conscribendo  nonnihil,  ut  uidetur, 
contulerunt. 

Manichaeorum  scripta  ad  Ghristianorum  dogma  euerten- 
dum  et  ad  ea  ethices  principia  quibus  tamquam  fundamentis 
ciuitates  nituntur  labefactanda  pertinebant:  quae  res  eo 
maioris  erat  periculi  quod  superstitiones  paganae  passim 
uigebant  et  christiana  fides  in  animis  penitus  nondum 
insederat  atque  in  semipelagianis,  quae  tum  habebantur, 
controuersiis,  de  ethices  summa  agebatur.  Clerici  igitur 
anonymi  qui  Manichaeos  lacessiuerunt  et  fidelibus  innocuas 
praebuerunt  narrationes,  ii  christianam  plurimorum  fidem 
integram  asseruauerunt  —  propter  quod  christiani  iis 
maximas  gratias  agunt  —  et  pro  bonis  moribus  in  bonum 
commune  propugnauerunt  —  quam  ob  rem  iis  laudes 
cunctis  sunt  habendae. 


FINIS 


SCRIPTA,  UT  CREDITUR,  INEDITA 


PROLOGVS   VALERIANI   LVGDVNENSIS   GESTIS   PRAEFIXVS 
EX    CODICE    VINDOBONENSI    LATINO    484    (fol.  lv-2f)   EXCERPTVS 

1*  Incipit  passio  sancti  Valeriani  martyris.  Beatissimorum  mar- 
tyrum  gloriosa  certamina  ob  honorem  Ghristi  Domini  ac  Dei  nostri 
assiduis  cultibus  et  solemnitate  annua  celebrantur  ut  dum  fidem  mar- 
tyrum  plebs  deuota  cognoscitet  illostriumphasse  gaudeat  et  se  patro- 
cinioeorum  protegendam  esse  confidat.  Gelebre  enim  habetur,  sanc- 
tae  recordationis  eusebium  hystoricum,  caesariensis  urbis  episcopum, 
egregiae  uitae  beatissimum  sacerdoiem,  aecclesiastica  quoque  institu- 
tione  doctissimum  et  praecipua  sollicitudine  uenerandum,  per  omnem 
orbem  in  quantum  diuino  adnuntiante  spiritu,  ut  gestum  est  rei 
ueritatem  decursam  ualuit  repperire,  prout  singularum  prouincia- 
rum  urbes,  loca  uel  oppida  inlustrari  triumphis  martyrum  coeles- 
tibus  mer\ier\mt,  quorumque  principum  tempore  ordinata  officiorum 
instantia  innumerae  perseculiones  actae  fuerunt,  declarasse.  Qui  etsi 
martyrum  singulorum  integras  non  explicnit  passiones,  tamen 
christianis  deuotis  atque  fidelibus  unde  scribi  uel  celebrari  debeant 
ueraciter  intimauit.  Dei  itaque  gratiam  toto  orbe  diffusam 
fidelis  cultor  excoluit  dum  uelut  exiguo  2r  tritici  semine  copiosae 
messes  agri  fertilitate  gignuntur  et  multiplicata  ubertate  proficiunt. 
Ita  per  supra  dicti  uiri  reuelationem  ab  unius  codicis  fonte  diffusae 
scriptis  manantibus  fidelium  totum  orbern  celebrandae  passiones 
martyrum  rigauerunt.  Nos  tamen  rei  ordinem  exsequentes  passio- 
nem  sancti  Valeriani  martyris  ea  scribere  deuotione  curaui  in  quam 
triumphante  Ghristo  perfectam   sincerissima  ueritate  comperimus. 

Igitur  diebus  illis  Antonini  imperatoris  temporibus  grauissima 
persecutionis  instantia  pullulabat  adeo  ut  in  cunctis  imperii  sui 
prouintiis  generali  fuerit  auctoritate  uulgatum  et  decretis  imperia- 
libus  constitutum  ut  ubicumque  christianae  religionis  indiscreto 
honore  sexu  uel  genere  persona  fuisset  inuenta  diuersis  afflicta 
suppliciis  capite  puniretur.  Tunc  lugdunensi  urbe  maxima  uel  praeci- 
pua  Galliarum... 


II 


PROLOGVS    PSEVDO-HIERONYMIANVS    PAVLINIANIS 
EPISTVLIS    PRAEMISSVS 


Item  praefator.  Primurn  quaeritur  quare  post  euangelia,  quae 
supplementum  legis  sunt  et  in  quibus  nobis  exempla  et  praecepta 
uiuendi  plenissime  digesta  sunt,  uoluerit  apostolus  has  epistolas  ad 
singulas  ecclesias  destinare.  Hac  autem  causa  factum  uidetur,  scilicet 
ut  initia  nascentis  ecclesiae  nouis  causis  exsistentibus  et  praesentia 
atque  orientia  resecare  (t)uitia  et  post  futuras  excluderet  quaestiones 
exemplo  prophetarum,  qui  post  aeditam  legem  Moysi  in  qua  omnia 
Dei  mandata  legebantur,  nihiloniinus  lamen  doctrina  sua  rediuiua 
sernper  populi  compraessere  peccata  et  propter  exemplum  libros  ad 
nostram  etiarn   memoriam  transmiserunt. 

Deindequaeritur  cur  non  ampliusquam  decern  epistolas  ad  ecclesias 
scripserit.  Decem  sunt  enim  cum  illa  quae  dicitur  ad  Hebraeos  (nam 
reliquae  quattuor  addiscipulos  specialiter  sunt  porrectae)utostenderet 
nouum  non  discrepare  a  Veteri  Teslamento  et  se  conlra  legem  non 
facere  moysi ;  ad  numerum  primorum  decalogi  mandatorum  suas 
epistolasordinauit  etquotille  praeceptisa  Pharaone  instiluit  liberatos, 
totidem  hic  epistolas  a  diaboli  et  idolatriae  seruitute  aedocet  adquisitos. 
Nam  [68v]  et  duas  tabulas  lapideas  duorum  Ttslamentorum  Gguram 
habuisse  uiri  eruditissimi  tradiderunt.  Epistolam  sane  quae  ad 
Hebraeos  scribitur,  Pauli  quidam  non  esse  contendunl,  eo  quod  non 
sit  eius  nomine  titulata  et  propter  sermonis  stilique  distantiam,  sed 
aut  Barnabae  iuxta  Tertulianum,  aut  Lucae  iuxla  quosdam,  uel  certe 
Glementis  discipuli  apostolorum  et  episcopi  romanae  ecclesiae  post 

apostolos  ordinati.  Quibus  respondendum  est  :  si  propterea  Pauli 
non  erit  quia  eius  non  habet  nomen,  ergo  nec  alicuius  erit  quia 
nullius  nomine  titulatur.  Quod  si  inconueniens  absurdumque  est, 
ipsius  magis  esse  credenda  est  quae  tanto  doctrinae  suae  fulget 
aeloquio;  sed  quoniam  apud  Hebraeorum  ecclesias  quasi  destructor 
legis  falsa  suspitione  habebatur,  uoluit  tacito  nomine  de  figuris  legis 
et  ueritate  Ghristi  reddere  rationem  ne  odium  nominis  fronte  praelati 
utilitatem  excluderet  lectionis.  Non  est  sane  mirum  si  aeloquentior 
uideatur  in  proprio  id  est  hebraeo  quam  in  peregrino  id  est  greco, 
quo  ceterae  epistolae  sunt  scriptae  sermone. 

Mouet  etiam  quosdam  quare  Romanorum  epistola  in  primo  sit 
posita  cum  eam  non  primam  scriptam  ratio  manifestet.  Nam  hanc  se 
proficiscentem  hierosolymam  scripsisse  testatur,  cum  Corinthios  et 
alios  ante  iam  ut  ministerium  quod  secum  portaturus  erat  colligerent, 
litteris  adhortatussit.  Vnde  intellegi  quidam  uolunt  itaomnes  epistolas 
ordinatas  ut  prima  poneretur  quamuis  posterior  fuerit  destinata,  ut 
per  singulas  epistolas  gradibus  ad  perfectiora  ueniretur.  Romanorum 
namque  plerique  tam  rudes  erant,  ut  non  intellegerent  Dei  se  gratia 
et  non  suis  meritis  esse  saluatos  et  ob  hoc  duo  inter  se  populi  conflic- 
tarent.  Idcirco  illos  indigere  asserit  confirmari  uitia  gentilitatis  priora 
coinmemorans.  Gorinthiis  autem  iam  dicit  scientiae  gratiam  esse 
concessam  et  non  tam  omnes  increpatquam  cur  peccantes  non  incre- 
pauerint  reprehendit  sicut  ait  :  auditur  inter  uos  fornicatio;  et 
iterum  :  congregatis  uobis  cum  meo  spiritu  tradere  huiusmodi 
Satanae.  In  secunda  uero  laudantur  et  ut  magis  ac  magis  proficiant 
commonentur.  Galathae  iam  nullius  criminis  accusantur  nisi  hoc 
tantum  quod  callidissimis  pseudo  apostolis  crediderunt.  Ephesii  sane 
nulla  reprehensione  sed  multa  laude  sunt  digni  quia  fidem  aposto- 
licam  seruauerunt.  Philippenses  etiam  multo  magis  conlaudantur 
qui  nec  audire  quidem  falsos  apostolos  uoluerunt.  Thessalonicenses 
nihilominus  in  duabus  epistulis  omni  laude  prosequitur  eo  quod  non 
solum  fidem  inconcussam  seruauerint  ueritatis,  sed  etiam  in  perse- 
cutione  civium  fuerint  constanter  inuenti.  Golosenses  autem  tales 
erant  ut  cum  ab  apostolo  uisi  corporaliter  non  fuissent,  hac  laude 
digni  haberentur  :  et  si  corpore  inquit  absens  sum,  sed  spiritu 
uobiscum  sum  gaudens  et  uidens  ordinem  uestrum.  De  Hebraeis  uero 
quid  dicendum  est  quorum  Thessalonicenses  qui  plurimum  laudati 
sunt  imitatores  facti  esse  dicuntur,  sicut  et  ipse  ait:  et  uos  fratres 
imitalores  facti  estis  aecclesiarum  Dei  quae  sunt  in  Iudaea;  eadem 
enim  passi  estis  et  nos  a  contribulibus  uestris  quae  et  illi  a  iudaeis 
apud  ipsos  quoque  Hebraeos.  Et  idem  commemorat  dicens  :  Nam  et 

uincti  conpassi  estis  et  rapinam  bonorum  uestrorurn  cum  gaudio 
suscepistis  cognoscentes  uos  habere  meliorem  et  manentem 
substantiam. 

EXPLIGIT 
PRAEFATIO 
Sci   HIERONYMI 

(Ex  Codice  Lalino  Paris1.  250,  f°  67\  ix  s.,  in-f*). 

1.  Qui  textus  post  hunc  :  Epistola  Pauli  ad  Romanos  causa  haec  est  et  ante 
eum  concordias  epistolarum  Pauli  inseritur.  —  Idem  prologus  in  Codice  Latino 
Parisino  234,  folio  113M14r  occurrit  :  in  uerbis  a  priore  multum  distat;  dein 
longam  disputationem  de  epistula  ad  Romanos  refert,  postquam  anonymus 
Paulum  prophetaium  exemplo  usum  dixit ;  tertio  praeterit  quae  de  epistula  ad 
llebraeos  et  de  epistularum  ordine  (ab  his  fere  uerbis  :  Mouet  etiam  quosdam 
quare...)  dicuntur. 


VIDI    AC    PERLEGI 

Lutetiae  Parisiorum,  in  Sorbona, 
Prid.  Id.  Mart.  anno  mdcccc 

Facultatis  Litterarum  in  Universitate 
Parisiensi  Decanus, 

A.  CROISET. 

TYPIS  MANDETUR: 

Aeadeiniae  Parisiensis  Rector, 

GREARD. 


ADDENDA    P.    54.    N.    4 

Certo  autem  «  medii  aeui  »  haereses  pleraeque  ex  Manichaeismo  post.uigusti- 
niano  nostro  pendent:  errauit  igitur  platie  H.  C.  Lea,  cum  scripserit :  «  It  was 
alinost  immediately  after  their  transfer  to  Europe  by  Zimiskes  that  we  meet  witli 
traces  of  them  in  the  Weest.  showing  that  the  aclivity  of  their  propagandism  \v,is 
unabated.»  (A  hislortj  of  tlie  Inquisition  of  the  Middle  Ages,  New-York,  1888, 
in-8»,  t.  I,  p.  91.) 


Burdigalac.  —  Ex  lypis  G.  Gol.nocilhol,  via  dicta  Guiraudc,  II. 

